.އަތޮޅުގެ މަރުކަޒީ ރަށަކީ ފުނަދޫއެވެ. އަތޮޅުގެ މަރުކަޒީ ރަށާއި، މާލެއާ ދެމެދުގައިވާ ދުރުމިނަކީ 123 މޭލެވެ\nމިއަތޮޅުގެ ރައްޔިތުންގެ ތެރެއިން އެންމެ ގިނަބަޔަކު އާމްދަނީ ހޯދުމަށް ކުރާ މަސައްކަތަކީ މަސްވެރިކަމާއި، ދަނޑުވެރިކަމެވެ. މީގެ އިތުރުން ޢިމާރާތްކުރުމުގެ މަސައްކަތާއި، ފަތުރުވެރިކަމުގެ ދާއިރާގައިވެސް އާމްދަނީ ހޯދުމުގެ ގޮތުން އަތޮޅުގެ ގިނަ ޢަދަދެއްގެ ޒުވާނުން ދަނީ މަސައްކަތް ކުރަމުންނެވެ. ށ.ވަނގަރު "ވައިސްރޯއީ"ގެ ނަމުގައި ހުޅުވި ނަމަވެސް 2015ވަނަ އަހަރުގެ ފަހުކޮޅުގައި ވައިސްރޯއީ ހުއްޓާލައި މިހާރު އެ ރަށް ވެސް ދަނީ މަރާމާތުކުރެވެމުންނެވެ. މީގެއިތުރުން ފަތުރުވެރިކަން ތަރައްޤީ ކުރުމުގެ މަސައްކަތް އަތޮޅުގެ ތިން ރަށެއްގައި ދަނީކުރެވެމުންނެވެ. އެއީ، ދޮޅިޔަދޫ އާއި ގާކޮށިންބާއި ކަނބާލިފަރެވެ. މީގެއިތުރުން މަޑިދޫ އާއި ރިނބުދޫ އާއި ކުރެއްދޫ އާއި ކުނބުރުދޫގައި ފުޅާދާއިރާއެއްގައި ދަނޑުވެރިކަން ކުރެއެވެ. އަދި ނަލަންދޫ އާއި އެރިޔަދޫގައި އެކުއަރކަލްޗަރ ކޮށްގެން ހުއިފިލަނޑާ އާލާކުރުމުގެ މަސައްކަތް ކުރެއެވެ. މަސްވެރިކަމުގެ އިންޑަސްޓްރިއަލް ރަށެއްގެ ގޮތުގައި ކީކިމިނި ވަނީ ތަރައްޤީކުރެވިފައެވެ.


SunOnline: Fahu match thakun molhuve, United aai Chelsea champions league ah\nފަހު މެޗުތަކުން މޮޅުވެ ޔުނައިޓެޑާއި ޗެލްސީ ޗެމްޕިއަންސް ލީގަށް\nޢަބްދުﷲ އައިމަން 27 Jul 2020, 13:17\nލެސްޓާ ސިޓީ އާއި މެންޗެސްޓާ ޔުނައިޓު ބައްދަލު ކުރި މެޗްގެ ތެރެއިން---- ފޮޓޯ/ލައިވްސްކޯ\nއިނގިރޭސި ޕްރިމިއާ ލީގުގެ ފަހު ހަފުތާގެ މެޗުތައް ރޭ ކުޅުނު އިރު އެ މެޗުތަކުން ހޯދި މޮޅާ އެކު މެންޗެސްޓާ ޔުނައިޓެޑާއި ޗެލްސީ ގަދަ ހަތަރަކުން ޖާގަ ހޯދައިފި އެވެ.\nރޭގެ މެޗުތަކަށް ނުކުން އިރު އެއްވަނައިގައި އޮތް ލިވަޕޫލާއި، ރަނަރަޕް މެންޗެސްޓާ ސިޓީ ފިޔަވައި އެހެން އެއްވެސް ޓީމަކަށް ޔޫރޮޕުގެ ޖާގައެއް އޮތީ ކަށަވަރު ނުވެ އެވެ. އެހެން އެކަން އޮއްވާ މެންޗެސްޓާ ޔުނައިޓެޑް ތާވަލުގެ ތިންވަނައާ އެކު ޗެމްޕިއަންްސް ލީގުގެ ޖާގައެއް ހޯދީ ފަސްވަނައިގައި ލީގު ނިންމާލި ލެސްޓާ ސިޓީ ބަލިކޮށްގެންނެވެ.\nލެސްޓާގެ އަމިއްލަ ދަނޑުގައި 2-0 އިން ބަލިކޮށް، 66 ޕޮއިންޓާ އެކު ލަނޑުގެ ތަފާތުން ޔުނައިޓެޑް އެ މަގާމު ހޯދި އިރު ޗެލްސީ ޗެމްޕިއަންސް ލީގުގެ ފަހު ޖާގަ ހޯދީ ވުލްސް 2-0 އިން ބަލިކޮށް 66 ޕޮއިންޓް ހަމަކޮށް ހަތަރު ވަނަ ހޯޯދައިގެންނެވެ.\nޔުނައިޓެޑުން މޮޅުވި މެޗުގެ ފުރަތަމަ ގޯލު ލިބުނު ޕެނަލްޓީއަކުން 71 ވަނަ މިނެޓުގައި ޖެހީ ބްރޫނޯ ފެނާންޑޭސް އެވެ. ޖެނުއަރީ މަހު ޔުނައިޓެޑާ ގުޅުމަށް ފަހު މުޅި ޓީމަށް ދިރުން ގެނެސްދިން ފެނާންޑޭސްގެ ޕެނަލްޓީއަށް ފަހު މެޗުގެ އިތުރު ވަގުތުގައި ޔުނައިޓެޑަށް ލީޑު ފުޅާކޮށްދިން ގޯލު ޖަހައިދިނީ ޖެސީ ލިންގާޑެވެ.\nމީގެ އިތުރުން ޗެލްސީ ޗެލްސީގެ ސްޓެމްފޯޑް ބްރިޖުގައި ވުލްސް އަތުން މޮޅުވި އިރު ގޯލްތައް ޖަހައިދިނީ ފުރަތަމަ ހާފުގެ އިތުރު ވަގުތުގެ ތެރޭ މޭސަން މައުންޓާއި އޮލިވާ ޖިރޫ އެވެ. ޖިރޫގެ ލަނޑު ޖަހަން އެސިސްޓްކޮށްދިނީ މައުންޓެވެ.\nރޭގެ މެޗުގެ ބައްޔާ އެކު ލަނޑުގެ ތަފާތުން ވުލްސް ވަނީ ތާވަލުގެ ހަތްވަނައަށް ވެއްޓި ލީގުން ލިބޭ ޔޫރޮޕުގެ ޖާގަ ގެއްލިފަ އެވެ. އެހެން ނަމަވެސް މިފަހަރުގެ ޔޫރޮޕާ ލީގު ކާމިޔާބުކޮށް އަދި ވެސް އެ ޓީމަށް ޗެމްޕިއަންސް ލީގުގެ ޖާގައެއް ލިބޭނެ އެވެ.\nޕްރިމިއާ ލީގުގެ ކުޅުން ނިމުނުއިރު އިނގިރޭސި ފުޓްބޯޅައިގެ ސީޒަން ނިމޭނީ އަންނަ މަހުގެ އެއް ވަނަ ދުވަހު ޗެލްސީ އާއި އާސެނަލް ވާދަކުރާ އެފްއޭ ކަޕްގެ ފައިނަލަށް ފަހު އެވެ. އިނގިރޭސި ޕްރިމިއާ ލީގުގެ އާ ސީޒަން ފެށުމަށް ހަމަޖެހިފައި ވަނީ ސެޕްޓެމްބަރު މަހުގެ 12 ވަނަ ދުވަހު އެވެ.\nއެ މެޗުން އާސެނަލް އަތުން ޗެލްސީ މޮޅުވެއްޖެ ނަމަ ޗެލްސީން ޔޫރަޕުގެ ޖާގައެއް ކަށަވަރުކޮށްފައިވާތީވެ އެފްއޭ ކަޕް ޗެމްޕިއަނުންނަށްދޭ ޔުރޮޕާ ލީގުގެ ޖާގަ، ދެން ލިބޭނީ ހަތްވަނާގައި އޮތް ވުލްވްސްއަށެވެ.


BREAKING: Naeeb Raees Faisal Hasfathaalugai Endhumathi Kuravvaifi - Vaguthu\nނައިބް ރައީސް ފައިސަލް ނަސީމްގެ ހާލުކޮޅު ބޮޑުވެ ހަސްފަތާލުގައި އެނދުމަތިކޮށްގެން ފަރުވާދޭން ފަށައިފިއެވެ.\nއެމަނިކުފާނު ހަަސްފަތާލުގައި އެނދުމަތި ކުރައްވާފައި ވަނީ ރޭގެ ވަގުތެއްގައެވެ. އެމަނިކުފާނަށް ފަރުވާދެއްވަމުން ގެންދަވަނީ ދަރުމަވަންތާގައެވެ.\n"ވަގުތު" އަށް މައުލޫމާތު ދެއްވަމުން ރައީސް އޮފީހުގެ ތަރުޖަމާނު މަބްރޫކް އަޒީޒު ވިދާޅުވީ، ހޮސްޕިޓަލަށް ގެންދިޔައީ ކޮންކަމަކާއި ގުޅިގެން ކަމެއް އަދި އެނގިވަޑައި ނުގަންނަވާ ކަމަށާއި އެހެން ނަމަވެސް މިވަގުތު ޑޮކްޓަރުން ބައްލަވަމުން އަންނަ ކަމަށެވެ.\n"މެޑިކަލް ޑައިގްނޮސިސް ކުރިއަށް ދަނީ ކޮންކަމެއްތޯ ބެލުމަށް." މަބްރޫކު ވިދާޅުވިއެވެ.\nމަބްރޫކު ވިދާޅުވީ، ނައިބް ރައީސް ކޮވިޑް ޓެސްޓް ހެއްދެވި ކަމަށާއި ޓެސްޓުގެ ނަތީޖާ ލިބުނުއިރު ނައްސި ކަމަށާއި އެހެން ކަމުން އެއީ ކޮވިޑްގެ ކަމެއް ނޫން ކަމަށް މަބްރޫކު ވިދާޅުވިއެވެ.\nނައިބު ރައީސްގެ ޓެސްޓްތައް ހަދަމުން ދިޔަ ނަމަވެސް މިވަގުތު އެމަނިކުފާނުގެ ހާލުކޮޅު ރަނގަޅު ކަމަށް މަބްރޫކު ވަނީ ވިދާޅުވެފައެވެ.\nފެބުރުއަރީ 24, 2021 18:06\nޢަވަސްް ޝިފާ އަކަށް އެދެ ން\nފެބުރުއަރީ 24, 2021 19:24\nކީއްވެތޯ އެއްކަލަ އަލިފާން ފޮށިތެރޭގަ އެދުމަތިކުރީ ދަރުމަވަންތަ ހޮސްޕިޓަލަށް މަލާމަތްކުރި މީހުންތީ ލަދުވެސް ނުގަނޭ އެތާތެރޭގަ އޮންނާކަށް ކޮތަރު ކޮއްޓޭ ކީތަނުގަ އުޅެން ދާންވެސް ތި ބަގަ ލަދެއް ނުގަންނަނެ ޔަހޫދިން ވެސް ބަހާ އަމަލާ ދިމަނުވާނެ\nފެބުރުއަރީ 24, 2021 19:38\nވެކްސިން ކަންތައް ކަމަށް ލަފާ ކުރެވެނީ.. ވެކްސިން ޖެހުން މިވަގުތައް ހުއްޓާލާ މައްސަލަ ފުރަތަމަ ބަލާ ރައްކާތެރިކަން ކަށަވަރުކުރަން ފެނޭ\nފެބުރުއަރީ 24, 2021 18:10\nއަވަސްސިފާއަކަށް އެދި މާތްﷲ އަށް ދަ ން ނަވަ ން\nލޮބުވެތި ނާއިބު ރައީސަށް އަވަސް ޝިފާ މިންވަރު ކުރައްވާށި އާމީން.\nފެބުރުއަރީ 24, 2021 18:22\nޟިފާ ދެއްވަވާނެ، އިންޟާﷲ\nފެބުރުއަރީ 24, 2021 18:24\nއިންޑިޔާ މީހަކު ނައިބަކަށް ގެނައުމުގެ ކޮޅުމަތިބާ\nފެބުރުއަރީ 24, 2021 18:45\nކޮވިޝީލްޑް ވެކްސިންގެ ސައިޑް އެފެކްޓް. މިހެން ބުނީމަ ބުނާމީހާ ގޯސްވާނީ\nފެބުރުއަރީ 24, 2021 20:49\nފެބުރުއަރީ 24, 2021 18:54\nއަވަސްޝިފާއަކަށްއެދެ ން ..\nފެބުރުއަރީ 24, 2021 19:17\nމިސަރުކާރުގެ ވެރިންނާއި ވެރިންގެ ޢާއިލާ އާއި ޕާޓީ ކުދިން މިހާރު ބަލިވާއިރަށް އެއްކަލަ ޔާމީން ވައްކަންކޮށްގެން އަޅާފައިވާ ޚަރަދުބޮޑު ތާކުންތާކު ނުޖެހޭ ދަރުމަވަންތަ ހޮސްޕިޓަލުގައި ދެއްތޮ ބާއްވަން ޖެހެނީ. މިހާރު ދަރުމަވަންތަ ހޮސްޕިޓަލް ވަރެއްނެތިގެން މިއުޅެނީ. އަނެއްކާވެސް އިންތިޚާބެއް އަންނައިރަށް އެތަނުގެ ވިޔާނުދާ ވާހަކަ ދައްކައިގެން ރައްޔިތުން ގުނބޯ ހައްދާނެ. ދިވެހިންގެ ޙާލު.\nފައިސަލް ނަސީމްއަށް އަވަސް ޝިފާޢަކަށްއެދެން.\nފެބުރުއަރީ 24, 2021 20:04\nއަވަސް ޝިފާ އަކަށް އެދި ދުޢާ ކުރަން. ޙުލްޤް-ހެޔޮ، ރަނގަޅު ބޭފުޅެއް.\nފެބުރުއަރީ 24, 2021 20:06\nހާރޓު މައްސަލަ ހުންނަނީ އައިޝާޔާ ހެދި\nފެބުރުއަރީ 24, 2021 20:09\nވީޕީ އެއް ގެންނަން ތި ވީޕީ ބަލިވުމަކީ، ބަލިކޮށްލުމަކީ ވެސް ވެދާނެ ކަމެއް، ކޮންމެ އަކަސް. ސިހުރު ފަދަ ކަމެއް ނޫންބާ؟ ބަލާބެލުމަށް ވީޕީ ހުންނަވަނީ ސިއްހަތު ރަނގަޅުކޮށް. ވަﷲއައުލަމް.\nފެބުރުއަރީ 24, 2021 20:23\nއަހަރެމެން ނައިބުރައީސުންނަށް އިޙްތިރާމުކުރި އެއްކަމަކު ދައުރު ނިމުނީމަ އޮތީކޮންކަމެއްތޯ؟ ގިތެޔޮއެޅިގުޅިއަކުންވަސްނުކެޑޭނެކަމަށްބުނޭ.\nފެބުރުއަރީ 24, 2021 20:24\nބަލި ނުވާ ނެމަށް އުޅު ނީ\nފެބުރުއަރީ 24, 2021 20:40\nއަވަސް ސިފާއެއް މިންވަރު ކުރައްވާށި..\nފެބުރުއަރީ 24, 2021 20:41\nފައިސަލްއަށް އެކަށީގެ ންވާ ހާލުގައި ތަ ނަށް ތިޔަ ދެވު ނީ\nފެބުރުއަރީ 24, 2021 20:46\nއަހަރެމެން ކޮވިޑްއަށް ޓެސްޓެއް ހެދީމާ ނަތީޖާ\nލިބެނީ އެއްދުވަސް ފަހުން މިމީސްމީހުން ޓެސްޓް\nހަދާއިފިނަމަ ވަގުތުންވަގުތަށް ނަތީޖާ އެބަ ލިބޭ\nފެބުރުއަރީ 24, 2021 21:19\nދަރުމަވަންތަ ހޮސްޕިޓަލް ކަހަލަ ތަނެއް އަޅާދެއްވި ކަމަށްޓަކައި ރައީސް ޔާމީނަށް ޝުކުރުވެރިވަން،\nފެބުރުއަރީ 24, 2021 21:42\nއަޅުގަނޑުގެ އާދޭހަކީ މަނިކުފާނު މޑޕ ބައްދަލުވުންތަކާއި ކެއުމަށްދެވޭ ދައުވަތު ގަބޫލްނުކުރުން.\nމާތްﷲ މަނިކުފާނަށް އަވަސް ޝިފާއެއް މިންވަރު ކުރައްވައިދޭނވެ.\nފެބުރުއަރީ 24, 2021 21:46\nފެބުރުއަރީ 24, 2021 22:09\nފެބުރުއަރީ 24, 2021 22:36\nއަވަސް ޝިފާ އަކަށް އެދެން\nފެބުރުއަރީ 24, 2021 23:19\nއަންނި ވެރިކަ މައް ފައިވިއްދާފަ ތިހިރީ ކާބޯތަކެތި ވަރައް ވިސްނައިގެން ބޭނުން ކުރައްވާތި ރެހެންދި ހަދީޖާގެ ފިލާވަޅުން އިބުރަތް ލިބިގަންނާތި\nފެބުރުއަރީ 25, 2021 00:17\nނާއިބު ރައީސައް އަވަސް ޝިފާޔަކަށްއެދެން\nފެބުރުއަރީ 25, 2021 06:53\nކޮބާ ތޯ ނައިބު ރައީސްގެ ޙާލުކޮޅު މިހާރު ކިހިނެއްތޯ؟ ވަގުތު ޚަބަރު ގެސްދެއްވަންވާނެ.\nއެމަނިކުފާނަށް އަވަސް ޝިފާ މިންވަރު ކުރައްވާށި އާމީން.\nލޮބުވެތި ރައީސް ޔާމީނަށް ޝުކުރިއްޔާ. ެެެެެެެެެދަރުމަވަންތަ ކިޔާ ބިރުވެރި ހޮހޮޅައެއް ހައްދަވައި ދެއްވާ އެފަދަ ތަނަކުން ޤައުމުގެ ވެރިންނަށާއި ރައްޔިތުންނަށް ޚިދްމަތް ލިބޭނެ މަގު ފަހިކޮށް ދެއްވީތީ. ސަޅި ވައްކަން މީހުންނަކީ. މިސަރުކާރަށް ނުކެރޭ މިކަހަލަ ވައްކަމެއްވެސް ކޮށްލަން. އިސްތިއުފާ\nފެބުރުއަރީ 25, 2021 09:02\nކޮބާ ރައީސް ޔާމީނުގެ ދޮންހޮޅި މިބޭފުޅުންނަށް ވަރަށް މުހިއްމު ވަރަށް އަރާމް ތަނަކަށްތާ މިވަނީ މައުމޫނު ވެސް ތިޔަތަނުގައި ވަރަށް ނިދިކަމަށް ނަސްރީނާ ވިދާޅުވީ\nފެބުރުއަރީ 25, 2021 15:55\nއެދުމަތިކޮށްގެން ފަރުވާދެނީ އެކަމަކު ހާލުކޮޅު ރަގަނޅު މިކޮނފާޑެއްގެ ބައްޔެއްބާ؟


ލޯބީގެ ހިނދުކޮޅު2– Esfiya\nލޯބި 21 mins ago\nލޯބީގެ ހިނދުކޮޅު 2\n*އިވާން އެދިޔަ ގޮތަށް ގޮސް ވަނީ އޭނާގެ ކޮޓަރީގައި ހުރި ފާޚާނާ އަށް ށެވެ. ފެން ވަރާލައިގެން ނިކުތީ އޭނާގެ ތުވާލި އުޅަގަނޑާ ހަމައަށް އަނދެގެން އެވެ. ދެން އޭނާގެ ކްލޯޒިޓް އިން ކަޅު ކުލައިގެ ގަމީހަކާ ރަތް ކުލައިގެ ފަޓުލޫނެއް ލައިގެން ނިކުތެވެ. ދެން އެތާނގައި އަޅުވައިފައި އޮތް ރަތް ކުލައިގެ ސޫޓް ލައިގެން ނިކުތް އިރު އޭނާގެ ފިރިހެން ވަންތަ ކަން ހާމަކޮށް ދެއެވެ. ދެން ޑްރެސް އިން ޓޭބަލް ކައިރީގައި ގައި ހުއްޓި ލައިފައި އޭނާގެ ރީތި ސިލްކު އިސްތަށިގަނޑު ގައި ޖެލް ލުމަށް ފަހު އިސްތަށިގަނޑު މައްޗަށް ކުޑަކޮށް ހިއްލާލި އެވެ. ސެންޓު ޖަހާ ލައިގެން ދިޔައީ ކާރާ ދިމާލަށް ށެވެ. އިވާން ކާރަށް އެރާ ދުއްވަމުންގޮސް ހުއްޓުނީ ޕީ. އެޗް. އެލް ކޮންޕެނީ ކައިރީ ގައެވެ. އިވާން އަށް ހުއްޓުނީ ހަމަ ކިރިޔާ އެވެ. “އައިމް ސޯ ސޮރީ ޖެހުނުތަ” ކާރުން ފޭބުމާއި އެކު އިވާން ބުނެލި އެވެ. ދެވަނަ ސިކުންތު ގައި އިވާން ގެ ދެލޯ ބޮޑު ވި އެވެ. “އަނެއްކާ މިޖެހުނީ އަނެއް ކަމަކާ. މަރިޔަމް ރާޔާ ވީ މީޓް އަގެއިން” އިވާން އެހެން ބުނި އަޑު އިވުމުން ރާޔާ އެ ދިމާއަށް ބަލާލި އެވެ. *\nބައި ގަޑިއިރު ކުރިން….\nރާޔާ އާއި ރީށާ ތައްޔާރު ވެގެން މި ދަނީ އޭ ކިޔާ ފައި ގެއިން ނިކުތެވެ.” ދޮންތީ!!އަހަރެން ދާނީ ލެފްޓް އަށް ދޮންތި ގެ ކޮންޕެނީ ހުންނަނީ ރައިޓް ގަ އެއް ނު…” “މަޑުކުރޭ ދޮންތި ދާނަން ރީއްކޮ ލައިގެން” ރާޔާ ރީށާ ބުނަން އުޅޭ އެއްޗެއް ނުބުނެ ވުނީސް މެދުކަނޑާ ލިއެވެ. “ދޮންތާ މަޑުކޮށްބަލަ ބުނަން މި އުޅޭ އެއްޗެއް ބުނާ ދެކަށް ދޮންތި މިމަގުން ގޮސް ފިއްޔާމު ގަޑި ޖެހޭނެ އެހެންވެ މިހެން މިބުނީ” ރީށާ ބުނެލި އެވެ. “ބައި ގެއަށް އަންނަ މަގުމަތީގައި ދިމާ ކޮށްލާ” ރާޔާ ބުނެލި އެވެ. އޯކޭ އޭކިޔާ ފައި ދެމީހުން ދެ މަގުން ދިޔަ އެވެ.\nރީށާ އޭނާގެ ދެ ކަންފަތުގައި ހެޑްސެޓް ޖެހުމަށް ފަހު ފޯނުން ލަވަ ޖެހި އެވެ. ލަވަ ޖަހައިގެން ވަކި ހިސާބަކަށް ދެވުނު ތަނާ ފިރިހެން ކުއްޖަކު ގައިގައި ޖެހި ބިންމައްޗަށް ވެއްޓުނެވެ. “ހަހް ސޮރީ މައި ބޭޑް” އެ ފިރިހެން ކުއްޖާ ބުނެލި އެވެ. “އެ އޯކޭ ވާނެ. އެއީ އެކްސިޑެންޓް އެއް ނު ދޯ” ރީށާ އެހެން ބުނި އަޑު އިވުމާއި އެކު އެ ފިރިހެން ކުއްޖާ އެ ދިމާއަށް ބަލާލި އެވެ. އެ ފިރިހެން ކުއްޖާ ވެއްޓިފައި އޮތް ރީށާ ނެގުމަށް އޭނާގެ އަތް ދިއްކޮށްލި އެވެ. ރީށާ އޭނާގެ އަތުގައި ހިފައިގެން ތެދުވެލި އެވެ. “ހައި މަށަށް ކިޔަނީ ރީށާ ، ހައްވާ ރީށާ. ކޮން ނަމެއް ތަ ކިޔަނީ ؟” ރީށާ އަހައިލި އެވެ. “ކައިޒަން، އަހްމަދު ކައިޒަން” އެ ފިރިހެން ކުއްޖާ ޖަވާބު ދިނެވެ. “ނައިސް ޓު މީޓް ޔޫ” ރީށާ މިހެން ބުނެފައި އޭނާގެ ފޯނުގެ ގަޑިއަށް ބަލައިލި އެވެ. ބަލައިލީއިރު ކަމަކު ދާކަށް ނެތެވެ. މިހާރު އެޔޮށް 7:45 ވަނީ އެވެ. “އޯނޯ މިހާރު އެޔޮށް ގަޑި ޖެހެނީ. ކިހިނެއް ދާނީ ކިހިނެއް ދާނީ…” “ކިހިނެއް ތަ ވީ” ރީށާ ‘ކިހިނެއް ދާނީ’ މިހެން ކިޔާކިޔާ ހުއްޓާ ކައިޒަން އަހައިލި އެވެ. “7:45 ކަށް ޖެހޭ ކޮންޕެނީ އަށް ދާން ނުގޮސް ފިއްޔާމު އަހަރެންގެ މުސާރަ އިން ދެބައިކުޅަ އެއްބައި ކަނޑާނެ މީހާރު އޮތީ އެންމެ ފަސް މިނެޓް ބާކީ. މިއަދު މީ އަހަރެންގެ ފުރަތަމަ ދުވަސް އަދި ވަޒީފާ އަކަށް ދާން. ކައިޒަން ބުނެ ބަލަ ކިހިނެއް ތަ އަހަރެން ހަދަންވީ” ރީށާ މިހެން ބުނެފައި އިސް ދަށަށް ޖަހައިލިއެވެ. “މަޑުކުރޭ މިތާނގައި އަހަރެން އެބަ އަންނަން އަހަރެންގެ ސައިކަލް ހިފައިގެން” ކައިޒަން މިހެން ބުނެފައި ދިޔައީ އޭނާގެ ސައިކަލު ބަލަ އެވެ.\nމާގިނަ އިރެއް ނުވޭ ކައިޒަން އޭނާގެ ސައިކަލު ހިފައިގެން އައެވެ. “އަރާ ބާކީ މި ފަސް މިނެޓް ތެރޭ އިން ވެސް އެ ކޮންޕެނީ އަށް ދެވޭތޯ” ކައިޒަން ބުނެލި އެވެ. ރީށާ އިތުރު ވާހަކައެއް ނުދައްކާ ކައިޒަން ގެ ފަހަތުގައި އިށީނދެލި އެވެ. “ބާރަށް ހިފަހައްޓައިގެން ހުންނަށްޗެ” ކައިޒަން ބުނެލި އެވެ. އެހެން ބުނުމަށް ފަހު ކައިޒަން އޭނާގެ ސައިކަލު ބާރަށް ދުއްވަން ފެށި އެވެ. ރީށާ ބިރުން ކައިޒަން ގައިގައި ބައްދާލެވުނެވެ. މާގިނަ އިރެއް ނުވޭ ކޮންޕެނީ އާ ހިސާބަށް ދެވުނެވެ. “ތެންކްސް ކައިޒަން” ރީށާ ސައިކަލް އިން ފައިބާފައި ބުނެލި އެވެ. އެހެން ބުނެފައި ދެމީހުން ނަށް އެކައު އަނެކަކާއި ދިމާއަށް ބަލަން ހުރެވުނެވެ. ސީ ޔޫ ލޭޓަރ އޭ ކިޔާފައި ރީށާ ދިޔައީ ކޮންޕެނީ އެތެރެއަށް ށެވެ.\n“މުހައްމަދު އިވާން އާދަމް ތީ މި ކޮންޕެނީ ގެ ބޮޑު މީހާ “ރާޔާ ހައިރާން ވި އެވެ.” އާން ސުވާލަކީ ރާޔާ މިތާނގައި ކީއްހޭ ތި ކުރަނީ “އިވާން އަހައިލި އެވެ.” އަހަންނަކީ މިހާރު މިތާން ގެ މުއަށްޒިފެއް. އަދި މިއަދު މި ފެށީ މިތާނގައި މަސައްކަތް ކުރަން. އަދި އެއް ވާހަކަ އިވާން ގެ ބޫޓަށް އަހަރެން އަތުން އައިސް ކްރީމް އެޅުނީ ގަސްތުގައި ކުރިކަމެއް ނޫން އެއީ އަހަރެންގެ ކެއަރލެސް ކަން އައިމް ސޯ ސޮރީ “ރާޔާ މާފަށް އެދުނެވެ.” އަހަރެންގެ ނިޔު ސެކެއްޓަރީ ތީ ؟ އޯކޭ މާފު ކޮށްފިން އަވަހަށް އަހަންނާ މީޓް ކުރަން އަހަރެންގެ އޮފީހަށް އާދޭ “އިވާން އެހެން ބުނުމަށް ފަހު ކޮންޕެނީ އެތެރެއަށް ވަނެވެ.\nރާޔާ އިތުރު އެއްޗެއް ނުބުނެ ދިޔައީ އިވާން ގެ ކެބިން އަށް ށެވެ. “އިށީނދެ އަވަހަށް” އިވާން އެހެން ބުނީ ވަރަށް ފޫހި ގޮތަކަށް ށެވެ. ރާޔާ އެތާނގައި ހުރި ގޮނޑި އެއްގައި އިށީނދެލި އެވެ. “އަހަންނަށް ކިޔަނީ މުހައްމަދު އިވާން އާދަމް ، އަހަރެން މީ ވަރަށް މުއްސަނދި އާއިލާ އަކަށް އުފަން ވި މީހެއް ، އަހަރެންގެ އުމުރުން 21 އަހަރު ، އަހަރެން މީ ޕީ. އެޗް. އެލް ކޮންޕެނީ ގެ ޗެއަރ މެން ، އަހަރެން މީ މަންމަ އާއި ބައްޕަ ގެ ލޯބި ލިބިގެން ބޮޑު ވި މީހެއް ، އަހަރެން އެއްބަނޑު އެއްބަފާ ކޮއްކޮ އަކާއި ދައްތަ އެއް ހުރޭ ، އޯކޭ ޔުއަރ ޓާން ” އިވާން ބުނެލި އެވެ.” އަހަންނަށް ކިޔަނީ މަރިޔަމް ރާޔާ ، އަހަރެންގެ އުމުރުން 20 އަހަރު ، އަހަންނަކީ މަންމަ އާއި ބައްޕަ ގެ ލޯބި ލިބިގެން ބޮޑު ވި މީހެއް ނޫން ، އަހަރެން ގެ މާމަ ކުޑަކޮށް ބަލިވެ އުޅޭ ތީ މާމަ ޑޮކްޓަރަށް ދަށްކަން ލާރި ހޯދަން އަހަރެން މި އައީ ” ރާޔާ ވަރަށް ސީރިއަސް ވެހާފައި ބުނެލި އެވެ.” ހްމްމް ދެން ހުއްޓާލާ މިހާރު މާކު އިމޯޝަނަލް ތި ވަނީ “އިވާން ރާޔާ އަށް ޖެއްސުމަށް ބުނެލި އެވެ.” އިމޯޝަނަލް ؟ މިދިޔަ 10 އަހަރަކީ ވަރަށް ޕެއިންފުލް 10 އަހަރު ވިސްނާ ލަބަލަ އިވާން އަށް މިހެން ދިމާވެއްޖެނަމަ އިވާން އުޅެންޖެހޭ ގޮތް އާން އަހަރެން މިދިޔަ 10 އަހަރު ތެރޭގައި ކެތްތެރިވެގެން ހުރީން ދޯ ” ރާޔާ ރުޅި އައެވެ.” ވޮވް ހާދަ ސީރިއަސް ވީ އެއީ އަހަރެންގެ މަޖަލަކަށް ބުނި އެއްޗެކޭ. ޕިސް ޕިސް ރާޔާ ހަހް ކިހިނެށް ބުނީ ވެލް ކަމް އަހަރެން އުންމީދު ކުރަން ރާޔާ އަހަރެން ގެ ކޮންޕެނީ ކުރިއަށް އަރުވަން މަސައްކަތް ކުރާނެ ކަމަށް ” އިވާން ހިނިގަނޑެއް ޖަހާލުމަށް ފަހު ބުނެލި އެވެ. ރާޔާ ފުންނޭވާ އެއް ލުމަށް ފަހު ހީލި އެވެ. ދެން އޭނާ ދިޔައީ އޭނާގެ ކެބިން އަށް ށެވެ.\nކެބިން ތެރެއަށް ވަދެ އޭނާގެ ޑެސްކު މަތީގައި ބޯޖަހާލި އެވެ.” ހައި މަށް ކިޔަނީ މައިލާ ” ރާޔާ ގެ ކެބިން ނާއި ޖެހިގެން ހުރި ކެބިން ގައި އިން މީހާ ބުނެލި އެވެ.” މަށަށް ކިޔަނީ ރާޔާ. މިއަދު މީ އަހަރެން މި ކޮންޕެނީ ގައި މަސައްކަތް ކުރާ ފުރަތަމަ ދުވަސް “ރާޔާ ބުނެލި އެވެ.” މައިލާ ކީއްވެ ތަ އެންމެން ކޮށްޅަށް މި ތެދުވަނީ “ރާޔާ ވާނުވާ ނޭނގި ހުރެ ބުނެލި އެވެ.” އެއީ މި ކޮންޕެނީ ގެ ސީ. އީ. އޯ މި ކޮންޕެނީ އަށް އައީމަ… “” މައިލާ މަށޭ ކިޔާފައި ކީކޭ ތަ ތި ކިޔަނީ ” ކޮންޕެނީ ގެ ސީ. އީ. އޯ ބުނެލި އެވެ.” ސަރ އަހަރެން ރާޔާ ގާތުގައި ބުނީ ސަރ އަކީ ކާކު ކަން ” މައިލާ ކިޔައި ދިނެވެ.” ރާޔާ؟ އެއީ””އަހަރެން އަހަންނަކީ މި ކޮންޕެނީ ގެ ޗެއަރ މެން ގެ ސެކްރެޓަރީ…. ހޯލްޑް އިޓް ހޭވް ވީ މެޓް “ރާޔާ ބުނެލި އެވެ.” މަށަކަށް ނޭނގެ ޗެއަރ މެން އާ ކުޑަކުޑަ މީޓިން އެއް ބާއްވަން އެބަ ޖެހޭ ” އެހެން ބުނެފައި ކޮންޕެނީ ގެ ސީ. އީ. އޯ ދިޔައީ ޗެއަރ މެން ގެ އޮފީހަށް ށެވެ.\nނޮކް ނޮކް” ކަމް އިން ” އިވާން ބުނެލި އެވެ.” އިވާން އަހަރެން ކައިރީގައި ނުބުނެ ކީއްވެ އެހެންމީހަކު ހަޔާ ކުރީ ؟” ކޮންޕެނީ ގެ ސީ. އީ. އޯ ޗެއަރ މެން ގެ އޮފީހަށް ގޮސް ބުނެލި އެވެ. “މާއިން ޗިލް ބްރޯ އަހަންނަކީ މި ކޮންޕެނީ ގެ ޗެއަރ މެން އަހަރެން ކީއްވެ ސީ. އީ. އޯ ކައިރީގައި ބުނަނީ” އިވާން ބުނެލި އެވެ. “ބަޓް…. އިވާން…… ހަހް އަހަރެން ބުނާކަށް އެއްޗެއް ނެތް” މާއިން ބޯކަހައިލި އެވެ. އިވާން ގެ ހިނިގަނޑު ފަޅައިގެން ދިޔައެވެ. “ޕިސް ޕިސް މާއިން ހާދަހާ ސްޓްރެސް ވެފައި އެއީ އަނެއްކާ މިއަދު ހެނދުނު އަހަރެން ގެ މަންމަ ކަލޭ ވިޓްނެސް އަކަށް ހެދީމަތަ ؟” އިވާން ޖެއްސުން ކުރުމުގެ ގޮތުން ބުނެލި އެވެ. “މަ ބޯ ހަލާކު. އިވާން ގެ މަންމަ ހާދަ ރުޅިއެއް އައިސްފައި މިއަދު ހުރީ” މާއިން ބުނެލި އެވެ. “އާން މީގައި ހުންނާނެ އޭނަ އާއި ބެހޭ ގޮތުން ހުރިހާ މަޢުލޫމާތެއް ކިޔާބައި ނިކަން” އިވާން މާއިން އަށް ފައިލް ތަކެއް ދިނުމުން އިވާން ބުނެލި އެވެ. މާއިން ގޮސް އެތާނގައި ހުރި ސޯފާ ގައި އިށީނދެ ލި އެވެ. އިށީންދެލާފައި ފައިލް ހުޅުވައިލި އެވެ. ފައިލް ހުޅުވާ ލި އިރަށް މާއިން ގެ ދެ ލޯ ބޮޑު ވި އެވެ. “އެ….. އެ…. އެ އަންހެން ކުއްޖާ އަކީ……\nހިތާމަ އެހެނިހެން ލޯބި March 4, 2019


Abdullah rasgefaanaai Sisi Iraq gai\nއަބްދުﷲ ރަސްގެފާނާއި ސީސީ އީރާގުގައި\nއަބްދުލް ފައްތާހް އައްސީސީ (ކ) އީރާގުގެ ރައީސް ބަރުހަމް ސޯލިހް އަދި އަބްދުﷲ ރަސްގެފާނު: ގުޅުން ހަރުދަނާ ކުރަން މަޝްވަރާ ކުރައްވަނީ\nއުރުދުންގެ ރަސްގެފާން އަބްދުﷲ އާއި މިސްރުގެ ރައީސް އަބްދުލް ފައްތާހް އައްސީސީ އީރާގަށް ވަޑައިގެންފި އެވެ. މި ދެ ބޭފުޅުންނަށް ވެސް މަރުހަބާ ދެންނެވީ އީރާގުގެ ބޮޑުވަޒީރު މުސްތަފާ އަލްކަޒީމީ އެވެ.\nއީރާގާއި ޖޯޑަން އަދި މިސްރުގެ ވެރިން ބައްދަލު ކުރައްވަނީ ތިން ގައުމުގެ ގުޅުން ހަރުދަނާކޮށް ސަރަހައްދީ ބައިވެރިއެއް ގޮތުގައި އީރާގު ބަލައިގަތުމާ ބެހޭ ގޮތުންނެވެ. މިކަމާ ގުޅޭ މަޝްވަރާތައް ކުރިއާލާ އޮތީ ފަށާފަ އެވެ. ފުރަތަމަ ބައްދަލުވުން އޮތީ މާޗް 2019 ގައެވެ.\nސައްދާމް ހުސައިން 1990 ގައި ކުވޭތަށް އެރި ފަހުން މިސްރާ އީރާގުގެ ގުޅުން އޮތީ ކަނޑައިގެން ގޮސްފަ އެވެ. އައްސީސީ މިފަހރު އިރާގަށް ވަޑައިގަތުން ވެފައި ވަނީ މިސްރުގެ ރައީސަކު ފާއިތުވެދިއަ 30 އަހަރު ތެރޭގައި އީރާގަށް ކުރެއްވި ފުރަތަމަ ދަތުރެވެ.\nމުސްތަފާ އަލްކަޒީމީއާ އަބްދުﷲ ރަސްގެފާން އަދި ސީސީ ވަނީ މީގެ ކުރިން އުރުދުންގެ ވެރިރަށް އަންމާންގައި ވެސް ބައްދަލު ކުރައްވާފަ އެވެ. އެއަށް މި އަހަރު އޭޕްރީލްގައި ސަމިޓެއް ވާއްވަން ހަމަޖެއްސެވި ނަމަވެސް ދުނިޔޭގެ ހާލަތު އޮތް ގޮތުން ފުރުސަތު ލިބިވަޑައި ނުގަތީ އެވެ. އަދި މިސްރުގައި ރޭލު އެކްސިޑެންޓެއް ހިނގައި ދިމާވި ހާދިސާގައި ސީސީއަށް ވެސް ރަނގަޅު ވަގުތެއް ލިބިވަޑައި ނުގަތީ އެވެ.\nއުރުދުންއާ އީރާގު އަދި މިސްރު ގުޅިގެން ސަރަހައްދީ ވިޔަފާރީގައި ހިއްސާ ވާނެ ކަމަށް ވެއެވެ. މި ތިން ގައުމުން މިހާރު ވެސް ވަނީ އެއްބަސްވުންތަކެއް ހަދާފަ އެވެ، އެގޮތުން ތެލާއި ކޮންސްޓްރަކްޝަން ފަދަ ސިނާއީ މަސައްކަތްތަކުގައި އެއްބާލައި ވަޔަފާރި ކުރާނެ އެވެ.\nއީރާގުގެ ބަސަރާއިން އުރުދުންގެ އަގަބާއަށް ސާފުނުކުރާ ތެޔޮ ޕަމްޕް ކުރުމަށްޓަކައި ހޮޅިއެޅުމަށް ވެސް ވަނީ މަޝްވަރާ ކުރެވިފަ އެވެ. މި މަޝްރޫއުގައި ދުވާލަކު އެއްމިލިއަން ފިފާ ސާފު ނުކުރާ ތެޔޮ އީރާގުން އުރުދުންއަށް ސަޕްލައި ކުރާނެ އެވެ.\nމިސްރު އިރާގު ޖޯޑަން


UK ge emergency hospital thah alun activate koffi - Hali News\nޔޫކޭއިން އިމަޖެންސީ ހޮސްޕިޓަލްތައް އަލުން އެކްޓިވޭޓް ކޮށްފި\n02 January 2021, 00:09\nކޮވިޑް-19 ބަލިޖެހޭ މީހުންގެ އަދަދު އިތުރުވާން ފެށުމާ ގުޅިގެން ޔޫކޭއިން އިމަޖެންސީ ހޮސްޕިޓަލްތައް އަލުން އެކްޓިވޭޓް ކޮށްފިއެވެ.\nމި ހޮސްޕިޓަލްތަކަކީ، ކޮވިޑްބަލި އެންމެ ފުރަތަމަ ފެތުރޭންފެށުމާ ގުޅިގެން މާޗްމަހާއި އޭޕްރީލްމަހުގެ ތެޜޭގައި ބަލިމީހުންނަށް ފަރުވާދިނުމަށް ގާއިމްކުރި ހޮސްޕިޓަލްތަކެކެވެ.\nޔޫކޭއިން އިމަޖެންސީ ހޮސްޕިޓަލްތައް އެކްޓިވޭޓް މިކުރީ، ކޮވިޑް ބައްޔަށް ފަރުވާދިނުމުގައި މިހާރު ހުރި ހޮސްޕިޓަލްތަކަށް ބާރުބޮޑުވެ، ބޮޑެތި ގޮންޖެހުންތަކެއް ކުރިމަތިވާން ފެށުމުންނެވެ. ޚާއްސަކޮށް ވެރިރަށް ލަންޑަންގެ ހޮސްޕިޓަލްތަކަށް ޖާގައިގެ މައްސަލަތައް ކުރިމަތިވެފައި ވެއެވެ.\nޔޫކޭގެ ކޮވިޑް-19 ބަލީގެ ހާލަތު ކުރިންވެސް ވަރަށް ބޮޑަށް ގޯސްވެފައި ވަނިކޮށް، އަލަށް ފެނުނު ކޮވިޑްވައިރަސް ވޭރިއެންޓްގެ ސަބަބުން ބަލިޖެހޭ މީހުންގެ އަދަދު އެތައްގުނަ އިތުރުވަމުން ގޮސްފައި ވެއެވެ.\nއަލަށް ފެނިގެންއުޅޭ ވޭރިއެންޓަކީ މީހުންގެ މެދުގައި ވަރަށް ހަލުވިކަމާއެކު ބަލިފަތުރާ ވައިރަހުގެ ވައްތަރެކެވެ.\nވޭތުވެދިޔަ4ދުވަހުގެ ތެރޭގައި ޔޫކޭގައި ދުވާލެއްގެ މައްޗަށް 50،000 އަށްވުރެ ގިނަމީހުން ޕޮޒިޓިވްވަމުން ގޮސްފައިވާ ކަމަށް ރެކޯޑުތަކުން ހާމަވެއެވެ.\nސިއްހީ ޚިދުމަތްދޭ އެތައްބަޔަކު ބަލިވެގެންނާއި، އައިސޮލޭޓްވާން ޖެހުމުގެ ސަބަބުން ބަލިމީހުންނަށް ފަރުވާ ދިނުމުގައި ބޮޑެތި މައްސަލަތައް ކުރިމަތިވަމުންދާއިރު، ހޮސްޕިޓަލްތަކުގައި އެނދު ނެތުމުގެ ސަބަބުން ޑޮކްޓަރުންނާއި ނަރުހުން ގެންދަނީ ބަލިމީހުން އެމްބިއުލެންސްގައި ބައިތިއްބައިގެންވެސް ފަރުވާދެމުންނެވެ.\nރޯޔަލް ލަންޑަން ހޮސްޕިޓަލުން ސްޓާފުންނަށް ފޮނުވި އީމެއިލްއެއްގައި ބުނެފައިވަނީ، ހޮސްޕިޓަލް މިހާރުވަނީ "ޑިޒާސްޓަރ މެޑިސިން މޯޑްގައި" ކަމަށެވެ.\nމިކަމާހެދި، ޔޫކޭގެ ނޭޝަނަލް ހެލްތު ސަރވިސަސްގެ ތަރުޖަމާނު ވިދާޅުވީ، ލަންޑަންގައި ހުންނަ ނައިޓިންގޭލް ހޮސްޕިޓަލް އަލުން ހުޅުވަން ޖެހިއްޖެނަމަ ހުޅުވަން ހޮސްޕިޓަލް މިހާރު ތައްޔާރުކުރަމުން އަންނަ ކަމަށެވެ.\nއިތުރު ލިޔުންތައް ކޮރޯނާ ވައިރަަސް އިނގިރޭސިވިލާތް


Rasfari farah urunu boat fun kohfi\nރަސްފަރި ފަރަށް އުރުނު އާގު ބޯޓު: އެ ބޯޓު މިއަދު ފުންކޮށްފި --- ފޮޓޯ: އަވަސް\nމި މަހުގެ 19 ގައި ރަސްފަރި ފަރަށް އުރުނު ކާގޯ ބޯޓު "ނާވިއޮސް އާމަލިސް" ފުން ކޮށްފި އެވެ. މި ބޯޓު ފުން ކުރީ 150 އާއި 50 ޓަނުގެ ދެ ޓަގު ބޯޓު ރާއްޖެ ގެނެސް ބޭނުން ކޮށްގެނެވެ. ބޯޓު ފުން ކުރުމަށާއި ބޯޓު ފުންކުރާއިރު އެ ސަރަހައްދުގެ ވެއްޓަށް ލިބިދާނެ ގެއްލުން ކުޑަކުރުމަށް ބޭނުންވާނެ ވަސީލަތްތައް ދުބާއީއާއި މޮރިޝަސް އިން ހޯދި އެވެ.\nގާތްގަނޑަކަށް 600 ފޫޓުގެ ދިގު އަދި 32،000 މެޓްރިކް ޓަނަށްވުރެ ބޮޑު ކާގޯ ބޯޓާ ގުޅޭ ގޮތުން މިއަދު ޓްރާންސްޕޯޓް މިނިސްޓްރީން ނެރުނު ބަޔާނެއްގައި ބުނެފައި ވަނީ ޕެނަމާގައި ރަޖިސްޓަރީ ކޮށްފައިވާ ކާގޯ ބޯޓު ރަސްފަރި ފަރަށް އެރީ މިމަހުގެ 19 ވަނަ ދުވަހުގެ ރޭ ފަތިހު 3:00 ހާއިރު ކަމަށާއި ޓްރާންސްޕޯޓުންނާއި ސަރުކާރުގެ ކަމާބެހޭ މުއައްސަސާތަކާއި އުޅަނދުގެ ވެރިފަރާތާއި ގުޅިގެން ބޯޓު ފުން ކުރި މަސައްކަތުން މިއަދު މެނދުރު 2:08 ގައި ބޯޓު ފުން ކޮށްފައިވާ ކަމަށެވެ.\nމިހާތަނަށް ބެލި ބެލުމުން އުޅަނދުން ތިމާވެއްޓަށް ގެއްލުން ވާނެ އެއްވެސް އެއްޗެއް ބޯޓުން ބޭރުވެފައި ނުވާ ކަމަށް ވެސް ބަޔާނުގައި ބުނެފައި ވެއެވެ. އަދި ބޯޓުގައި ހުރި ލޯސަލްފާ އައިއެފްއޯ ގެ ތެރެއިން ޕްލޭން ކުރި ގޮތަށް ތިރީ ތާންގީތަކުން އުޅަނދުގެ މަތީ ތާންގީތަކަށް ރައްކާތެރިކަމާއެކު ވަނީ ތެޔޮ ޓްރާންސްފާ ކޮށްފައި ކަމަށް ބުންޏެވެ.\nއުޅަނދު ފުންކޮށް، ޕޯޓް ލިމިޓް އޭރިޔާގައި ބޯޓު ބަދަރު ކުރުމަށް ފަހު އެކްސިޑެންޓް އިންވެސްޓިގޭޝަން ފަށާފައިވާ ކަމަށް ވެސް ޓްރާންސްޕޯޓުން ބުންޏެވެ. އަދި ބުނީ އެ ބޯޓު ފަރަށް އެރުމުގެ ސަބަބުން ތިމާވެއްޓަށް ލިބިފައިވާ ގެއްލުން ބެލުމަށްޓަކައި އެންވަޔަރުމަންޓަލް ޕްރޮޓެކްޝަން އެޖެންސީ އާއި ކޯސްޓްގާޑުން ކުރާ މަސައްކަތް ވެސް ލަސް ނުވެ ފަށާނެ ކަމަށެވެ.\nއާގު ބޯޑު ފުންކުރިއަސް ތަހުގީގުގެ މަރުހަލާ ނުނިމެނީސް ބޯޓަށް ރާއްޖޭން ފުރައިގެނެއް ނުދެވޭނެ އެވެ. ތަހުގީގު ނިމުނުގެ ކުރިން އެ ބޯޓު ފުރަން ބޭނުންނަމަ ފަރަަށް އެރުމުން ލިބުނު ގެއްލުންތަކަށް ބަދަލުދޭން 100 މިލިއަން ރުފިޔާގެ ޑިޕޮސިޓެއް ދައްކަން ޖެހެ އެވެ. އަދި ފަރަށް ލިބުނު ގެއްލުންތަކުގެ އަދަދު 100 މިލިއަނަށް ވުރެ ދަށްވާނަމަ އިތުރުވާ ފައިސާ އަނބުރާ ދައްކާނެ އެވެ.\nތިމާވެށީގެ ގާނޫނު ބުނާ ގޮތުން ފަރަށް ލިބޭ ގެއްލުންތަކަށް އެންމެ ބޮޑު އަދަދަކުން ޖޫރިމަނާކުރެވޭނީ 100 މިލިއަން ރުފިޔާއިން އެވެ.\nއެމްއެންޑީއެފް ކަނޑުމަތީގެ ހާދިސާ ޓްރާންސްޕޯޓް އޮތޯރިޓީ + ކޯސްޓް ގާޑް މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން\nބޭނުންވަނީ ފުރަން، ޑިޕޮސިޓް ފައިސާގެ ވާހަކަ ނުދައްކާ


ކުލި ނުދެއްކިގެން މަގުމަތި ނުވަނީސް ރަށަށް ބަދަލުވޭ: އީސާ – Dhen.mv\nކުލި ނުދެއްކިގެން މަގުމަތި ނުވަނީސް ރަށަށް ބަދަލުވޭ: އީސާ\nApril 1, 2020 - 6:35 pm\nމާލެ އަދި ހުޅުމާލޭގައި ކުއްޔަށް ދިރިއުޅެމުންދާ ރައްޔިތުން ކުލި ނުދެއްކިގެން މަގުމަތި ނުވަނީސް، އެމީހަކު އަމިއްލަ ރަށަށް ދިޔުމަށް ރައްޔިތުންގެ މަޖިލީހުގެ ކެނދިކުޅުދޫ ދާއިރާގެ މެމްބަރު އަހުމަދު އީސާ އިލްތިމާސް ކުރައްވައިފިއެވެ.\nމިއަދު ބޭއްވި ރައްޔިތުންގެ މަޖިލީހުގެ ޖަލްސާގައި ވާހަކަފުޅު ދައްކަވަމުން، މެމްބަރު އީސާ ވިދާޅުވީ، ހާލުގައި ޖެހި އާއިލާ ނުބެލޭ ހިސާބަށް ކަންކަން ދިއުމުގެ ކުރިން ފަރުދީ ޒިންމާ އަދާކޮށް އަމިއްލަ ރަށަށް ބަދަލުވާން ޖެހޭ ކަމަށެވެ. އީސާ އިތުރަށް ވިދާޅުވީ، ކުއްޔަށް އެޕާޓްމެންޓް ދޭ ބައެއް ތަންތަނުގެ ވެރިން ކުލި ކުޑަކޮށްދިން ނަމަވެސް އަދިވެސް ބައެއް މީހުންނަށް ކުލި ދެއްކުމުގައި އުނދަގޫތަކާއި ކުރިމަތިލާން ޖެހޭ ކަމަށެވެ.\n"އަޅުގަނޑުމެން ތިބެގެން ނުވާނެ މަގުމަތިވަންދެން. ބަނޑަށް ޖެހެންދެން. އަޅުގަނޑުމެން ފަރުދީ ޒިންމާއެއް ގޮތުގައި ދެކެންޖެހޭ. ތިމާމީހާއަށް ލިބޭ އާމްދަނީއާއި ތިމާ ކުރަންޖެހޭ ހަރަދާއި ނުބައްދަލު ދިރުއުޅުމުގައި ހުރި ކަންކަން ދޫކޮށްލަންވީ،" އީސަ ވިދާޅުވިއެވެ.\nމުޅި ދުނިޔޭގައި ވަރަށް ހަލުވިކަމާއިއެކު ފެތުރެމުން އަންނަ ކޯވިޑް 19 ގެ ސަބަބުން ރާއްޖެއަށް ފަތުރުވެރިން ގެނައުން ވަގުތީ ގޮތުން ހުއްޓާލުމުގެ ސަބަބުން އިގްތިސާދު ވަނީ ވަރަށް ބޮޑަށް އަޑިއަޅާލާފައެވެ.\nމަހަށް ގޮސްގެން އުޅެނިކޮށް ގެއްލިފައިވަނީ ޚާއްސަ އެހީއަށް ބޭނުންވާ މީހެއް


ގޯލްޑެން ބޯއީ އެވޯޑް އާލިން ހާލަންޑް އަށް ލިބިއްޖެ – Dhuvas Online\nޔޫރަޕްގައި ކުޅޭ ފުޓްބޯޅަ ކުޅުންތެރިންގެ ތެރެއިން އަހަރުގެ 21 އަހަރުގެ އެންމެ މޮޅު ފުޓްބޯޅަ ކުޅުންތެރިޔާ އަށް ދޭ “ގޯލްޑެން ބޯއީ” އެވޯޑް ބޮރޫޝިއާ ޑޯޓްމަންޑާއި ނޯވޭގެ ޒުވާން ފޯވާޑް އާލިން ބްރައުޓް ހާލަންޑް އަށް ލިބިއްޖެ އެވެ.\nޒުވާން ގިނަ ކުޅުންތެރިންތަކެއް ވާދަކުރި މި އެވޯޑް ހާލަންޑަށް ލިބުނީ 302 ޕޮއިންޓްއާއި އެކުގައެވެ. އެވޯޑުން ދެ ވަނަ ލިބުނު ބާސެލޯނާގެ ފޯވާޑް އަންސޫ ފާޓީ އަށް ލިބުނީ 239 ޕޮއިންޓް އެވެ. ތިން ވަނަ ލިބުނީ 226 ޕޮއިންޓް ލިބުނު ބަޔާން މިއުނިކްގެ އަލްފޮންސޯ ޑޭވީސް އަށެވެ. ހަތަރު ވަނަ އަށް ދިޔައީ 80 ޕޮއިންޓް ލިބުނު ޖޭޑަން ސަންޗޯ އެވެ. ފިލް ފޯޑެން އަށް ހަތް ވަނަ ލިބުނުއިރު އާސެނަލްގެ ބުކަޔޯ ސާކާ އަށް ލިބުނީ ނުވަ ވަނަ އެވެ. މެންޗެސްޓަރ ސިޓީގެ ފެރާން ޓޮރޭސް 11 ވަނައިގައި އުޅޭއިރު މެންޗެސްޓަރ ޔުނައިޓެޑްގެ މޭސަން ގްރީންވުޑަށް ލިބުނީ 12 ވަނަ އެވެ.\nއުމުރުން 20 އަހަރުގެ ހާލަންޑް ވަނީ މިދިޔަ ސީޒަނުގައި ކުޅުނު ހުރިހާ މުބާރާތެއްގައި 44 ލަނޑު ޖަހައިފަ އެވެ. ބޮރޫޝިއާ ޑޯޓްމަންޑުގައި މޮޅު ކުޅުމެއް ދައްކަމުން އަންނަ ހާލަންޑް ވަނީ 18 މެޗުގައި 16 ލަނޑު އެ ކުލަބަށް ޖަހައިދީފައެވެ. އޭނާ ވަނީ މި ސީޒަނުގައި ވެސް މިހާތަނަށް ހަ ލަނޑު ޖަހައިފަ އެވެ.\nގޯލްޑެން ބޯއީ އެވޯޑަކީ އިޓަލީގެ ޓުޓޯސްޕޯޓް ނޫހުން 2003 ވަނަ އަހަރު ތައާރަފްކުރި އެވޯޑެކެވެ. މި އެވޯޑަށް ވާދަކުރާ ކުޅުންތެރިންނަށް ވޯޓު ދެނީ ޔޫރަޕްގެ މަޝްހޫރު ބައެއް ގައުމުތަކުގެ ނޫސްވެރިންނެވެ. މިގޮތުން މި އެވޯޑަށް ވޯޓުދޭ ނޫސްވެރިން ނިސްބަތްވާ ގައުމުތަކުގެ ތެރޭގައި ޖަރުމަނު، ސްވިޒަލެންޑް، ޕޯޗުގަލް، ފްރާންސް، ސްޕެއިން، ގްރީސް، ރަޝިއާ، ނެދަލެންޑްސް އަދި އިނގިރޭސި ވިލާތް ހިމެނެ އެވެ.\nބީއެމްއެލް ކޮމިއުނިޓީ ފަންޑުގެ އެހީ މިފަހަރު އއ. އަތޮޅު ތައުލީމީ މަރުކަޒުގެ ލައިބްރަރީއަށް\nނަޝީދާއި އީވާގެ ކޮޓަރިކޮޅު ބަގް ކުރަން ފުލުހުން އުޅުނު ކަމުގެ ތުހުމަތު !\nހެނދުނުގެ ނާސްތާއަށް ހިމަނާލެވިދާނެ މުހިންމު ބާވަތްތަކެއް!\nކޮންމެ މަންމައަކުވެސް އެންމެ ބޮޑަށް ފިކުރު ކުރަނީ ފުރަތަމަ ދަރިފުޅާއި މެދު: ދިރާސާ


Rajje ge border bandhu kuraa vaahaka akee kandaelhigen dhogeh: Mabrooq\nއެއާޕޯޓްގައި ދެ ޓޫރިސްޓަކު: ބޯޑަރު ބަންދު ކުރުމުގެ ނިންމުމެއް ނެތް ކަމަށް ބުނި - އަވަސް ފޮޓޯ\nރާއްޖޭގެ މައި އެއާޕޯޓް އެއްކޮށް ބަންދުކުރުމުގެ އެއްވެސް ނިންމުމެއް ސަރުކާރުން ނިންމާފައިނުވާ ކަމަށް ކޮވިޑް-19އާ ގުޅޭ ސަރުކާރުގެ ތަރުޖަމާނު މަބުރޫކު އަޒީޒު މިރޭ ވިދާޅުވެއްޖެ އެވެ.\nމަބުރޫކު މިރޭ މިހެން ވިދާޅުވީ ބޯޑަރު ބަންދުކުރުމަށް ޓޫރިޒަމް މިނިސްޓަރު އަލީ ވަހީދަށް ރާއްޖޭގެ ފަތުރުވެރިކަމުގައި އިސްކޮށް ހަރަކާތްތެރިވާ ބޭފުޅުންނާ ލަފާ ދެއްވާފައިވަނިކޮށެވެ. އެ ލަފާގެ މަތިން ސަރުކާރުން ބޯޑަރު ބަންދު ކުރުމަށް ވިސްނަމުންދާ ކަމަށް ވެސް މީޑިއާގައި ރިޕޯޓްކުރި އެވެ.\nއެހެންނަމަވެސް އެކަން މިރޭ މަބުރޫކު ދޮގު ކުރެއްވި އެވެ. މަބުރޫކު ވިދާޅުވީ ރާއްޖޭގެ ބޯޑަރު ބަންދު ކުރުމުގެ އެއްވެސް ނިންމުމެއް ސަރުކާރުގެ ނެތް ކަމަށެވެ. ރާއްޖެއިން ބޭރުގައި އެތައް ބައިވަރު ދިވެހިންނެއް ގައުމަށް އަންނަން ބޭނުންވެފައިވާ މިފަދަ ދަނޑިވަޅެއްގައި ސަރުކާރުން ނިންމާފައިނުވާ ނިންމުމެއް ޔަގީން ކުރުމެއް ނެތި މީޑިއާތަކުން ރިޕޯޓް ކުރުމަކީ ހިތާމަ ކުރައްވާ ކަމެއް ކަމަށް ވެސް މަބުރޫކު ވިދާޅުވި އެވެ.\n"ރާއްޖޭގެ ބޯޑަރުތައް ބަންދުކުރާ ވާހަކައަކީ ހަމަ ކަނޑައެޅިގެން ދޮގެއް، އަޅުގަނޑުމެން ކޮންމެ ދުވަހެއްގެ ހާލަތު މި ދަނީ ބަލަމުން، އަދި އެ ހާލަތާ ގުޅިގެން އަޅަންޖެހޭ ފިޔަވަޅުތައް ވެސް މިދަނީ އެޅުނު އެންމެ ރަނގަޅަކަށް އަޅަމުން، މިކަމުގައި ރާއްޖޭގެ ބޯޑަރުތައް ބަންދު ކުރުމަށް ނިންމާފައިވާ އެއްވެސް ނިންމުމެއް ނެތް،" މަބުރޫކު ވިދާޅުވި އެވެ.\nރާއްޖެއަށް މިހާރު އަންނަ ފްލައިޓްތައް ވަނީ ވަރަށް ބޮޑަށް މަދުވެފަ އެވެ. އެކި ގައުމުތަކުގައި އަޅާފައިވާ ފިޔަވަޅުތަކާ ވެސް ގުޅިގެން ރާއްޖެއަށް މިހާރު އަންނަ ޓޫރިސްޓުންގެ އަދަދު ވެސް ވަރަށް މަދެވެ. ރާއްޖެއިން ވެސް ވަނީ ޔޫރަޕްގެ ސްޕެއިން، އިޓަލީ، ޖާމަނީ އަދި ފްރާންސްއިން މީހުން އެތެރެވުން މަނާކޮށްފަ އެވެ. އަދި ޗައިނާއިން ވެސް މީހުން އައުން މަނާކޮށްފައިވެ އެވެ. އެއީ ރާއްޖެއަށް އެންމެ ގިނައިން ޓޫރިސްޓުން އަންނަ ގައުމުތަކެވެ.\nއިއްޔެ ރާއްޖެއަށް އެކި ގައުމުތަކުން ރާއްޖެއަށް ޖުމްލަ އެތެރެވެފައިވަނީ 187 މީހެކެވެ. އޭގެ ތެރެއިން 133 މީހަކީ ޓޫރިސްޓުންނެވެ.\nބޯޑަރު ބަންދު ކުރުމަށް މިފަހުން ގިނަ ބަޔަކު ގޮވާލި އެވެ. އެގޮތަށް ގޮވާލީ ރާއްޖޭގައި ޗުއްޓީ ހޭދަކޮށްފައި ދިޔަ ފަހުން މެންޗެސްޓާ ޔުނައިޓެޑްގެ ކުރީގެ މިޑްފީލްޑަރު ފެލައިނީ، އެ ވައިރަހަށް ޕޮޒިޓިވްވެފައިވާތީ އެވެ. އޭނާއާ ކޮންޓެކްޓްވި މީހުން މާލޭގައި ވެސް ތިއްބެވެ. ނަމަވެސް އެމީހުންގެ ނަތީޖާ ވަނީ ނެގެޓިވްވެފަ އެވެ. އޭނާ ޗުއްޓީ ހޭދަކުރި ރީތިރަށް ރިސޯޓްގައި ވެސް ބަޔަކު އެކަހެރިކޮށްފައިވެ އެވެ.\nޓޫރިޒަމް ވެލާނާ އިންޓަނޭޝަނަލް އެއާޕޯޓް އެޗްޕީއޭ + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު\nހަކުރާހުރާ ކޭސް: އެއާޕޯޓް މުވައްޒަފުން ދޫކޮށްލަނީ


ބޫލް ބުލެއްޔާ އަށް އަމަރު – DhiDaily\nބޫލް ބުލެއްޔާ އަށް އަމަރު\n”ކިއުކީ ސާސްބީ ކަބީ ބަހޫތީ“ އިން ބެލުންތެރިންގެ މަގުބޫލުކަން ހޯދި އެކްޓަރު އަމަރް އުޕަދޭ ބޫލް ބުލެއްޔާ2އިން ފެނިގެން ދާނެ ކަމަށް އޭނާ ބުނެފިއެވެ.\nއިންޑިއާގެ ނޫހަކަށް ދިން އިންޓަވިއުއެއްގައި އޭނާ ބުނެފައި ވަނީ، ޑައިރެކްޓަރު އަނީސް ބަޒްމީގެ ބޫލް ބުލެއްޔާ2އިން ޖާގަ ލިބުމަކީ، ވަރަށް ބޮޑު ފަހުރެއް ކަމަށާއި، މި ފިލްމުގައި އޭނާ ފެނިގެންދާ ރޯލުން ބެލުންތެރިން އޭނާ އަށް އިތުރަށް ތަރުހީބު ދޭނެ ކަމަށް އުއްމީދު ކުރާ ކަމަށެވެ.\n44 އަހަރުގެ އެކްޓަރު ”ބޫލް ބުލެއްޔާ“2އިން ފެނިގެން ދާނީ، އެފިލްމުގެ ބަތަލާ ތައްބޫގެ ފިރިމީހާގެ ރޯލުންނެވެ. މީގެ އިތުރުން އޭނާ ދިން އިންޓަވިއުގައި ބުނެފައިވަނީ، މި ފިލްމުން އޭނާ ފެނިގެންދާނީ، އަމީރެއްގެ ދަރިއެއްގެ ގޮތުގައި ކަމަށާއި، ފޮނި އަދި ފިނޑި މީހެއްގެ ސިފައިގައި ކަމަށެވެ. މީގެ އިތުރުން އޭނާ ބުނެފައިވަނީ، ބަތަލާ ތައްބޫގެ ފިރިމީހާގެ ރޯލު ކުޅެން ލިބުމަކީ ވަރަށް ބޮޑު ފަހުރެއް ކަމަށެވެ.\nބޫލް ބުލެއްޔާ އަކީ ބިރުވެރި އަދި މަޖާ ކަންކަމުގެ މައްޗަށް އެކުލެވިފައިވާ ފިލްމެކެވެ. މި ފިލްމުގެ ފުރަތަމަ ބައިންވެސް ވަނީ ފިލްމަށް ބޮޑެތި ކާމިޔާބީތަކެއް ލިބި ގިނަބައެއްގެ ތަރުހީބު ލިބިފައެވެ. ”ބޫލް ބުލައްޔާ 2“ އަކީ ކުރިން މި އަހަރުގެ ޖުލައި 31 ގައި ރިލީޒް ކުރަން ނިންމި ފިލްމެކެވެ. އެހެން ނަމަވެސް ކޯވިޑް 19 ގެ ސަބަބުން ފިލްމު އެޅުވުން ވަނީ ފަސްކުރެވިފައެވެ.


China Ah Kuri Dathuru: Zuvaanun Raajje Ah Chuttee Heydhakohllan Annan Beynunvefai - Vaguthu\nޗައިނާއަށް ކުރި ދަތުރު: ޒުވާނުން ރާއްޖެއަށް ޗުއްޓީ ހޭދަކޮށްލަން އަންނަން ބޭނުންވެފައި\nމިދިޔަ ޑިސެމްބަރ މަހު ޗައިނާއަށް ދިއުމަށް އަޅުގަނޑަށް ފުރުސަތު ލިބުނެވެ. އެ މަހުގެ ފަސް ވަނަ ދުވަހުން ފެށިގެން 12 ވަނަ ދުވަހުގެ ނިޔަލަށް ޗައިނާއަށް ކުރި އެ ދަތުރުގައި ޗައިނާގެ ބޮޑު ދެ ސިޓީ ކަމުގައިވާ ބެއިޖިންގ އާއި ޝަންހާއީ ބަލާލުމުގެ ފުރުސަތު ލިބުނެވެ. އަދި ވަރަށް ގިނަ ތަންތަނަށް ޒިޔާރަތްކޮށްލުމުގެ ފުރުސަތު ލިބުނެވެ.\nޗައިނާ އެމްބަސީގެ ފަރާތުން ދިން މި ފުރުސަތަށް ޝުކުރުވެރިވަމެވެ. ޗައިނާއަށް ކުރި އެ ދަތުރުގެ ތެރެއިން މީޑިއާގައި އުޅޭ ގިނަ ބަޔަކާއި ދިމާވިއެވެ. އެ މީހުންނާއި ގާތް ގުޅުމެއް އުފެދުނެވެ. އެ ގުޅުމުގެ ތެރެއިން މަޖަލާއި ސަކަރާތުގައި ހަ ދުވަސް ހޭދަކުރެވުނެވެ.\nޗައިނާ ދަތުރުގައި ދިޔަ މީޑިއާ އެކުވެރިން\nއެ މީހުންނާއެކު ވަރަށް ގިނަ ތަންތަނަށް ޒިޔާރަތްކޮށް ފޮޓޯވެސް ނެގީމެވެ. ބެއިޖިންގގައި ތިން ދުވަސް ހޭދަކޮށް އަނެއް ތިން ދުވަސް ހޭދަކުރީ ޝަންހާއީގައެވެ. ބެއިޖިންގއަށް ދެވުނީ، ފަސް ވަނަ ދުވަހުގެ ރޭގަނޑެވެ.\nޗައިނާއަށް ދިޔަ ދުވަސްވަރަކީ ފިނި ދުވަސްވަރެކެވެ. އެހެންވެ އުޅެން ޖެހުނީ ފިނި ހެދުން އެއްޗެހި އަޅައިގެންނެވެ. ބޮލާއި، އަނގަ އަދި ނޭފަތާއި، ކަންފަތްވެސް ފޮރުވައިގެންނެވެ.\nޗައިނާ ދަތުރުގެ ތެރެއިން\nބެއިޖިންގ އާއި ޝަންހާއީއަށްވެސް ގޮސް ތިބީ ބޮޑު ހޮޓަލެއްގައެވެ. ހެނދުނު ސައި ހޮޓަލުން ލިބެއެވެ. ދެން ހުރި ގަޑިތަކުގައި ކާން ދަނީ ބޭރަށެވެ. ޗައިނާގެ ކެއުންތައް ވަރަށް ކަމުދިޔައެވެ. ކޮންމެ ދުވަހަކުވެސް ކަނީ ތަފާތު އެއްޗެކެވެ. އަހަރުމެންނަށް ހާއްސަކޮށް ގެންނަނީ ހަލާލު ކާ އެއްޗެއްސެވެ. އަދި ކޮންމެ ފަހަރެއްގައި އަހަރުމެންނަށް ހާއްސަކޮށް ބަތްވެސް ގެނެއެވެ. ޗައިނާގެ ކެއި ތަފާތު ކެއުންތަކުގެ ތެރެއިންވެސް އެންމެ މީރު ކެއުމަކަށް ފާހަގަކުރެވުނީ ހޮޓްޕޮޓްއެވެ.\nއަދި ޗައިނާގެ ރެސްޓޯރެންޓްތަކުގައި ބަދިގޭގެ ކަށްކާ މަންޒަރު ފެންނަން ހުރުމަކީ ޔަގީނުންވެސް ގިނަ ބަޔަކު ގަޔާވާނެ ކަމެކެވެ. ބަދިގޭގައި ކަށްކަން ހުންނައިރު، ބޭރުގައި އަޅުވާފައި ހުންނަ ޓީވީއަކުން އެ މަންޒަރުތައް ވަރަށް ސާފްކޮށް ފެންނަން ހުރެއެވެ.\nޗައިނާގައި އެންމެ އުދަގޫވި އެއް ކަންތަކުގެ ތެރޭގައި ރޭގަނޑުގެ ކެއުން އަވަހަށް ނަގަން ޖެހުމާއި، މާބޮޑަށް ފިނިވުމެވެ. ދިވެހިންނަކީ ފިންޏަށް ވަރަށް ބަލި ބައެކެވެ. ޗައިނާގެ ގިނަ ރެސްޓޯރެންޓްތައްވެސް އަވަހަށް ބަންދު ކުރެއެވެ. އެހެންވެ ކުރިން ކާން ޖެހެއެވެ.\nޗައިނާއަށް ގޮސް ލައްކަ ތާކަށް ދެވުނެވެ. އެންމެ ފުރަތަމަ ދުވަހުގެ ހެނދުނު ޗައިނާގެ ރޭޑިއޯ ސްޓޭޝަނަކަށް ޒިޔާރަތްކުރިއެވެ. އަދި އެތަނުގައި ފޮޓޯ ނެގިއެވެ. އަދި އެރޭ ކަންގފޫ ޝޯވ ބަލަންވެސް ދިޔައެވެ.\nޗައިނާ ދަތުރުގެ ތެރެއިން އެކި މަންޒިލްތަކުން\nއަދި އެ ދަތުރުގެ ތެރެއިން ޗައިނާގައި އާއްމުން ދިރިއުޅޭ ގެއަކަށް ޒިޔާރަތް ކުރުމުގެ ފުރުސަތު ލިބުނެވެ. އަދި ގްރޭޓް ވޯލް އޮފް ޗައިނާއަށް އަރާލުމުގެ ފުރުސަތުވެސް ލިބުނެވެ. އަދި އެތަނުގައި ފޮޓޯ ނަގާލުމުގެ ފުރުސަތުލިބުނުއިރު، ޓެމްޕަލް އޮފް ހެވެން އާއި، ފޮރބިޑެން ސީޓީއަށްވެސް ޒިޔާރަތްކޮށްލުމުގެ ފުރުސަތު ލިބުނެވެ.\nޗައިނާއަށް ކުރި ދަތުރުގެ ތެރެއިން ގްރޭޓް ވޯލް އޮފް ޗައިނާގައި\nބެއިޖިންގއިން ޝަންހާއަށް ދިޔައީ ބުލެޓް ޓްރެއިންގައެވެ. އެތަނަށް ގޮސް، ޝަންހާއީގައި ހުންނަ އިމާރާތްތައް ބެލުމަށް ހާއްސަ ފެރީއަކަށް އެރިއެވެ. ހުއަންގ ޕޫ ކޯރުގައި އެ ފެރީ ދުއްވިއިރު، ޝަންހާއީގައި ހުންނަ އުސް އިމާރާތްތައް ވަރަށް ރީއްޗަށް ފެނެއެވެ.\nމި ދަތުރުގައި ދުނިޔޭގެ އެންމެ އުސް އިމާރާތްތަކުގެ ތެރޭގައި ހިމެނޭ ޝަންހާއި ޓަވަރަށް އެރުމުގެ ފުރުސަތުވެސް ލިބުނެވެ. އެ ޓަވަރުގައި ހަރުކޮށްފައި ހުންނަ ލިފްޓަކީ ދުނިޔޭގެ ދެވަނައަށް އެންމެ އަވަހަށް ދަތުރުކުރާ ލިފްޓެވެ. އަދި ޝަންހާއީ ހުންނަ ގޮތް އެއްތަނަކުން ބަލާލުމަށް އެ މީހުން ހަދާފައި ހުރި މޮޑިއުލްއެއް ބަލާލަންވެސް ދިޔައެވެ.\nޗައިނާ ދަތުރުގެ ތެރެއިން ތަރައްގީ ވަމުން އަންނަ ޝަންހާއި ފެންނަ ގޮތުގެ މޮޑެލް\nމީގެ އިތުރުން ބެއިޖިންގ އާއި ޝަންހާއީގެ ބައެއް ޝޮޕިންގ ސެންޓަރުތަކަށް ޒިޔާރަތްކުރަތްކޮށް ގިނަ ބަޔަކާއި ވާހަކަދައްކާލަން ލިބުނު ފުރުސަތުގައި، ޗައިނާގެ ގިނަ ޒުވާނުން ރާއްޖެ އަންނަން ބޭނުންވެފައި ތިބި ކަން ހާމަވިއެވެ. އަދި އަހަރުމެންނަކީ ރާއްޖޭގެ ބައެއް ކަމަށް ބުނުމުން އެ މީހުން މާބޮޑަށް އަހަރުމެންނާއި ވާހަކަދައްކަން މަސައްކަތް ކުރެއެވެ.\nއެތަންތަނުން ދިމާވި ގިނަ ޗައިނާ މީހުން ބުނިގޮތުގައި، އަލަށް ކައިވެނިކޮށްގެން އުޅޭ ގިނަ ޒުވާނުން ފައިސާތައް އެއްކޮށްގެން ހަނީމޫންއަށް ރާއްޖެ ދެއެވެ. އެއީ އެ މީހުންގެ ހުވަފެނެއްކަމަށްވެސް ބައެއް މީހުން ބުނެއެވެ. އަދި އެ މީހުން ރާއްޖެ އަންނަން ބޭނުންވަނީ، މިތަނުގެ ރީތި ވާހަކަދައްކާތީ އެ ރީތިކަން ތަޖުރިބާކޮށްލަންކަމަށްވެސް އެ މީހުން ބުންޏެވެ.\nޗައިނާއަށް ކުރި ދަތުރު ނިންމާލުމަށްފަހު އެނބުރި ރާއްޖެ އައުމަށް އެއާޕޯޓްގައި\nމީގެ އިތުރުން މި ދަތުރުގައި ފާހަގަކުރެވުނު އިތުރު ކަމެއްގެ ވާހަކަދައްކާލަމާ ހިނގާށެވެ. ބެއިޖިންގ އިންނާއި ޝަންހާއިންވެސް އަހަރުމެންގެ ކަންތަކާއި ހަވާލު ހުރި ޓުއަރގައިޑުން ވަރަށް ބޮޑަށް ޗައިނާގެ އާދަކާދަކާއި، އިހުގެ ސަގާފަތާއި، ޗައިނާގެ ތާރީހާއި ގުޅުން ހުރި ވަރަށް ގިނަ ވާހަކަކިޔާދިނެވެ. އަދި އެ މީހުންނަކީ، އެ މީހުންގެ ސަގާފަތަށް ވަރަށް ލޯބިކުރާ ބައެއްކަންވެސް ފަހަގަކުރެވުނެވެ. އެގޮތުން، އެންމެ ކުރިން ފަށައިގެން ބޭނުން ކުރަމުން އައި ފައިސާ ފޮތިތަކާއި، އެކި ކަންކަމަށް ބޭނުންކުރި ތަކެތި މިއުޒިއަމް ތަކުގައި ހުރެއެވެ.\nޗައިނާގެ ދަތުރުގައި، ދިވެހިންނަށް ޗައިނާއަށް ގޮސް ޖެހިލުމެއްނެތި އުޅެވޭކަން އެނގިގެން ދިޔައެވެ. އަދި ޗައިނާއަކީ ދިވެހިންނާއި ރަހުމަތްތެރި ބައެއް އުޅެމުން އަންނަ ގައުމެއްކަންވެސް ފާހަގަކޮށްލަން ޖެހެއެވެ. އަދި ޗައިނާގެ މަގުމަތި ހަމަހިމޭންކަމުގެ ވާހަކައަކީވެސް ފާހަގަކޮށްލަން ޖެހޭ ކަމެކެވެ.


BREAKING NEWS: Mulhi Raajjey Gai Muzaaharaa Kuran Raees Govaalahvaifi - Vaguthu\nމުޅި ރާއްޖޭގައި މުޒާހަރާ ކުރަން ރައީސް ގޮވާލައްވައިފި\nރައީސް ޔާމީން މުޒާހަރާގައި ވާހަކަފުޅު ދައްކަވަނީ\nއިލެކްޝަންސް ކޮމިޝަނުން ރައްޔިތުންގެ ސުވާލުތަކަށް ޖަވާބު ލިބެންދެން މުޅި ރާއްޖޭގައި މުޒާހަރާ ކުރަން ރައީސުލްޖުމްހޫރިއްޔާ އަބްދުﷲ ޔާމީން ވިދާޅުވެއްޖެއެވެ.\nރައީސް ޔާމީން މިހެން ވިދާޅުވީ ޕީޕީއެމްގެ އޮފީސް ކައިރީގައި ބާއްވަމުންދާ އެއްވުމެއްގައި ވާހަކަފުޅު ދައްކަވަމުންނެވެ.\nރައީސް ޔާމީން ވިދާޅުވީ މާދަމާ ރޭ ވެސް މާލެ އާއި އަތޮޅުތެރޭގައި އިހްތިޖާޖް ކުރަން ޖެހޭ ކަމަށެވެ.\nޖަޒުބާތުތައް މަޑުކުރެވޭ ވަރުގެ ޖަވާބެއް އިލެކްޝަންސް ކޮމިޝަންގެ މެންބަރުން ދެއްވަން ޖެހޭ ކަމަށް ރައީސް ވިދާޅުވިއެވެ.\n"އޯޑިއޯ ކްލިޕްތަކުގައި ހުރި ވާޙަކައިން އެނގޭ (އިލެކްޝަންސް ކޮމިޝަނަށް) ނުފޫޒު ފޯރާފައި ހުރި ކަން ހަމަ ހުރިހާ ރައްޔިތުން ނިންމާނެ ދެއްތޯ. އެއީ ރައީސް ޔާމީން އެކަނި ނިންމާނެ ކަމެއް ނޫން. ހުރިހާ ރައްޔިތުން ވެސް އެ ގޮތަށް ނިންމާނެ. މީހަކު ގޯހެއް ހަދަން ދެން އަޅުގަނޑު ގަބޫލުކުރަނީ އިޚްލާސްތެރިއެއް ކަމަށް،" ރައީސް ވިދާޅުވިއެވެ.\nރައީސް ޔާމީން ވިދާޅުވީ ޕީޕީއެމްގެ މެންބަރުންނަކީ "މިގޮތައް އުޅޭ ބައެއް ނޫން" ކަމަށެވެ. ނަމަވެސް މުޒާހަރާ އަށް ނިކުންނަން ޖެހުނީ ބަޔަކު ގޯސްތަކެއް ހަދާފައި ވާތީ ކަމަށް ރައީސް ވިދާޅުވިއެވެ.\nރައީސް މިރޭ ވެސް ތަކުރާރުކޮށް ވިދާޅުވީ ޕީޕީއެމް އިން އަބަދުވަސް ހިނގާނީ ކަންކުރަން އޮންނަ މަގުން ކަމަށާއި، އިލެކްޝަންސް ކޮމިޝަނާއި ޕީޕީއެމް އިން ބައްދަލުކޮށް ކަންތައް ވެފައިވާ ގޮތް އޮޅުން ފިލުއްވާނެ ކަމަށެވެ.\n"އަޅުގަނޑަކީ ރައްޔިތުންނަށް އިހްލާސްތެރި މީހެއް. އަދިވެސް ޤާނޫނާއި ހިލާފު ކަމެއް ނުކުރާނަން. ރައްޔިތުން ޤާނޫނާއި ހިލާފު ކަމެއް ކުރާކަށް އަދިވެސް ނުދަންނަވާނަން." ރައީސް ވިދާޅުވިއެވެ.\nޕީޕީއެމް އިން މިރޭ 23:30 ހާއިރު ވަނީ މާލޭގައި ކުރިއަށް ގެންދިޔަ މުޒާހަރާ ނިންމާލާފައެވެ. ނަމަވެސް މާދަމާ ރޭ ވެސް މާލޭގައި މުޒާހަރާ އޮންނާނެކަން ވަނީ އިއުލާންކޮށްފައެވެ.\nޕީޕީއެމް އިން މިރޭ މުޒާހަރާ އަށް ނިކުމެ، އިލެކްޝަންސް ކޮމިޝަންގެ ރައީސް އަހްމަދު ޝަރީފްގެ އިސްތިއުފާ އަށް ގޮވާލާފައި ވަނީ ޝަރީފް ރިޔާސީ އިންތިޚާބާއި ބެހޭ ގޮތުން ދެއްކެވި ވާހަކަތަކެއްގެ އޯޑިއޯއެއް ލީކް ވުމުންނެވެ.\nޔާމީނަކީ ހިޔާނާތްތެރިއެއް ނޫންކަން އެބަ ފާޅުވޭ: ޣައްސާން\nރައީސް ޔާމީން "ގުރުބާން"ކުރާތީ ޖަމީލް ކަންބޮޑުވެއްޖެ\nއޮކްޓޯބަރ 1, 2018 23:10\nހަޖަމްނުވި ވޯޓު، ލޮލް ???\nއޮކްޓޯބަރ 1, 2018 23:12\nއޮކްޓޯބަރ 2, 2018 09:16\nއިންތިހާބު ހައްގީ ޔާމީން އަށް...\nއިންތިހާބު އިބޫ އަށް ހައްގެއް ނޫން....\nއެމްޑީޕީ މީހުން ނައްތާލާ........\nއޮކްޓޯބަރ 1, 2018 23:14\nއިއްބެއަށް ވެެރިކަން މާގިނަ ދުވަހު ނުކުރެވޭނެ ކަމުގެ ހެއްކެއް މިފެންނަނީ.\nއޮކްޓޯބަރ 1, 2018 23:20\n2013 ވަނަ އަހަރުގެ އިންތިހާބުގަވެސް ރައްޔިތުންނަށް ޖެއްސީ މިދުއްޕާން.ރައްޔިތުންގެ ނިއްމުމަށްއިޙްތިރާމްމު ނުކުރިޔަސް ތީބޮޑުވަރު.\nއޮކްޓޯބަރ 1, 2018 23:22\nއޮކްޓޯބަރ 1, 2018 23:23\nނިކުންނާނަން ރައީސް ނިކުންނާނަން!!!\nއޮކްޓޯބަރ 1, 2018 23:29\nކަލޯގަޔާ. މިހާރު މުޒާހަރާކުރުންވެސް އޯކޭ.???\nކަލޯ ޔަމީނާ ތިޔަ ގޮތަށް ތިޔަ ގޮވަނީ ކަލޯ ބުނީމު ގައިމު ދަރުބާރު ފެކްޝަނަކީ މަގުމައްޗަށް ނުކުންނަން ދަންނަ ބަޔެއްނޫނޭ. ޕީޕީއެންގެ ތިތިބަ ދެބޯގެރިތަށް ގޮވި ދެން މުޅިރާޢްޖޭން އިވޭނީ މުޒާހަރާއޭ. ބަލަ މިހިރަބީތާޔާ. މަދަރުސާތަކުގެ އިމްތިހާނު ފެށީ މިއަދު ތިޔަގޮވަނީ މުޒާހަރާޔަށް . ހާދަބޮޑަކަށް ރައްޔިތުންނާ ޒުވަނުންދެކެ ތިޔަ ލޯބިވަނީ. ތިޔަހުރީ ގެރެންޓީ ހަމަވެފަ. ހަވަރު އެބަތައްޔާާރުވަން ގެރެންޓި ހަމަވި އެއްޗެހި އުކާލާން. މިފަހަރު އުކާލާނީ އެންމެއުސް އިމާރާތް ތަކުގެ ފުރާޅުމަތީން.\nއޮކްޓޯބަރ 2, 2018 09:35\nހަހަ އެންމެ އުސްކޮށްހުރީ 25 ބުރީގެ ހޮސްޕިޓަލް..\nވާނެ މިކަން ، ނިކަން ބަލަންތިބޭ ވާކަން ދައްކާލާނަން . އަލުން ވޯޓްވެސްލާނަން.\nއޮކްޓޯބަރ 1, 2018 23:40\nތިޔަ ކިޔާ މުޒާހަރާއަށް ނުކުންނާނެ ދިވެއްސަކު ނުވާނެ. ޗައިނާ ކުދިިންކޮޅެއް ގެންނަންވީނުން މުޒާހަރާ އަށް. ބަލި ޤަބޫލުކޮށްފައި އެކަންވެސް ކުރެވުނީ އޮޅުމަކުންތާ\nއޮކްޓޯބަރ 1, 2018 23:50\nއޮކްޓޯބަރ 1, 2018 23:52\nތީތި ކަޑަ، މޮޔަނުވޭ، މަގޭގެވެސް ގައުމު\nއޮކްޓޯބަރ 1, 2018 23:55\nއަވަސްކުރޭ. ޝަރީފު ގައްޔަރު ކުރޭ....\nއޮކްޓޯބަރ 1, 2018 23:57\nމުޒާހަރާ ކުރުމަކީ މަނާކަމޮ\nއޮކްޓޯބަރ 2, 2018 00:02\nއިތިހާބު ބާތިލް ކުރޭ. އިތިހާބުގައި ވަނީ ވައްކަންކޮފަ. އިތިހާބު ބާތިލް ކުރާނަން.\nއޮކްޓޯބަރ 2, 2018 00:49\nނޫން ނުލެވޭނެ! ބާތިލެއްވެސް ނުކުރެވޭނެ! ހަމަ ތެޅިތެޅި ތިބެން ޖެހޭނީ! ޕޮއް\nއޮކްޓޯބަރ 2, 2018 00:04\nއޮކްޓޯބަރ 2, 2018 00:08\nޙަސަނަށް ކެޔޮގަނޑު ކަނޑާލިހެން ހީވީ ނޫންބާ؟\nއޮކްޓޯބަރ 2, 2018 00:23\nޜަންބުއްދި ވެއްޖެ ހަމަރަގަޅައްވެސް\nހެހެހެހެ ? ހަޖަމު ނުވި އިންތިހާބު\nއޮކްޓޯބަރ 2, 2018 00:46\nޝުކުރިއްޔާ ރައީސް ޔާމީން....!\nއޮކްޓޯބަރ 2, 2018 00:57\nފުރަތަމަ އިންތިހާބު އޮޅުވާލި ކަމައްއެއްބަސްވީ އެމް.ޑީ.ޕީ\nއޮކްޓޯބަރ 2, 2018 02:26\nއިންތިހާބު އަލުން ބޭއްވިޔަސް ހަމަ ވާނީ ބަލި ކަލޯ.....ތިކަމަނޫޅެ އެހެން ކަމަކާ އުޅެންވީނު..ހަހަހަހަހަހަ\nއޮކްޓޯބަރ 2, 2018 03:23\nވޯޓުން ވައްކަން ކުރި ޝަރީފް ރައްޔިތުންނަށް ޖަވާބުދެންދެން ފަހު ފުރާނަޔާ ޖެހެންދެންވެސް މުޒާހަރާ ކުރަން ނިކުންނާނަން ވަރަށް ސާފް\nއޮކްޓޯބަރ 2, 2018 04:47\nއޮކްޓޯބަރ 2, 2018 06:03\nއިންތިޚާބްގެ ސައްހަ ކަމާމެދުސުވާލުއުފެދޭ. އެއްވެސްފަރާތަކުން ރައްޔިތުންނައް އޮޅުވާލާ ހީލަތްހަދައިގެން ނުވާނެ. އެހެންކަމައްވާނަމަ އެނުރަނގަޅު އަސަރުކުރާނީ ހަމަ މިދިވެހިގައުމާ މިގައުމުގެ ރައްޔިތުންފިޔަވާދެންއެހެންބަޔަކުނޫން ކަން ތިޔައިންކޮންމެފަރާތަކުންވެސްރަންގަޅައްދަންނަންޖެހޭނެ. އިންތިޚާބީ މައްސަލައެއްފެންމަތިވެއްޖެކަންކަށަވަރު .މައްސަލަބެލެންވާނެ.\nއޮކްޓޯބަރ 2, 2018 06:06\nހުރިހާފަރާތަކުންވެސް އިޚްލާސްތެރިކަމާ އެކު ރައްޔިތުންނައް ނަމޫނާ ދައްކަވައިދެއްވުމައްގޮވާލަން.\nއޮކްޓޯބަރ 2, 2018 06:44\nއޮކްޓޯބަރ 2, 2018 06:51\nއިންތިޚާބު ބާތިލްކޮށް، ދެފުށް ފެންނަ އިންތިޚާބަކަށް ދާން ޖެހޭ ކަމަށް އަލީއާރިފު މެން ބުނާއިރު ތިޔާ މައްސަލަ ކޯޓަށް ނުވައްދައިގެން އުޅެނީ ކިއެއްވެތޭ އަނެއްކާ އެންމެ މަތީ ދެކޯޓް މިހާރު އެވަނީ އެމެން ސުޕާރީ ދީގެން ގަނެފައޭ އެއޮތް ދަނީ ނޫންތޭ ކަފާލާތުގެ ދަށުން ދޫކުރަމުން ދެން ބޮޑު ސޭޓް އެމެންނަށް ދޭނެ މިލިއަނުން މާރކްސް މަމެންނަށް ވެސް ދެވޭނެ ނޫންތޭ އެމެންނަށް މިިލިއަނުން މާރކްސް އެއިރަށް ނިމުނީ . އައި ސްކްރެޗް ޔުއަރ ބެކް ޔޫ ސްކްރެޗް މައި ބެކް\nއޮކްޓޯބަރ 2, 2018 07:28\nޢެކަކު އަނެކަކައް ފުރައްސާރަ ނުކުރޭ... ކޮންމެކަމަކީވެސް ނިމުމެއް ވާކަމެއް.. އަހަރުމެންގެ ރަޢީސް ކޮއްދެއްވި ރަނގަޅު ކަންތައް ބަލައިގަނޭ، ކުރި ވައްކަންތައް ބަހައްޓާ މިވަގުތައް. ޢެކަމައްވެސް ޝަރީޢަތް އޮންނާނެ.\nއޮކްޓޯބަރ 2, 2018 07:35\nއަލުން ވޯޓް ލާން ޖެހުނަސް ހޮވާނީ އިބޫ.....\nއޮކްޓޯބަރ 2, 2018 07:46\nމަނިކުފާނުގެ ތިހެން ގޮވިއެއްކަމަކު ތިކަން ކުރާނެ އެއްވެސް ހިއްވަރެއް މި ރަށްރަށުގައި އުޅޭ ބަޔަކު ކިބައިގާ ނެތް މީތި އެއްކޮށް އަތަށް ގޮވިއިރުވެސް މަނިކުފާނަށް ނޭގުނީމާ ހަމަ އަޅެ މޮޔަ ހީނުވޭތަ؟\nއޮކްޓޯބަރ 2, 2018 07:49\nރައީސް ކުރި ތިއަމުރަށް ތަބާވާނެ ބަޔަކު މި އިން ރަށަކު ނެތް\nއޮކްޓޯބަރ 2, 2018 08:04\nއިންތިޚާބުގައި މައްސަލައުޅޭ! ހަމަގައިމުވެސް މާކުރަތު ސްޕޯރޓްސް ކުލަބަށް3ލައްކަރުފިޔާ އެމް.ޑީ.ޕީން ދިންކަމަށް އެކުލަބުން ވާހަކަދެއްކި މީހަކު ބުނި.\nއޮކްޓޯބަރ 3, 2018 11:04\n4000ް/- އައިޑީްކާޑް ގަންނަން އައީ އެމް.ޑީ.ޕީ އަކުން ނޫން. ހަމަ ޔާމީންގެ މީހުންތައް އައީ\nއޮކްޓޯބަރ 2, 2018 08:05\nތިޔަ މުޒާހަރާއިން ވާނެ ފައިދާއެއްނެތް. ވާނީ ގެއްލުން. މިހާރު ލިބިފައިހުރި ސަޕޯޓުން ބައެއް ގެއްލޭނީ. އިންތިޚާބު ބާތިލެއްވެސް ނުކުރެވޭނެ. މުޒާހަރާނުކުރިއަސް މައްސަލަ ކޯޓަށް ވެއްދޭނެ. ކޮންމެހެންއިހްތިޖާޖެކޭ ކިޔާ ހަޅޭފަށްލާކަށް ނުޖެހޭނެ. ތިކަހަލަ ކަންތަކުން ޔާމީނުގެ އަގު އިތުރަށް ވެއްޓުން ނޫންކަމެއްނުވާނެ.\nބޮލު ރޮދި ކެނޑި ތަވީދު ގެެއްލުނީ.\nއޮކްޓޯބަރ 2, 2018 08:33\n2008 ގަ ވެރިކަމައް އައީވެސް ވޯޓުން ވައްކަންކޮއްގެން،2018 ގަ ވެސް މިވައްކަން ކޮއްފި. ހަގީޤީ ވަގުންނަކީމި އމޑޕ ވައއކަންކޮއްގެން އަންނަ ބަޔަކު ވައްކަންކުރާނެވަރު ނިކަން ވިސްނަވާބައްލަވަ.\nއޮކްޓޯބަރ 2, 2018 14:40\nބަލަގަ 2013 ވަނަ އަހަރު ވޯޓުން ވައްކަންވެސް ކުރީ ކަލޭމެނޭ.. މި ފަހަރުވެސް ކުރަން އުޅުނީ ހަމަ ކަލޭ މެނޭ.. އެކަމަކު ނުހޮވުނީމަ ނަން ވަނީ އެމްޑީޕީ.... އަރަތެއް!!!\nއޮކްޓޯބަރ 2, 2018 08:37\nބަލަ އަހަރަމެންގެ މީހުން ބައިތިއްބާގެން ކުރިކަމަކަށް ކޮންމުޒާހަރާއެއްކުރާކަށް\nކަލޯ ޔާމީނޫ ކަލޭ މަހަށް ދޭ..\nދައުލަތުގެ އެންމެ އިސްވެރިޔާ ނިކުމެ ދައުލަތާ ދެކޮޅަށް މުޒާހަރާ... ކެކެ\nއޮކްޓޯބަރ 2, 2018 08:45\nއަހެރެމެން ނުނުކުންނާނަން މަނިކުފާނު ބަލިގަބޫލުކޮށް ހުރިހާސަކަރާތެއްޖަހާފަ ކިތަންމެ އަޑައްބާރުލާފަ ގޮވިޔަސް ހިރުވާތަން ކަހާވެސްނުލާނެ\nއޮކްޓޯބަރ 2, 2018 08:47\nއަނެއްހަކަންތައްޖެހުނީ ބަގާވާތްނުކުރީޔާރަގަޅުވާނީ ދެންވެސްމަޑުންހުރޭ ކޮންދިންކަންކަމަންވުރެ ކުރެވިފަހުރިކަންކަންމާގޯސް ވަރަންސަލާމް\nއޮކްޓޯބަރ 2, 2018 09:00\nމިޤައުމަށް ޤައްދާރުވަމުންދާ އެންމެންގެ ކިބައިން މިޤައުމު ސަލާމަތް ކުަރައްވާށެ. އާމީން ޔާރައްބު....އަޅުގަނޑު މަރާލިޔަސް ހޭ ހުއްޓާ ޔާމިނަށް ވޯޓެއް ނުދޭނަން.\nއޮކްޓޯބަރ 2, 2018 09:32\nމިއަތޮޅު ހުރިހާ ރަށަކުން މީހުން ތިބީ މުޒާހިރާ ކުރަން ޖެހުަނަސް ނިކުމެ ކުރަން. މާލެއަރަން ޖެހުނަސް ދާން ރެޑީ...\nއޭލެވެލް ހަދާ ދަރިވަރެއް\nއޮކްޓޯބަރ 2, 2018 10:04\nމިދުވަސް ކޮޅުކުރާ މުޒާހަރާގެ ސަބަބުން ކިޔެވުމަށް ދަތިވުމަކަށް އަޅުގަނޑެއް ނޭދެން.\n12 11 10 ގެ އެތައް ދަރިވަރުންނެއް އަޅުގަނޑެކޭ އެއްފަދައިން މިދުވަސްވަރު އިމްތިހާނު ހަދާނެ.\nއޮކްޓޯބަރ 2, 2018 10:11\nވޯޓުލުމާ، ވޯޓްގުނުމާ، ނަތީޖާ އިޢުލާނު ކުރުމާ މިހުރިހާ ކަމެއް ހިނގާ ނިމިފައިވަނީ، އެންމެންގެ ކުރިމަތީގައެވެ. އޮޅުވާލުމުގެ އެއްވެސް ފުރުޞަތެއް އެއްވެސް މީހަކަށް މުވައްޒަފަކަށް ވެރިޔަކަށް ނުލިބޭގޮތަށެވެ. އޮބްޒާވަރުންނާއި މޮނިޓަރުން މިކަމަށް އެއްބަސްވެއެވެ. ކުރިމަތިލާފައިވާ ދެކެނޑިޑޭޓުންވެސް ލިބިފައިވާ ނަތީޖާގެ މައްޗަށް އެއްބަސްވެ، އިޤްރާރުވެއެވެ. އެޙާލަތުގައި އިތުރު ނަތީޖާއެއް ނެރެން ވެއްޖެނަމަ، ދާންޖެހޭނީ ކޯޓަށެވެ. ކޯޓުން ބޭރުގައި ދައްކާއެއްވެސް ވާހަކައަކުން އަދި ކުރާ އެއްވެސް ކަމަކުން އިންތިޚާބުގެ ނަތީޖާއަށް އެއްވެސް އަސަރެއް ނުފޯރާނެއެވެ.


February 1 ge amuru nerumugai3fandiyaarunge nubai niyatheh nei: Dhaulaiy | Mihaaru\nސުޕްރީމް ކޯޓުގެ ތިން ފަނޑިޔާރުން. (ކ-ވ) ފަނޑިޔާރު އާދަމް މުހައްމަދު، އަބްދުﷲ ދީދީ އަދި އަރީފް. - ފޮޓޯ: މިހާރު\nފެބްރުއަރީ 1 ގެ އަމުރު ނެރުމުގައި ތިން ފަނޑިޔާރުންގެ ނުބައި ނިޔަތެއް ނެތް: ދައުލަތް\n14 މެއި 2018 - 17:48 108 comments\nރައީސް އަބްދުﷲ ޔާމީންގެ ވެރިކަން ގާނޫނާ ޚިލާފަށް ބަދަލުކުރަން މަސައްކަތް ކުރި ކަމުގެ ތުހުމަތުގައި ހައްޔަރު ކޮށްފައިވާ، ސުޕްރީމް ކޯޓުގެ ފަނޑިޔާރު އަލީ ހަމީދަށް ދައުލަތުން ކުރާ ޓެރަރިޒަމްގެ އަމަލެއް ކުރަން އުޅުމުގެ ދައުވާއާ ގުޅިގެން ބޭއްވި އިބްތިދާއީ އަޑުއެހުމުގައި އެސިސްޓެންޓް ޕްރޮސެކިއުޓާ ޖެނެރަލް އައިޝަތު ފަޒްނާ އިޝާރާތް ކުރެއްވި ތިން ފަނޑިޔާރުންނަކީ އާދަމް މުހައްމަދު އަބްދުﷲ އާއި އަބްދުﷲ އަރީފާއި ޑރ. އަހުމަދު އަބްދުﷲ ދީދީ އެވެ.\nރިޝްވަތު ނަގައިގެން، ގާނޫނީ ގޮތުން އުފެދިފައި އޮތް ސަރުކާރު ގާނޫނާ ހިލާފަށް ވައްޓާލަން އުޅުމުގެ ތުހުމަތުގައި ސުޕްރީމް ކޯޓުގެ ފަނޑިޔާރު އަލީ ހަމީދުގެ އިތުރުން އުއްތަމަ ފަނޑިޔާރު އަބްދުﷲ ސައީދު ވެސް ވަނީ ހައްޔަރުކޮށްފަ އެވެ. އެ ދެ ބޭފުޅުން ވަނީ ޓެރަރިޒަމްގެ މައްސަލައިގައި ޝަރީއަތް ނިމެންދެން ބަންދުކޮށްފަ އެވެ.\nސިޔާސީ އިދިކޮޅު ލީޑަރުން ހިމެނޭ ގޮތަށް ނުވަ ގައިދީއަކު ދޫކޮށްލުމަށް ފެބްރުއަރީ 1 ގައި ނެރުނު އަމުރުގައި ސުޕްރީމް ކޯޓުގެ ފަސް ފަނޑިޔާރުން ސޮއިކުރެއްވި ނަމަވެސް، އުއްތަމަ ފަނޑިޔާރާއި ފަނޑިޔާރު އަލީ ހަމީދު ފެބްރުއަރީ ފަސް ވަނަ ދުވަހުގެ ރޭ ހައްޔަރު ކުރުމަށް ފަހު، ޖެހިގެން އައި ދުވަހު ވަނީ އެ އަމުރުގެ އެ ބައި ބާކީ ތިއްބެވި ތިން ފަނޑިޔާރުންގެ އިއްތިފާގުން ބާތިލް ކޮށްފަ އެވެ.\nއުއްތަމަ ފަނޑިޔާރު އަބްދުﷲ ސައީދު (ވ) އަދި ފަނޑިޔާރު އަލީ ހަމީދު.---ފޮޓޯ: ހުސެއިން ވަހީދު/މިހާރު\nފަނޑިޔާރު އަލީ ހަމީދުގެ މައްސަލަ ބައްލަވާ ގާޒީ އަހުމަދު ހައިލަމް ކުރެއްވި ސުވާލެއްގެ ޖަވާބުގައި، މިއަދުގެ ޝަރީއަތުގައި ދައުލަތުގެ ވަކީލާ ފަޒްނާ ވިދާޅުވީ އުއްތަމަ ފަނޑިޔާރާއި ފަނޑިޔާރު އަލީ ހަމީދު އަމުރު ނެރުމުގައި ބައިވެރިވެވަޑައިގެންނެވީ ނުބައި ނިޔަތެއް އޮވެމެ، ނާޖައިޒު ފައިދާ ނަންގަވައިގެން ކަން ތަހުގީގަށް ހާމަވެފައިވާ ކަމަށެވެ.\nއެ ދެ ފަނޑިޔާރުން ރިޝްވަތު ނަގައިގެން، އޭގެ މުގާބިލުގައި ރާއްޖެ އާއި ރާއްޖެ އިން ބޭރުން ފްލެޓު ގަތުމަށް މަސައްކަތް ކުރެއްވި ކަމަށް ފަޒްނާ ވިދާޅުވި އެވެ. އެކަމަކު، މިހާތަނަށް ކުރި ތަހުގީގުން ސުޕްރީމް ކޯޓުގެ އަނެއް ތިން ފަނޑިޔާރުން އަމުރުގައި ސޮއި ކުރެއްވުމުގައި ނުބައި ނިޔަތެއް ނުވަތަ ނުފޫޒެއް ނެތް ކަން ހާމަވެފައިވާތީ، އެބޭފުޅުންގެ މައްސަލަ ތަހުގީގު ކޮށްފައި ނުވާ ކަމަށް ފަޒްނާ ވިދާޅުވި އެވެ.\nފަނޑިޔާރު އާދަމް މުހައްމަދު އަބްދުﷲ އާއި ފަނޑިޔާރު އަބްދުﷲ އަރީފް އަދި ފަނޑިޔާރު ޑރ. އަހުމަދު އަބްދުﷲ ދީދީއާ ސުވާލު ނުކުރެއްވީ ކީއްވެތޯ ގާޒީ ހައިލަމް އެއްސެވުމުން ފަޒްނާ ވިދާޅުވީ އެބޭފުޅުންނާ ސުވާލު ކުރަން ޖެހޭ ފަދަ އެއްވެސް ކަމެއް ފާހަގަ ކުރެވިފައި ނުވާ ކަމަށެވެ.\nނަމަވެސް، އަލީ ހަމީދުގެ ވަކީލް، އަދާލަތު ޕާޓީގެ ނައިބު ރައީސް އަލީ ޒާހިރު ވަނީ އަލީ ހަމީދުގެ ދިފާއުގައި އެ ތިން ފަނޑިޔާރުންގެ ހެކި ބަސް ނަގަން ބޭނުންވާ ކަމަށް ވިދާޅުވެފަ އެވެ. އޭރުން އަލީ ހަމީދުގެ ނުބައި ނިޔަތެއް ނެތް ކަން ހާމަވާނެ ކަމަށް ވެސް އަލީ ޒާހިރު ވިދާޅުވި އެވެ. އެކަމަކު، ހައިލަމް ވަނީ މިއަދުގެ އަޑުއެހުމަކީ ހެކި ހުށަހެޅުމަށް ބާއްވާ އަޑުއެހުމެއް ނޫން ކަމަށް ވިދާޅުވެފަ އެވެ.\nގާޒީ ހައިލަމް ވިދާޅުވި ގޮތުގައި މައްސަލަ ހުށަހަޅައިގެން އުޅެނީ ސުޕްރީމް ކޯޓުން ނެރުނު އަމުރެއްގެ ސައްހަ ކަމާ މެދު ސުވާލެއް އުފެދިގެން ނޫނެވެ. އަދި އަލީ ހަމީދު ކުރެއްވި ކަމަކީ ކޮބައިކަން ޝަރީއަތަށް ސާފު ނުވާ ކަމަށް ހައިލަމް ވިދާޅުވުމުން، އެކަން ފަޒްނާ ތަފްސީލް ކޮށްދެއްވި އެވެ.\nހައިލަމްގެ ގިނަ ސުވާލުތަކެއް ދައުލަތުގެ ވަކީލަށް\nފަޒްނާ ވިދާޅުވި ގޮތުގައި ފަނޑިޔާރު އަލީ ހަމީދު އަމުރު ނެރުއްވީ މަގާމުގެ ނުފޫޒު ބޭނުން ކުރައްވައި ރިޝްވަތު ނަގައިގެން، ގާނޫނީ ގޮތުން އުފެދިފައި އޮތް ސަރުކާރު ގާނޫނާ ހިލާފަށް ވައްޓާލަން ކަން ހެކިންގެ ހެކި ބަހުން ޝަރީއަތަށް ސާބިތުވާނެ ކަމުގެ ޔަގީންކަން އެބައޮތް ކަމަށެވެ.\nފަޒްނާގެ ވާހަކަތަކާ ގުޅިގެން ގާޒީ ހައިލަމް ވަނީ ފަނޑިޔާރު އަލީ ހަމީދު ކުރެއްވި ކުށުގެ އުންސުރަކީ ކޮބައިތޯ ސުވާލު ކުރައްވައިފަ އެވެ. ޖަވާބުގައި ފަޒްނާ ވިދާޅުވީ މައްސަލަ ކޯޓަށް ހުށަހެޅީ އަމުރު ނެރުން ގޯސްވެގެން ނޫން ކަމަށާއި އަމުރު ނެރުމުގައި ނުބައި ނިޔަތެއް އޮތުމާއި ރިޝްވަތު ނަގައިގެން އަމުރު ނެރުއްވީމަ ކަމަށެވެ.\nއަލީ ހަމީދުގެ ނުފޫޒު އޮވެގެން ކުރި ކަމެއް ސާފު ނުވާތީ އެކަމާ ގުޅިގެން ގާޒީ ހައިލަމް ސުވާލު ކުރެއްވުމުން ފަޒްނާ ވިދާޅުވީ، އަމުރު ނެރެގެން ސަރުކާރަށް ނޭދެވޭ ނުފޫޒެއް ފޯރުވަން އަލީ ހަމީދު އުޅުއްވި ކަމަށެވެ. އަދި ސަރުކާރު ވައްޓާލަން އުޅުނު ކަން ސާބިތުވާނެ ކަމަށް ފަޒްނާ ވިދާޅުވި އެވެ. ޓެރަރިޒަމްގެ އެ ދައުވާ ސާބިތުވެއްޖެ ނަމަ 17 އަހަރާއި 20 އަހަރާ ދެމެދުގެ ޖަލު ހުކުމެއް ފަނޑިޔާރު އަލީ ހަމީދަށް އަންނާނެ އެވެ.\nފަޒްނާ ވިދާޅުވި ގޮތުގައި ފަނޑިޔާރު އަލީ ހަމީދު 2013 އިން ފެށިގެން އެކި ދުވަސްމަތިން ކަންތައްތައް ހިންގާފައި ވަނީ ނުބައި ނިޔަތެއް އޮވެގެން ކަން ހެކިންގެ ހެކި ބަހުން ސާފު ވާނެ އެވެ. މިއީ ކުށުގެ މަގްސަދާއި ނިޔަތް އޮވެގެން ގާނޫނާ އެއްގޮތަށް ހުށަހެޅި ދައުވާއެއް ކަމަށް ފަޒްނާ ވިދާޅުވި އެވެ.\nއިބްތިދާއީ އަޑުއެހުމުގައި ވަނީ ދެ ފަރާތުން ބޭނުންވާ ހުށަހެޅުންތައް، ހުށަހެޅުމުގެ ފުރުސަތު ދީފަ އެވެ. އެގޮތުން ދައުލަތުގެ ވަކީލުންނާއި ދިފާއީ ވަކީލުން ގިނަ ކަންތައްތަކެއް ހުށަހަޅާފައިވެ އެވެ.\nއެގޮތުން ދައުލަތުން ވަނީ ހެކި ބަސް ދޭ މީހާ އަށް ހިމާޔަތް ދެވޭ ގޮތަށް އެމީހުންގެ މައުލޫމާތު ސިއްރުކޮށް ދިނުމަށާއި ހެކި ބަސް ނަގާއިރު، އަޑު ބަދަލުކޮށްގެން ނެގުމުގެ ފުރުސަތު ދެއްވުމަށް އެދިވަޑައިގެންފަ އެވެ.\nމީގެ އިތުރުން، ހެކި ރައްކާތެރިކޮށް ދިނުމުގެ އަމުރެއް ނެރެ ދިނުމަށާއި ފަނޑިޔާރު އަލީ ހަމީދުގެ ތަހުގީގުގެ ބައި ނިމުނަސް، މި މައްސަލައާ ގުޅުން އެހެން މީހުންގެ ތަހުގީގުތައް ކުރިއަށް ދާތީ، އެއްވެސް ކަމެއް ތަހުގީގުން ހާމަވެއްޖެ ނަމަ، އެކަން ހުށަހެޅުމުގެ ފުރުސަތަކަށް ދައުލަތުން ވަނީ އެދިފަ އެވެ. އަދި ދައުލަތުން އެދުނު ގޮތަށް، ހެކި ސިއްރު ކުރުމަށާއި ދާއިމީ ގޮތެއްގައި ހެކި ރައްކާތެރިކޮށް ދިނުމުގެ އަމުރެއް ގާޒީ ނެރެދެއްވި އެވެ. އަދި ފަހުން ފާޅުވާ ހެއްކެއް ނަމަ، ހެކީގެ ބާވަތަށް ބަލާފައި ބަލައިގަންނާނެ ކަމަށް ގާޒީ ވިދާޅުވި އެވެ.\nމި މައްސަލައިގައި ފަނޑިޔާރު އަލީ ހަމީދުގެ ވަކީލުންގެ ޓީމުން ހުށަހެޅި ކަންތައްތަކުގެ ތެރޭގައި މައިގަނޑު ގޮތެއްގައި ހިމެނެނީ ގާނޫނުއަސާސީ އާއި ގާނޫނުތަކުގެ ދަށުން މައްސަލަ ކުރިއަށް ނުގެންދެވޭނެ ކަމަށް ބުނާ ހުއްޖަތްތަކެކެވެ. ނަމަވެސް، އެކަންކަން ބަލައިގަނެވެން ނެތް ކަމަށް ގާޒީ ހައިލަމް ވަނީ ނިންމަވައިފަ އެވެ.\nޓެރަރިޒަމްގެ ދައުވާގެ އިތުރުން ރިޝްވަތު ހިފުމުގެ ދައުވާ އާއި ރަސްމީ ހައިސިއްޔަތުން ކުރަންޖެހޭ ކަމަކަށް ނުފޫޒު ފޯރުވުމުގެ ދައުވާ ވެސް ފަނޑިޔާރު އަލީ ހަމީދުގެ މައްޗަށް ދައުލަތުން ކުރެ އެވެ. އަދި އަދުލު އިންސާފު ގާއިމްކުރަން ހުރަސް އެޅިކަން ސާބިތުވެ، ފަނޑިޔާރު އަލީ ހަމީދަށް މިދިޔަ ހަފްތާގައި ވަނީ އެއް އަހަރަށް ވުރެ ގިނަ ދުވަހަށް ޖަލަށް ލުމަށް ކްރިމިނަލް ކޯޓުން ހުކުމްކޮށްފަ އެވެ.\nއިތުރު ލިޔުންތައް އާދަމް މުހައްމަދު އަބްދުﷲ ޕްރޮސެކިއުޓާ ޖެނެރަލް ކްރިމިނަލް ކޯޓް ސުޕްރީމް ކޯޓް ގާޒީ އަބްދުﷲ ދީދީ ކުރީގެ ފަނޑިޔާރު އަލީ ހަމީދު\nއުއްތަމަފަނޑިޔާރު ކަމަށް ޑީޑީ އައްޔަންކުރަން ފާސްކޮށްފި\n20 hours ago 50


Roadhai ge Dharuma: Kaathakethi issraafu nukoh, hadhiyaa kurey!\nރޯދައިގެ ދަރުމަ: ކާތަކެތި އިސްރާފުނުކޮށް ހަދިޔާކުރޭ!\nއިސްލާމިކް ޔުނިވާސިޓީގެ ޗާންސެލާ ޑރ. މުހައްމަދު ޝަހީމް އަލީ ސައީދާއެކު ރަމަޟާން މަހުގެ "އަވަސް"އިން ކިޔުންތެރިންނަށް ހަދިޔާއެއްގެ ގޮތުގައި ގެނެސްދޭ "ރޯދައިގެ ދަރުމައިގެ" މިއަދު މައުލޫއަކީ "ކާތެކެތީގެ އިސްރާފް" އެވެ.\nހުރިހާ ކަމެއްގައި ވެސް މެދުމިން ހިޔާރުކުރުމަކީ އިސްލާމް ދީނުގެ މަންހަޖެވެ. ރަސޫލާ މުހައްމަދު صلى الله عليه وسلم ގެ ސުންނަތަކީ ވެސް އެީ އެވެ. އެއްވެސް ކަމެއްގައި އިސްރާފުކުރުމަކީ މާތްﷲ ނަހީކުރައްވާފައިވާ ކަމެކެވެ. ވަކިން ހާއްސަކޮށް ކެއިންބުއިމުގައި އިސްރާފުކުރުން ވަނީ ނަހީކުރައްވާފަ އެވެ. އިސްރާފުކުރުމަކީ މާތްﷲ ލޯބިވެވޮޑިގެންވާ އަމަލެއް ނޫން ކަމަށް ކީރިތި ޤުރުއާންގައި ވެސް ވަނީ ބަޔާން ކުރައްވާފަ އެވެ.\nއެހެންކަމުން ރޯދަ ވިއްލުމަށް ގޭގައި ތައްޔާރުކުރާ ތަކެއްޗަކީ އޭގެއްގައި ދިރިއުޅޭ މީހުންނަށް ވާވަރަށް ތައްޔާތުކުރެވޭ ތަކެއްޗަށް ވާންޖެހޭނެ އެވެ. ދިރިއުޅޭ މީހުންނަށްވުރެ އިތުރަށް ކާތަކެތި ތައްޔާރުކުރުމަކީ ރަނގަޅު ކަމެއް ނޫނެވެ. އެހެންވެއްޖެނަމަވެސް ކަންތައްތައް ކުރުން އެންމެ ރަނގަޅީ އެތަކެތި އިސްރާފްނުކޮށް ހެޔޮ ގޮތުގަ އެވެ.\nއެގޮތުން ރާއްޖޭގައި އުޅޭ މުސްލިމު ބޭރުގެ ގައުމުތަކުގެ މަސައްކަތު މީހުންނަށް ނުވަތަ ފަގީރުންނަށް އިތުރުވާ ތަކެތި ސޮދަގާތް ކުރެވިދާނެ އެވެ. ނޫނީ އަވަށްޓެރިންނަށް ވެސް އެތަކެތި ފޯރުކޮށްދެވިދާނެ އެވެ. އަވަށްޓެރިންނަށް ތަކެތި ހަދިޔާކުރުމަކީ ވެސް އިތުރު ސަވާބާއި ދަރުމަ ލައްވަވާފައިވާ ކަމެކެވެ.\nރޯދަ މަހަކީ ސޮދަގާތް ކުރުމާއި ހެޔޮ އަމަލުކުރުން އިތުރު ކުރުމަށް އަންގަވާފައިވާ މައްސަރެކެވެ. އެހެންކަމުން ގޭގައި ތައްޔާރުކުރާ ކާތަކެތިން ވެސް ސޮދަގާތް ދެވިދާނެ އެވެ.


ނޫނު ޑެއިލީ 22 މެއި 20190ކޮމެންޓް ހަބަރު، އަތޮޅު ހަބަރު،\nވެމްކޯއިން ނ. އަތޮޅުގެ ރަށްރަށުން އަލުން ކުނި ނެގުމުގެ މަސައްކަތް ފަށަން ނިންމައިފި އެވެ.\nއެންވަޔަރަމަންޓް މިނިސްޓަރު ޑރ. ހުސެއިން ރަޝީދު ކުރެއްވި ޓްވީޓެއްގައި ވިދާޅުވީ ނ،ރ، ބ އަދި ޅ. އަތޮޅުގެ ރަށްރަށުން ކުނި ނެގުމުގެ މަސައްކަތް އަންނަ ބުރާސްފަތި ދުވަހު ފަށާނެ ކަމަށެވެ. އަދި މިކުނި ގެންދާނީ ރ. ވަންދޫ ވޭސްޓްމެނޭޖްމަންޓް ސެންޓަރަށް ކަމަށް ވެސް މިނިސްޓަރުގެ ޓްވީޓްގައި ވިދާޅުވެފައިވެ އެވެ.\nމިނިސްޓަރުގެ ޓްވީޓަށް ޓްވީޓް ކުރައްވައި ނ. ވެލިދޫ ދާއިރާގެ މަޖިލިސް ގޮނޑިއަށް އިންތިހާބުވެވަޑައިގަންނަވާފައިވާ މުހައްމަދު އަބްދުﷲ ޝަފީގު ވިދާޅުވީ ކުނި ނެގުމުގެ މަސައްކަތް ލަސްވެފައިވާތީ ކަންބޮޑުވުމުގައި ލައްކަ ދުވަސް ވޭތުވެއްޖެ ކަމަށެވެ. އަދި އެކަމަށް ލައްކަ މަސައްކަތް ކުރެއްވިއްޖެ ކަމަށާއި މިކަން ހިނގާނެތީ ޝުކިރުވެރިވާ ކަމަށް ދޭހަވާ ގޮތަށް މުހައްމަދު އަބްދުﷲ ޝަފީވު ވަނީ ޓްވީޓް ކުރައްވަވާފަ އެވެ.\nވެލިދޫ ކުނި ކޮށީގައި ކުނި ގިނަވުމުގެ ސަބަބުން އެ ޝަކުވާ ދަނީ ރައްޔިތުން ކުރަމުންނެވެ. ނ. ވެލިދޫ އިން ވަންދޫ އަށް ކުނި ގެންދިއުމަށް ހަވާލުކޮށްފައި ވަނީ ވެމްކޯއާ އެވެ. ނަމަވެސް ވެއަތުވި ހައެއްކަ މަސް ދުވަހު ވެމްކޯއިން ވެލިދޫ އިން އެގްރިމަންޓްގައިވާ ގޮތަށް ކުނި ގެންގޮސްފައެއް ނުވެ އެވެ. މީގެ ސަބަބުން ކުނިކޮށީގައި ކުނި ގިނަވެ އެކަމުގެ ޝަކުވާ ވަނީ ވަރަށް ބޮޑުވެފަ އެވެ.\nވެމްކޯއިން ވަނީ މި ސަރަހައްދުގެ ރިސޯޓްތަކުގެ ކުނި ވަންދޫ އަށް ގެންދިއުން ވެސް ހުއްޓުވާލާފަ އެވެ. އަލުން ކުނި ނަގަން ފެށުމަކީ ރަށްރަށުގެ ފުރިފައިވާ ކުނިގޮނޑުތަކަށް ލިބޭނެ ބޮޑު ލުޔެކެވެ.


Male Meehun Ulhenee Ehen Rahrashuge Meehunahvure Nikamethikoh - Meekail - Vaguthu\nމާލޭ މީހުން އެހެން ރަށްރަށުގެ މީހުންނަށްވުރެ ނިކަމެތި - މީކާއީލް\nއެވްރެޖްކޮށް މާލޭ މީހުން އުޅެނީ ވަރަށް ނިކަމެތި ހާލުގައި ކަމަށާއި، މާލޭ މީހުން އެހެން ރަށްރަށުގެ މީހުންނަށްވުރެ ނިކަމެތި ކަމަށް ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެމްބަރު މީކާއިލް ނަސީމު ވިދާޅުވެއްޖެ އެވެ.\nމީކާއިލް މިގޮތަށް ވިދާޅުވީ ރައްޔިތުންގެ މަޖިލީހުގެ މިއަދުގެ ޖަލްސާގައި މާލެއާއި ރަށްރަށުން ރައްޔިތުންނަށް ފްލެޓު ދޫކުރުމާ ބެހޭގޮތުން ހޯރަފުށީ ދާއިރާގެ މެމްބަރު އަހުމަދު ސަލީމް މަޖިލީހަށް ހުށަހަޅުއްވާފައިވާ ގަރާރުގެ ބަހުސް މަރުހަލާގައި ވާހަކަފުޅު ދައްކަވަމުންނެވެ.\nމީކާއިލް ވިދާޅުވީ މާލޭ މީހެކޭ ބުނުމުން އާއްމުގޮތެއްގައި އަދިވެސް ސިފަވަނީ 12 ބުރީގެ އިމާރާތަކާއި، އެ ޢިމާރާތުން އެމީހާގެ ޖީބަށް ބޮޑު އަދަދުން ވަންނަމުންދާ ކުލީގެ ފައިސާ ކަމަށާއި، ނަމަވެސް އެއީ ހަގީގަތެއް ނޫންކަމަށެވެ.\n"އަޅުގަނޑު ދަންނަ އެވްރެޖް މާލޭ މީހާއަކީ އޭނާގެ އަމިއްލަ ރަށުގައި ވަންނާނެ ތަނެއް ނެތް މީހެއް. އޭނާގެ ހާލަކީ އޭނާގެ އަމިއްލަ ރަށުގައި އޭނާ އުޅެން މިޖެހެނީ ކުއްޔަށް. ކާފަ، މާމަ، މުނިމާމަގެ ގޯތި، ފޮތިފޮތި ކުރަމުން ގޮސް މިއަދު އޭނާ އާއި އޭނާގެ ދަރިންނާއި އޭނާގެ މާމަ ދަރިން ވަންނާނެ ތަނެއް އޭނާގެ އަމިއްލަ ރަށުގައި. މި ހާލުގައި ގިނަ މީހުން އުޅެނީ. އެއްގޮތަކަށްވެސް މި ދަންނަވަނީ މާލޭގެ މަހުޖަނުންގެ ވާހަކައެއް ނޫން." މީކާއިލް ވިދާޅުވި އެވެ.\nއެހެން ރަށްރަށުގެ ރައްޔިތުންނަށްވުރެވެސް މާލޭގެ ރައްޔިތުންގެ ހާލަތު ބޮޑު ކަމަށް ފާހަގަވާ ކަމަށް މީކާއިލް ވިދާޅުވި އެވެ.\n"އެހެން ރަށްރަށުން ގޯއްޗަށް އެޕްލައި ކުރާއިރު އެ ގޯއްޗަށް ފައިސާ ދައްކަން ނުޖެހޭ. އެހެން ނަމަވެސް، މާލޭގައި ބޯހިޔާވަހިކަމެއް ނެތް ރައްޔިތު މީހާ ގޯއްޗަކަށް ނޫނީ އިންސާނަކަށް ދިރިވެސް ނޫޅެވޭ ވަރުގެ ކުޑަ ކޮތަރު ކޮއްޓެއްހާ ކުޑަ ފްލެޓް ގަނޑަކަށް އެޕްލައި ކުރާއިރުވެސް އޭނާގެ ގޯތިވެސް ދޫކޮށްލަން ޖެހޭ" މީކާއިލް ވިދާޅުވިއެވެ.\nއަދި ގޯތި ދޫކޮށްލާފައި ފްލެޓެއް ލިބުމުން މާލޭ މީހުން މުޅި އުމުރު ޚަލާސް ކުރަން ޖެހެނީ އެ ފްލެޓުގެ ކުލި ދެއްކުމުގައި ކަމަށް ވެސް މީކާއިލް ފާހަގަކުރިއެވެ.\nވެށިފަހި މާލެއަށް 2011 ވަނަ އަހަރު ސަރުކާރުން ހުޅުވާލުމުން އޭނާާ ނިސްބަތްވާ ގަލޮޅު ދެކުނު ދާއިރާގެ 739 އާއިލާއެއް ބޯހިޔާވެހިކަމެއް ނެތި ދިރިއުޅެމުން ދިޔަކަން ފާހަގަކުރެވިފައިވާ ކަމަށާއި، މިއަދަދު މިހާރު ދެގުނަ ވެފައި ވާނެ ކަމަށް ބެލެވޭ ކަމަށް މީކާއީލް ވިދާޅުވިއެވެ.\nމިހާރުވެސް ސިނަމާލެ އަދި މާލެހިޔާ ފްލެޓްތަކަކީ ބަޔަކު ދިރިއުޅެން ހެޔޮވާވަރުގެ ތަންތަނެއް ނޫން ކަން ފާހަގަކުރައްވަމުން މީކާއިލް ވިދާޅުވީ، ބޯހިޔާވެހިކަމުގެ މަޝްރޫޢުތައް ކުރިއަށްދާއިރު އެ ފަރާތްތަކަށްވެސް ފްލެޓު ލިބެން ޖެހޭ ކަމަށް ގަބޫލުކުރާ ކަމަށެވެ.\nމީކާއިލް ވިދާޅުވީ، އެޖެންޑާ 19 ގެ ދަށުން މާލޭގައި ކެމްޕެއިނު ކުރިއިރު ރައްޔިތުންނަށް ވައުދުވީ ގޯއްޗެއް ކަނޑާފައި ދޭން ކަމަށެެވެ.އަދި ދުރު ރާސްތާއެއްގައި ފްލެޓު ކޮންސެޕްޓަކީ އެންމެ ރަނގަޅު އެއްޗެއް ކަމަށް އޭނާއަށް ޤާބޫލުނުކުރެވޭ ކަމަށް މީކާއީލް ވިދާޅުވިއެވެ.\nއިތުރަށް މީކާއީލް ވިދާޅުވ، ފްލެޓްތައް ލިބޭ ފަރާތްތަކަށް ދަރިން ލިބެން ފެށުމުން އެކަން އިހުސާސް ކުރަން ޖެހޭނެ ކަމަށާއި ދެން އަނެއްކާވެސް ޖެހޭނީ އިތުރު ފްލެޓަކަށް އެޕްލައި ކުރަން ކަމަށެވެ.\nމީކާއީލް ވިދާޅުވީ، ގޯތި ކެނޑުނު ވަރަކަށް ކަނޑައިގެން މާލޭ ރައްޔިތުންނަށް ގޯތި ހޯދައިދޭން ޖެހޭ ކަމަށެވެ.\nއަންހެނުން ޚިތާނު ކުރަން ބާރުއެޅުން ހުއްޓުވަން ގާނޫނީ ހައްލެއް ހޯދަނީ\nނިކަމެތި ވާނެނުން.މުޅި ގެ ކުއްޔަށް ދިފަ ނިދަންތިބެނީ ސިޑި ބުނޑުގަ ވިއްޔާ.ކުޑަކޮށްވެސް ކުލި ދެއްކުން ލަސްވެއްޖެއްޔާ އޮންނާނީ ކަރަންޓް ކެޑޭ ހިސާބުގަ.ގެ ބެންކަށް ނަގަންވެފަ.ކުދިންގެ ޓިއުޝަންފީ ނުދެއްކިފަ.މިވަރުންވެސް ބޮންޑާ އަނގަ އެވަރުގެ މީހެއްނެތިގެން.ރާއްޖޭގެ ވެރިމީހާ ވެރިކަމަށް ގެންނަނީ ރާއްޖެތެރޭމީހުން.އެމީހުން ބޭނުންވާ މީހަކު ރައިސްކަމަށް އަންނާނީ.އެމީހުންގެ އަޢުލަބިއްޔަތު އޮތީ.\nނިކަމެތި ވާނެތާ ރާއްޖެތެރޭ މީހުން މާލެގޮސް މާލެ މީހުންނަށް ލިބޭހާ ފައިސާ ކުލީގެ ގޮތުގައި އަތުލީމަ! ރާއްޖެތެރޭގެ ހުރި ހޮސްޕިޓާތަކުން ހުރިހާ ހިދުމަތެއް ލިބޭ އިރު ތައުލީމީ ނިޒާމުވެސް ރާއްޖެތެރޭގައި އެހާ ފައްކާކޮށް އަދި ކޮބާ ގާލްގައިޑް ޔުނިފޯމާއި ކެޑޭޓް ޔުނި ފޯމްވެސް މާލެ ސްކޫލް ތަކުގެ ކުދިން ޖެހެނީ ރާއްޖެތެރޭން ގަންނަން މާލެ އިން ނުލިބޭ ވިއްޔާ! ކުޑަމިނުން އެކްސިޑެންޓެއް ވެގެން އެކްސްރޭ އެއް ނަގަން ޖެހުނަސް މާލެ މީހުން ދާންޖެހެނީ ބޮޑު ހަރަދުކޮށްފަ ރާއްޖެ ތެރެއަށް އަދި ރާއްޖެއިން ބޭރަށް ފުރަން ވިޔަސް މާލެ މީހުން ޖެހެނީ މޯލްޑިވިއަން ދެކޮޅު ޓިކެޓް އަދި ފުރަންދެން ހުރުމުގެ ހަރަދު ކޮށްފަ ފުރައިގެން ދާން އެހެންވީމަ ކަލޯ ތިހެން ނުބުންޏަސް ރާއްޖެތެރޭގެ ރައްޔިތުންނަށް އެނގޭނެ މާލެ ބޭފުޅުން ތަންތަން ކުއްޔަށް ދީފަ އެވަރުން ނުވެެގެން ރާއްޖޭން ބޭރުގައި ތިބެގެންވެސް ރާއްޖެތެރޭ މީހުން ބޭސްފަރުވާއަށާއި އެހެނިހެން ކަންކަމުގައި ދިޔާމަ ފައިސާކޮޅު އަތުލައިގެން ވަރަށް ހާލުގައިކަން މާލެ ބޭފުޅުން އަސްލުވެސް އުޅުއްވަނީ !\nމާލޭ މީހުން ނިކަމެތީ އެއްނޫން މާލޭމީހުނަކީ އަތުން ފައިން މަސައްކަތެއް ކުރާ ބައެއް ނޫން ރާއްޖެތެރޭ މީހުނަށް ބޮޑު އަގުގަ ގެދޮުރު ކުއްޔައް ދީގެން އުޅޭބައެއް ނޭގިގެން ތިއުޅުއްވަނީ ވެގެން އުޅޭގޮތް ސާފު ވެއްޖެތޯ؟؟؟؟؟\nބަލަގަ މާލޭގަ ގެދޮރު ހުރި މީހުން ދިރިއުލެނީ މަސައްކަތެއްނުކޮށް ރާއޖެޭގެ އެތަންމިތަނުން މާލެއަށް ހިޖުރަ ކުރި މީހުން ކުރާމަސައްކަތުން ލިބޭ ފައިސާ އިން ކުލީޮތުގާ ހޯދާ ފައިސާ އިން ވިީއިރު މާލޭ މީހުން ނިކަމެތި ވާންޖެހޭ ސަބަބަކީ ކޮބާ ؟ ތަނަވަސް ވާނީ މަސައްކަތް ކޮށްގެން އާމްދަނީ ހޯދީމަ ނޫންތަ ؟ ތިމާ އަށް ނުލިބޭ އިއްޒަތެއްހޯދަން ކުރަން ލިބޭ މަސައަކަތް ދެރަވެގެން މަސައްކަތް ނުކޮށް މަމީ އިއްޒަތްތެރިއެކޭ ކިޔަކަސް އިއްޒަތެއްނުލިބޭނެ.\nއޮކްޓޯބަރ 14, 2019 16:57\nއެހެންތާވާނީ އަތުން ފައިން މަސެއްކަތެއްނުކޮށް ދަރިން ހަކުރުބޯން ނެރެފަ ސިންގަޕޫރުގަ އުޅެންވީމަ،\nއޮކްޓޯބަރ 14, 2019 17:02\nމާލޭ ބިންހުރިމީހުންނަކީ މިހާރުވެސް މިލިއަނަރުން! މާލޭގެ ބިމުގެ އަކަފޫޓެއް ރަންގަޑެއްހާ އަގުހުރި! ދަފްތަރުގައި ތިބި މީހުން ތެދުފުޅެއް ވާރަށް ނިކަމެތި! ގޮތްހޯދައިދޭނެ ކަމަށް ނޫކަށިފުރައިގެ ޒުވާނުން ވެސް ހޮވީ! ޙުސް އަގަ! ދެން ތިއޮތީ ވެފައި! މޮޔަނުގޮވައި ފައިބާ!\nއޮކްޓޯބަރ 14, 2019 17:04\nމާލޭ މީުންނަށް ނޭގޭތަ ތިމާމެން ރާއްޖެތެރޭ މީހުން އަތުން ފޭޜޭވަރު.\nރާއްޖޭގެ ހުރިހާ ރައްޔިތުންނަށްވެސް ގްރޭޓަރ މާލެ ސަރަހައްދުން ގޯއްޗާ އެހެނިހެން ދައުލަތުގެ ވަސީލަތްތައް ބޭނުން ކުރެވެން ޖެހޭނެ! ދެން އަޅެ ބައްލަވާލައްވަބައްލަވާ، މާލޭ ރައްޔިތަކު ގޮސް އެހެން ރަށެއްގައި ވިޔަފާރި އެއް ފެށީމަ، ނޫނީ ފަޅުން މަސްހިފަން ފެށީމަ، ނޫނީ ވިއްޔާ މީހަކާ ހިތާވީމަ، އެ މީހަކަށް އެ ރަށެއްގެ ބަޔަކު އަރުވާލާ ވަރު! މިހެން ވެގެން ނުވާނެ ދޯ؟\nއޮކްޓޯބަރ 14, 2019 18:07\nކޮމެންޓްތަކުން އެނގޭ މާލޭ މީހުންގެ މައްޗަށް ރާއްޖެތެރޭގެ ޢިއްޒަތްތެރި ބޭފުޅުންގެ ހިތްޕުޅުތަކުގެ އޮންނަ ހަސަދަވެރިކަން. މާލޭގެ ޑިމާންޑް މިހާބޮޑުވެގެން މިއުޅެނީ ހަމައެކަނި މިހާރަކުއެއްނޫން. އަންޒަމާނުއްސުރެ މިކަން އޮތްގޮތް. މިކަމުގަ އިހްމާލުވީ ހަމައެކަނި މާލޭމީހުނެއްނޫން. އެކި އެކި ރަށްރަށުގެ ނަން ކިޔާފަ ކިޔުނު ރަސްރަސްކަލުންނާއި ބަންޑާރައިންނާއި ރަދުންތައް ތިއްބެވިިއިރުވެސް ކަންއޮތީ ހަމަ މިގޮތަށް. އެބޭބޭފުޅުންނަށްވެސް ހަމައޮތީ ރާއްޖެތެރޭގެ ބޭފުޅުން ތިޔަވިދާޅުވާ ފޭރުން ފޭރެވިފަ. ތިޔަބޭފުޅުންގެ މައިން ބަފައިން ތިޔަބޭފުޅުންނަށް ރަނގަޅު ތަޢްލީމެއް ދިނުމުގެ މަގްސަދުގައި، ލެޔާ ދާ އޮހޮރުވައިގެން ލިބޭ ފައިސާކޮޅު ޚަރަދުކޮށް މާލެ ފޮނުވީމާ އުތުރު ބޭފުޅަކު ވިއްޔާ ދެކުނުގެ ބޭފުޅަކާ ނުވަތަ މާލޭގެ "ފޭރޭ" މީހަކާ ކާވެނި ބައްލަވައިގެން ދިރިއުޅުއްވަން ވަނީ މާލޭގައި. ތަޢްލީމް ޙާޞިލް ކުރައްވައިގެން އެނބުރި ރަށަށް ވަޑައިގެން މައިން ބަފައިންނަށާއި ރަށަށް ޚިދްމަތް ކޮށްދެއްވާނެ ކަމަށް މައިން ބަފައިން ކުރެއްވި ފޮނި އުންމީދުތައް ވިއްސި ވިހާލިވީ. އެފަކީރުން މަސައްކަތުން އެޅި ގެދޮރުވެސް ބާވެ ވީރާނާވީ. ކަންމިހެން ހުރުމުން ތިޔަ ޢިއްޒަތްތެރި ބޭފުޅުންގެ ރަށްތައް ތަރައްޤީ ނުވެ މާލެއިން ހުރިހާ ވަސީލަތެއްލިބި މާލޭގެ ޑިމާންޑް ބޮޑުވުމުގައި އަޅުގަނޑުމެން މާލޭގެ ފޭރޭ ގުންޑާ އިންގެ ކުށަކީ ކޮބައިތޯ؟ އެއްވެސް ބަޔަކު ލުއިފަސޭހަ ވަސީލަތަކުން މަންފާއެއް ލިބެން އޮތިއްޔާ އެވަސީލަތެއްގެ ބޭނުން ނުހިފައެއް ނުތިބޭނެ އިނގޭތޯ. އަޅުގަނޑުމެން އެކިކަންކަމުގަ ތަންތަނަށް (ހަމައެކަނި ރާއްޖެތެރެ އެއްނޫން) ގޮސް ތަންތަން ކުއްޔަށް ހިފައިގެން ތިބޭއިރު މިކަން ވަރަށް ސާފުކޮށް އެނގޭ. ޝުކްރިއްޔާ. ޢިއްޒަތްތެރި ރާއްޖެތެރޭ ބޭފުޅުން.\nއޮކްޓޯބަރ 14, 2019 18:44\nނިކަމެތި ވާނެތާ މާލޭގެ ވަޒަންވެރިންނަކީ އާމްދަނީހޯދުމުގަ މާލޭން ބޭރުގަ ވަޒީފާ އަދާކުރެވޭ ބައެއްނޫން،\nއޮކްޓޯބަރ 14, 2019 20:10\nރާއްޖެތެރޭ ކޮންމެ މީހެއްގެ އޮވޭ 5000އަކަ ފޫޓު ގޯއްޗެއް... އެތަން ދޫކޮއްމާލެއައިސް އުޅެނީ އަހަރެމެން ބުނެގެނެއް ނޫން... މާލެ މީހުން އޮންނަނީ 5ފޫޓުގެ ގޮޅިއެއް. އެއީވެސް ނަސީބުގަދަ މީހުނަށް\nއޮކްޓޯބަރ 15, 2019 00:06\nމިސޮރު އަނގަ ހާވާއިރު މިސޮރަށް އެނގެނީ ކޯއްވެއް.\nއޮކްޓޯބަރ 28, 2019 16:29\nމިހިރަ ސޮރާ މާލޭގެ ރައްޔަތުން އިތިއޮޕިޔާ މީހުންނަށްވުރެވެސް ނިކަމެތި ގޮނޑުހޮވާކަނީ .


Male' gai 14 aharuge kujjegge gayah valhi jahai zaham kollaifi | Mihaaru\nމާލޭގައި 14 އަހަރުގެ ކުއްޖެއްގެ ގަޔަށް ވަޅި ޖަހައި ޒަހަމްކޮށްލައިފި\nމީގެ ކުރިން މާރާމާރީއެއް ހިނގި ސަރަހައްދުގައި ފުލުހުން ހަރަކާތްތެރިވަނީ.-\n25 ޖުލައި 2018 - 22:33\nމާލޭގައި 14 އަހަރުގެ ފިރިހެން ކުއްޖަކަށް މިއަދު ހަވީރު ވަޅިން ހަމަލާދީ ޒަހަމްކޮށްލައިފި އެވެ.\nއެނގިފައިވާ ގޮތުގައި ހަވީރު 6:30 ހާއިރު ހިނގި މާރާމާރީގައި އެ ކުއްޖާގެ ބޮލުގެ ދެ ތަނަކަށާއި ފަޔަށް ވަނީ ވަޅި ހަރައިފަ އެވެ. ނަމަވެސް އޭނާގެ ހާލު ސީރިއަސްއެއް ނޫނެވެ.\nހަމަލާ ދިނުމާއެކު އެ ކުއްޖާ އެންމެ ފުރަތަމަ ގެންދިޔައީ ސެނަހިޔާ ހޮސްޕިޓަލަށެވެ. އެތަނުން ފަރުވާ ދިނުމަށްފަހު މިރޭ 9:00 ހާއިރު ވަނީ އައިޖީއެމްއެޗަށް ބަދަލުކޮށްފަ އެވެ.\nއައިޖީއެމްއެޗްގެ މީޑިއާ އޮފިޝަލަކު ވިދާޅުވީ މާރާމާރީގައި ޒަހަމްވި ކުއްޖާގެ ސީޓީ ސްކޭނެއް ހަދާފައިވާ ކަމަށެވެ. ހާލު ސީރިއަސް ނުވިއަސް އެމަޖެންސީގައި ބާއްވައިގެން އޭނާއަށް ފަރުވާ ދެމުން އަންނަ ކަމަށް އެ ހޮސްޕިޓަލުން ބުންޏެވެ.\nފުލުހުންގެ މީޑިއާ އޮފިޝަލަކު ވިދާޅުވީ މާރާމާރީއެއް ހިންގައިގެން 6:50 ހާއިރު އެ އިދާރާއަށް ހުށަހަޅާފައިވާ ކަމަށެވެ. އެ މައްސަލާގައި މިހާތަނަށް އަދި މީހަކު ހައްޔަރެއް ނުކުރެ އެވެ. ނަމަވެސް ފުލުހުން އަންނަނީ އެ މައްސަލަ ތަހުގީގުކުރަމުންނެވެ.\nފުލުހުން ގޭންގް ހަމަނުޖެހުން އައިޖީއެމްއެޗު\n38 ކޮމެންޓް, 138 ރިއެކްޝަންސް\nމަގުތައް ވަރަށް އަމާނޯ. ކުއްކުރުން މަދޯ؟ ދެން ކިހިނެއްބާ މިވަނީ؟\nރައީސް މީހާ ފޯރީގަ ބޮޑެތި ކުށްވެރިންނަށް މަޢާފު ދިނުމުގަ. ރައްޔިތުން ބިރުވެރިކަމުގަ! ހައްލު ބޭނުން.\n"އެ މައްސަލާގައި މިހާތަނަށް އަދި މީހަކު ހައްޔަރެއް ނުކުރެ އެވެ." ހަގީގީ ބޮޑެތި ކުށްތަކުގަ މިނޫންއެއްޗެއް ކިޔާތަނެއް ފެންނާނީ ކޮންދުވަހަކުންތަ؟ ބޮޑެތި ކުށްވެރިންތައް މިދޭތެރޭ ދޫކުރީ މިކަންކަން ދުވަސްކޮޅަކަށް މަދުވެފަ އޮތީމަ ހިތްހަމަ ނުޖެހިގެންތަ؟\n14 އަހަރަކީ ބައެއްމީހުންނަށް ނުވިސްނުނަސް ވަރަށް ކުޑަ. ގައުމުގެ ހާލަތު އޮތްގޮތުން މިވެސް މިޖެހެނީ މިހާރު ކިޔައިދޭން.\n[[ހާދަ ރުއިމެއް އެބަރޮޔޭ މައިންބަފައިން ... ހާދަ ބޮޑު އުއްމީދަކަށް ދޭ އަނިޔާތަކުން.]]\n[[މީހުންމެރުމާއި ފޭރުން ވައްކަންކުރުމާއިއހަރެން ނުރުހުންވަން... މީހުންނަށް ރަށްކާތެރިކަން ހޯދައިދޭން ފުލުހުންނަށް މަގޮވާލަން.]]\nވިސްނައިފިމީހަކަށް ވެއްޖެޔާ އިނގޭނެ އިންތިހާބެއް ކައިރިވާއިރަށް ވަޅިޖެހުން އިތުރުވަނީ ކީއްވެކަން. ސިޔާސީމީހުން އެމީހުންގެ ފައިދާއަށް އަހަރުމެން އެންމެންގެ މުޖުތަމައު ނާމާންކުރުންވަނީ ދެތިންސިކުންތުން ނިންމާ ނިންމުމަކަށްވެފަ. ދެރައީ ސިޔާސީމީހުންނެއް ނޫން. އަހަރުމެން ހުރިހާ ރައްޔިތުންވެސް، އަނެކާއާ މެދު ވިސްނާ މީހަކު މަދުވީ. އަބަދުވެސް އަހަންނަށް ލިބެނީ ކޯޗެއްތޯ، އަހަރެންގެ ދެއްކުންތެރިކަން، މޮޅުކަން އިތުރުވާނީ ކިހިނެއްތޯ. ޖެހިގެން ހުރިގޭގައި ސްކޫލަށްދާން ކުދިންނަށް ޔުނީފޯމް ނުފެހުނަސް ހެޔޮ ފަގީރުކަމުން. ކުންފުނީގެ ބީލަންތައް އަހަރެންނަށް ފައިދާހުރިގޮތަކަށް ހޯދާނީ ކިހިނެއްތޯ. މޭޒުދަށުން އަހަންނަށް ވިހިތިރީސްހާސް ލިބޭނެތޯ. މިއަށްވުރެ ރީތި މަންޒަރުތައް އަހަރެންދުށިން ދުނިޔޭގެއެންމެ ފަގީރުހިސާބުތަކުވެސް! ގައުމުގެ މުސްތަގުމަބަލު ބަނަ. ސިޔާސީވެރީންވަނީ އެމީހުން ކުރަންޖެހޭ ކަމަކީ ގަދަބަސްބުނެ އަނގައިން މޮޅުވުން ކަމައްދެކިފައި، ނަތީޖާ ހާސިލްކުރުމެއްނޫން. ބަތަލެއް ނުކުންނަނަމައޭ ހިތައްއަރާ ހެޔޮ.\nކޮންމެ ސަރުކާރެއް އޮތަސް އިބްތިޚާބާ ދިމާކޮށް ވޯޓު އޮތުރުކުރަން ކުއްވެރިން މިނިވަންކުރޭ. އެކަމުގެ ނަތީޖާ މި ފެންނަނީ. ޤައުމާ ރައްޔިތުންނަށް ވުރެ ތިމާގެ މަޤާމާ ޖާހަތަށްޓަކާ ކުރާކަންކަން ހުއްޓުވަންޖެހޭ.\nވަޅިޖެހި މީހާގެ އެެއްވެސް މައްސަލައެއް ނެތް. މައްސަލަ އޮތީ ރައީސްގެ، މަގުތަކުގެ، ފުލުހުންގެ، އަދި އެންބިއުލާންސްގެ. ވަޅިޖަހަން ދިޔައިރު މިމީހުންނަށް ނުފެންނަނީތަ! އަޖައިބު. ހުއްޓުވަން ޖެހޭނެއެއްނު. ރައްޔިތުންގެ ޓެކްސް ފައިސިާއިން ސިންގަމްލައްވާ ފުލުހުންނަށް ޓްރެއިނިންގް ދިނީ ކީއްކުރަން.\nތިމާއަށް ލިބިފައިވާ ބާރުތައް ރައީސަކަސް، ކަތީބަކަސް ބޭނުން ކުރަންވާނީ ރައްޔިތުންނަށް ވަނީ އެކަމުން ގެއްލުންތޯ ފައިދާތޯ ބަލާފަ.\nކޮށިން މިނިވަނެއް ނޫން ކުރަންވީކީ. ކޮށި އުވާލަންވީ! އޭރުން ތަންކޮޅެއް ގިނައިން ތިކަހަލަ ކަންތައް ހިނގާނެ. ތިބި ޕާޓީން އިދިކޮޅޭމެންގެ ބޮލުގައި ތުހުމަތު އަޅުވާނެ! ކުދިންކޮޅު ތަންކޮޅެއް ގިނައިން ދޫކުރޭ!


MIRA Ah Midhiya Mahu 1.33 Billion Rufiyaa Balaigenfi – adduLIVE\nމީރާ އަށް މިދިޔަ މަހު 1.33 ބިލިއަން ރުފިޔާ ބަލައިގެންފި\nApr 08, 2021, 22:50 ހަސަން ރަޝީދު\nމިދިޔަ މަހު 1.33 ބިލިއަން ރުފިޔާ، މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް ބަލައިގެންފި އެވެ.\nމީރާ އިން ބުނީ މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ 19.2 ޕަސެންޓަށް ވުރެ އިތުރު އަދަދެއް ކަމަށެވެ. އަދި މިއީ މި މަހު ލިބޭނެ ކަމަށް އަންދާޒާކޮށްފައިވާ އަދަދަށްވުރެ 28.4 ޕަސެންޓަށް ވުރެ އިތުރު އަދަދެކެވެ.\nމީރާއިން މައުލޫމާތު ދޭ ގޮތުގައި، މާރިޗު 2020 ގައި ލިބުނު އާމްދަނީ އާ އަޅާބަލާއިރު މިއަހަރުގެ އެ މުއްދަތުގައި ލިބިފައިވާ އާމްދަނީ އިތުރުވުމުގެ މައިގަނޑު ސަބަބަކީ ޓޫރިޒަމް ލޭންޑް ރެންޓް އަދި ޓީ.ޖީ.އެސް.ޓީގެ ގޮތުގައި ލިބިފައިވާ އާމްދަނީ އިތުރުވެފައިވުމެވެ.\nއަދި މާރިޗު 2020 ގައި ކޮވިޑް-19 ގެ ސަބަބުން ރާއްޖޭގައި ލޮކްޑައުންކޮށްފައިވާތީ، ޓޫރިޒަމް މިނިސްޓްރީން ވަނީ 2020 ވަނަ އަހަރުގެ ދެ ކުއާޓަރެއްގެ ޓުރިޒަމް ލޭންޑް ރެންޓް ދެއްކުމުގެ ސުންގަޑި ފަސްކޮށްދީފައިއެވެ. އެހެންކަމުން، މާރިޗު 2020 ގައި މި ފައިސާ ލިބިފައެއް ނުވެއެވެ.\nމީގެ އިތުރުން، މިދިޔަ މަހު ޓޫރިޒަމް ދާއިރާގެ ވިޔަފާރި އިތުރުވެފައިވާތީ، މި ދާއިރާއިން ލިބިފައިވާ ޓީ.ޖީ.އެސް.ޓީ އިތުރުވެފައިވާކަމަށް މީރާއިން މައުލޫމާތުދެއެވެ.\nމިދިޔަ މަހު މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ 51.0 ޕަސެންޓް ނުވަތަ 676.90 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ޓޫރިޒަމް ލޭންޑް ރެންޓުންނެވެ. އެއީ %25.3 ނުވަތަ 335.39 މިލިއަން ރުފިޔާއެވެ. މީގެ އިތުރުން، ގްރީން ޓެކްސްގެ ގޮތުގައި 69.96 މިލިއަން ރުފިޔާ (5.3%)، އާމްދަނީން ނަގާ ޓެކުހުގެ ގޮތުގައި 69.91 މިލިއަން ރުފިޔާ (5.3%)، އެއަރޕޯޓް ޑިވެލޮޕްމަންޓް ފީ ގެ ގޮތުގައި 32.41 މިލިއަން ރުފިޔާ (2.4%) އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 142.99 މިލިއަން ރުފިޔާ (10.8%) ހިމެނެއެވެ.\nމިދިޔަ މަހު މީރާ ބަލައިގަނެފައިވާ އާމްދަނީގެ ތެރޭގައި 63.73 މިލިއަން އެމެރިކާ ޑޮލަރު ހިމެނެއެވެ.


SunOnline: Dhaulathuge haradhuthah ithuruvi namaves 33 million baakee koffi\nދައުލަތުގެ ހަރަދުތައް އިތުރުވި ނަމަވެސް 33 މިލިއަން ބާކީކޮށްފި\nއަހުމަދު މިޒްޔާލް 23 Feb 2020, 13:43\nއޮކްޓޯބަރ 1، 2019: ފިނޭންސް މިނިސްޓްރީ-- ސަން ފޮޓޯ/ ފަޔާޒް މޫސާ\nމި މަހުގެ ދެވަނަ ހަފުތާގެ ނިޔަލަށް ދައުލަތުގެ ހަރަދު 16 ޕަސެންޓު އިތުރުވި ނަމަވެސް، ހަރަދަށް ކެނޑުމަށްފަހު 33 މިލިއަން ރުފިޔާ ބާކީކޮށްފި އެވެ.\nފިނޭންސް މިނިސްޓްރީގެ ތަފާހިސާބުތަކުން ދައްކާ ގޮތުގައި މި މަހުގެ 13 ވަނަ ދުވަހުގެ ނިޔަލަށް އާމްދަނީގެ ގޮތުގައި ދައުލަތަށް ލިބިފައިވަނީ 2.58 ބިލިއަން ރުފިޔާ އެވެ. އަދި ހަރަދުކޮށްފައިވަނީ 2.54 ބިލިއަން ރުފިޔާ އެވެ.\nމިއީ މިދިޔަ އަހަރުގެ އެ މުއްދަތާ އަޅާބަލާއިރު 16 ޕަސެންޓު އިތުރު އަދަދެއް ނަމަވެސް، މިއަހަރުގެ ފެބްރުއަރީ 13ގެ ނިޔަލަށް ލިބުނު އާމްދަނީއަށް ވުރެ 33.6 މިލިއަން ރުފިޔާ ދަށް އަދަދެކެވެ.\nމިއަހަރުގެ މި މުއްދަތުގައި ހަރަދަށް ކަނޑާފައި 33 މިލިއަން ރުފިޔާ ބާކީ ކުރިއިރު، އޭގެ ކުރީ ހަފުތާގައި 772.7 މިލިއަން ރުފިޔާ ވަނީ ބާކީކޮށްފަ އެވެ.\nހަރަދަށް ކަނޑާފައި ބާކީ ކުރި މިންވަރު ދަށްވިއިރު، ކޮރޯނާ ވައިރަހުގެ ނޭދެވޭ އަސަރު ރާއްޖޭގެ އިގްތިސާދަށް ކޮށްފައިވުމާއެކު ދައުލަތުގެ ހަރަދުތައް ކުޑަކުރަން ފިނޭންސް މިނިސްޓަރު މީގެ ކުރިން ވަނީ އަންގާފަ އެވެ.\nމި މަހުގެ ފުރަތަމަ ހަފުތާގައި އެޑްމިނިސްޓްރޭޓިވް އެންޑް އޮޕަރޭޝަނަލް އެކްސްޕެންސަސްގެ ގޮތުގައި 556 މިލިއަން ރުފިޔާ ދައުލަތުން ހަރަދުކުރިއިރު، ޖެހިގެން އައި ހަފުތާގައި އެކަމަށް 257.4 މިލިއަން ރުފިޔާ ވަނީ ހަރަދުކޮށްފަ އެވެ.\nއެބައިގެ ތެރެއިން އެންމެ ބޮޑު އިތުރުވުމެއް އައިސްފައިވަނީ ދައުލަތުން ހިލޭ އެހީއާއި ސަބްސިޑީއަށް ކޮށްފައިވާ ހަރަދަށެވެ.\nމި މަހުގެ ދެވަނަ ހަފުތާގެ ނިޔަލަށް ދައުލަތަށް ލިބުނު 2.58 މިލިއަން ރުފިޔާގެ އާމްދަނީއަކީ މިދިޔަ އަހަރުގެ އެ މުއްދަތާ އަޅާބަލާއިރު 743.8 މިލިއަން ރުފިޔާ ދަށް އަދަދެކެވެ.\nމިދިޔަ އަހަރުގެ އެ މުއްދަތާ އަޅާބަލާއިރު އާމްދަނީ ދަށްވި މައިގަނޑު ސަބަބަކީ ޓެކުހުގެ އާމްދަނީއާއި ޓެކްސް ނޫން ގޮތްގޮތަށް ލިބުނު އާމްދަނީ ވެސް ދަށްވުމުންނެވެ.


އަރްބާޒް އަށް ކުރާ ތުހުމަތު ތަކާއިއެކު ކޯޓަށް – DhiDaily\nއަރްބާޒް އަށް ކުރާ ތުހުމަތު ތަކާއިއެކު ކޯޓަށް\nއިންޑިއާގެ ފިލްމީ ތަރި އަރްބާޒް ހާން އަށް މީސް މީޑިއާ ބޭނުން ކޮށްގެން މީހުން ތުހުމަތު ކުރަމުން ދާތީ އޭނާ އެމައްސަލަ އިންޑިއާގެ ކޯޓަށް ހުށައަޅާފިއެވެ.\nސުޝާންތުގެ މަރާއި ދިޝާގެ މަރުގެ މައްސަލައިގައި އޭނާއަށް ތުހުމަތު ކުރެވޭ ކަމަށާއި، ސީބީއައި އިން އޭނާ ހައްޔަރު ވެސް ކުރިކަމަށް މީސްމީޑިއާގައި ބައެއް ފަރާތްތަކުން ދަނީ ބުނަމުންނެވެ. މިކަމުގެ ސަބަބުން ގެއްލުންތަކެއް ވާކަމަށާއި، އޭނާއާއި އޭނާގެ އާއިލާގެ އަގު ވެއްޓިގެން ދާކަމަށް އަރްބާޒް ވަނީ ބުނެފައެވެ.\nމީސްމީޑިއާގައި އޭނާއާއި ދެކޮޅަށް ވާހަކަ ދައްކާ ޕޯސްޓުތައް ކުރާ މީހުންގެ ތެރޭގައި އޭނާ ދަންނަ މީހުންގެ އިތުރުން ނުދަންނަ މީހުންވެސް ހިމެނެއެވެ. މި މައްސަލައިގައި އަރްބާޒް ބޮމްބޭގެ ސިވިލް ކޯޓަށް ހުށައެޅި މައްސަލަ ވަނީ ކޯޓުން ބަލައިގަނެފައެވެ. އަދި ކޯޓުން ވަނީ އަރްބާޒް އާއި ގުޅޭގޮތުން ހިއްސާ ކޮށްފައިވާ މައުލޫމާތު ވަގުތުން ނެގުމަށް އަމުރު ކޮށްފައެވެ. އަދި މީސްމީޑިއާގެ އެއްވެސް ވަސީލަތެއް ބޭނުން ކޮށްގެން އޭނާއަށް ފުރައްސާރަ ނުކުރުމަށާއި، މިހާރު އޭނާއާއި ދެކޮޅަށް މީސްމީޑިއާގައި ހިއްސާކޮށްފައިވާ ހުރިހާ އެއްޗެއް ނެގުމަށްވެސް ވަނީ ކޯޓުން އަމުރު ކޮށްފައެވެ.\nކޯޓުން މިފަދަ އަމުރެއް ނެރެފައިވަނީ، އިންޑިއާގެ ފިލްމީ ދާއިރާގައި ހަރަކާތް ތެރިވާ ފަރާތްތަކާއި ދެކޮޅަށް ގިނަބަޔަކުގެ ނުރުހުން އަމާޒުވެފައިވާ ދަނޑިވަޅެއްގައެވެ. އިންޑިއާގެ ފިލްމީ ދާއިރާ ތެރޭ ހިނގަމުންދާ ނޭއްގާނީ އަމަލުތައް ވަނީ ސުޝާންތުގެ މަރަށްފަހު ފެންމަތިވެފައެވެ.


ތިން ބިދޭސީން އަނިޔާވެރި ގޮތަކަށް ފާތުމަ މަރާލުން — Ihavandhoo.com\nތިން ބިދޭސީން އަނިޔާވެރި ގޮތަކަށް ފާތުމަ މަރާލުން\n12 މާރިޗު 2013 1 ޢަބުދުﷲ ޙަމީދު\nފާތުމަތު ހަސަން ފޮޓޯގެ ވާތްފަރާތުގައި\nހާޖާރާ ވަނީ ވަރަށް ކަންބޮޑުވެ ހާސްވެފައެވެ. އޭނާގެ އަންހެން ދަރިފުޅު ފާތުމަ މެންދުރުފަހު ގެއިން ދިޔަގޮތަށް އިރުއޮށްސުނު އިރުވެސް ގެއަށް ނާންނާތީއެވެ. ހާޖަރާގެ ވިންދު އަވަސްވަމުން ދިޔައެވެ. އަދި އޭނާގެ ދަރިފުޅަށް ކޮންމެވެސް ކަމެއް ވެއްޖެ ކަމުގެ އިހުސާސްތައް ކުރެވެން ފެށުނެވެ. ފާތުން އަކީ ކޮންމެ ތާކު އުޅުނަސް އިރުއޮއްސޭއިރަށް ގެއަށް އަންނަ ކުއްޖެކެވެ. އޭނާއަށް ކޮންމެވެސް ކަމެއް ވެއްޖެއެވެ. ހާސްކަމުގެ ތެރޭގައި އެންމެ ފަހުން ހާޖަރާގެ ހޭވެރިކަން ނެތުނެވެ.\nހާޖަރާއަށް ހޭވެރިކަން ވީއިރު ފާތުމަތު ހަސަން (16 އަހަރު) ހޯދުމުގެ މަސައްކަތް ރަށުގެ ރައްޔިތުން ކުރަމުން ދަނީއެވެ. ހާސްވެފައިވާ ރައްޔިތުން އަނދިރިކަމުގައި މުޅިރަށުތެރޭ އަތްފުނާ އަޅާ ހޯދަނީއެވެ. މެންދަމުން އަލިވަން ކައިރިވެފައި ވަނިކޮށް ފާތުމަ ހޯދަމުން ދިޔަ މީހުންނަށް ފާތުމަގެ ހަށިގަނޑު ފެނުނީ އިހަވަންދޫގެ ހޮޅަނގު އުތުރުގެ ވަލުތެރެއިން ނެވެ. އިރުއަރާ އިރުކޮޅެއް ވީތަނާ ހާޖަރާއަށް ފެނުނީ އޭނާގެ ދަރިފުޅުގެ ހަށިގަނޑު ހާޖަރާގެ ގެއަށް (ވެޔޮމުއިތްގެ) ގެނަތަނެވެ. އެއީ އޭނާގެ ކިޔަމަންތެރި ދަރިފުޅު އެންމެ ފަހު ފަހަރަށް އޭނާއަށް ފެނުނުވަގުތެވެ.\nފާތުން ގެއްލިގެން ސަންގު ފުންމުން\n9އޯގަސްޓް 2002 ވީ ހުކުރު ދުވަހުގެ އިރުއޮއްސުނު ވަގުތެވެ. ފާތުންގެ މައިންބަފައިން އޭނާ ގެއަށް ނާންނާތީ ހޯދަން ފެށިއެވެ. ފާތުން ގެއިން ނުކުމެގެން ދިޔައީ މެންދުރުން އެނބުރި ފަހުންނެވެ. އަދި މަޣުރިބު ނަމާދު ބަންގި ގޮވިއިރުވެސް ގެއަކަށް އެނބުރި ނާދެއެވެ. ފާތުންގެ މަންމަ ހާޖަރާ ބުނީ އޭނާގެ ދަރިފުޅު ކޮންމެތާކު އުޅުނަސް މަޣުރިބު ނަމާދު ބަންގި ގޮވަންވާއިރަށް ގެއަށް އަންނާނެކަމަށެވެ. " ފާތުން ގެއަށް ނައުމުން އަހަންނަށް އިހުސާސްކުރެވެމުން ދިޔަ އޭނާއަށް ކޮންމެވެސް ކަމެއް ވެއްޖެ ކަމަށް، އަހަރެން ބުނިން އަހަރެންގެ ދަރިފުޅު ދުނިޔެއަކު ނެތޭ އެހެން ނޫންނަމަ މިހާރު އޭނާ ގެއަށް އަންނާނެއޭ" ހަތް ކުދިންގެ މަންމަ ހާޖަރާ (60 އަހަރު) ކިޔާދިނެވެ.\nފާތުންގެ މަންމަ ބުނިގޮތުގައި ފާތުން އެދުވަހު ގެއިން ނުކުމެގެން ދިޔައީ އޭނާގެ ބައެއް ރައްޓެހިންނަށް، ކެއުމަކަށް ތައްޔާރުކުރުމަށްޓަކައި ރިހަ ފުނޑަން ހަވާލު ކުރާށެވެ. އޭނާ އެނުބުރި ގެއަށް އައީ ފެންބަނޑިޔަލެއް ހިފައިގެން ނެވެ. އަދި ފެންވަރައި ރިތިވެގެން އޭނާ ދިޔައީ ރަށުގެ އުތުރު ފަރާތުގައި ހުރި އޭނާގެ ދައްތަގެ ގެއަކަށެވެ. ކޮންމެ ދުވަހަކުވެސް އޭނާ އާދަކޮށް އެގެއަށް ދާކަމަށްވެއެވެ. ފާތުންގެ މަންމަ ފާތުން ހޯދަންފެށީ ހަވީރު 4:30ގެ ފަހުންނެވެ. ފާތުން ދާނެހެން ހީވާހާ ގެއެއް އޭނާ ބެލިއެވެ. އެކަމަކު ފާތުން އެއް ނުފެނުނެވެ. ހާޖަރާގެ ހިތުގައި ބިރުވެރިކަން އުފެދެން ފެށިއެވެ. އެންމެ ފަހުން އޭނާ ހޭނެތުނެވެ.\nއެރޭގެ 8 ޖެހިއިރު ރަށުއޮފީހަށް ފާތުން ގެއްލުނުކަމުގެ މަޢުލޫމާތު ދިނެވެ. ރަށު އޮފީހުގެ މުއައްޒަފުންނާއި އާންމުން ވެގެން ރަށުގެ އޮޑި ހަރުގެ ތަކާއި ތަފާތު ތަންތަން ހޯދައި ފާތުން ނުފެނުމުން އެރޭގެ 11 ޖެހިއިރު އޮފިހުގެ ފަރާތުން އަލިފާން ސަންގު ( ކުއްލި ހާލަތް ތަކުގައި ރައްޔިތުން އެއްކުރުމަށް ފުމޭ ސަންގެއް) ގޮއްވިއެވެ.\nފާތުމަ ދިރިހުއްޓާ ފެނުނު އެންމެ ފަހު ފަހަރު\nފާތުން ދިރިހުއްޓާ އެންމެ ފަހުން ފެނުނު ދިވެއްސަކީ 12 އަހަރުގެ ކުޑަ އަންހެން ކުއްޖެކެވެ. އެއީ މިރަށުގެ އުތުރު ފަރާތުގައި ހުންނަ ޝެހެޒާދީ އާބާދުގޭ ޚަދީޖާ އެވެ. އެދުވަހުގެ ހަވީރު ޚަދީޖާ އިނީ ޖަމީލާ ކޮށިމަގުގައި ހުރި ގަހެއްގެ ކައިރި އިށީދެގެން ކުރުބައެއް ކާށެވެ. އެމަގުން ލާފައި ރަށުގެ އުތުރު ފަރާތު ގޮނޑޮދޮށަށް ނުކުމެވޭނެއެވެ. އަސުރު ނަމާދުގެ ބަންގީގެ ފަހުން ފާތުން ހުރީ އޭނާގެ ދައްތަގެ ގޭގެ ބަދިގެ ފަރާތުގައެވެ. އެއީ ޝެހެޒާދީ އާބާދުގެއާއި އިންވެގެން ހުރި ގެއެކެވެ. އެވަގުތު ކުއްޖެއްގެ އަތުން ބަތްކާ ތައްޓެއް ވެއްޓި ތެޅުނެވެ. ތެޅުނު ތަށި ނަގަން އެކުއްޖާ އުޅެން ފެށުމުން " ދައްތަ އަށް ތިކަން ދޭށޭ" ބުނުމަށްފަހު ފާތުމަ، ތެޅިފައިވާ ތަށީގެ ބައިތައް ނަގައި އެއްކުރިއެވެ. އަދި އެއެއްޗެތި ހިފައިގެން ގޮނޑުދޮށާއި ދިމާއަށް ހިނގައިގަތެވެ.\nޚަދީޖާ ކުރުނބަ ކާން އިށީދެގެން އިންދާ އޭނާ ކައިރިން ލާފައި ފާތުން ތެޅިފައިވާ ތަށީގެ ބައިތައް ހިފައިގެން ގޮނޑޮދޮށަށް ފައިބަން ދަނިކޮށް ފެނުނެވެ. ޚަދީޖާ ކޮޅައް ތެދުވެފައި ބަލައިލި އެވެ. އެއިރު ފާތުން މަގުގެ މެދާ ހިސާބައް ގޮސްފިއެވެ އަދި މިހާރު އޭނާގެ އަތުގައި ފުޅިތޮށިތަކެއްވެސް ނެތެވެ. " އަހަންނަށް ހީވަނީ އޭނާ ތަށި އެއްލާލުމަށް ފަހު ގޮނޑޮދޮށަށް ފައިބަން ދިޔައީހެން" ޚަދީޖާ ކިޔާދިނެވެ. " ފާތުން އަހަރެންނާ ވާހަކައެއް ނުދައްކާ، އަހަރެން އެތާގައި އިންދާ އިތުރު މީހަކުވެސް އެމަގަކުން ނުދޭ" ރަށުގެ މީހުން ފާތުން ހޯދަން ފެށުމުން އެމީހުންނަށް ޚަދީޖާ ކިޔާދިނެވެ.\nފާތުންގެ ހަށިގަނޑު ހޯދުން\nރައްޔިތުން ފާތުން ހޯދަމުން ދިޔައިރުވެސް ޢަބުދުﷲ ހުސައިން (އުއްމީދު) އެރޭ އޮތީ ގޭގައެވެ. 32 އަހަރުގެ މަސްވެރިއެއް ކަމަށްވާ ޢަބުދުﷲ ހަސަން ރަށު އޮފިހުން ސަންގު ފުމެންދެން ހޯދުމުގެ މަސައްކަތުގައި ބައިވެރި ނުވެ ގޭގައި މަޑުކުރިއެވެ. އޭނާ ފާތުން ހޯދުމުގެ މަސައްކަތުގައި ބައިވެރިނުވެ ގޭގައި މަޑުކުރި މައިގަނޑު ސަބަބަކީ އޭނާ ހޯދަން ނުކުމެއްޖެ ނަމަ އޭނާއަށް ގެއްލުނު ކުއްޖާ ފެންނާނެކަމަށް އުއްމީދު ކުރެވޭތީއެވެ.\nމިގޮތަށް ހީކުރެވޭ ސަބަބަކީ މީގެ ކުރިން ރަށުން މީހަކު ގެއްލިގެން ހޯދަނިކޮށް ޢަބުދުﷲ އަށް ވަނީ އެމީހާ ގަހެއްގައި ދަންޖެހި މަރުވެފައި ހުއްޓާ ފެނިފައެވެ. އެރޭގެ 11 ޖެހިއިރު އޮފީހުން ސަންގު ފުންމުމާއި އެކީ ޢަބުދުﷲ ޝަހާދެއް ކިޔުމަށް ފަހު ފާތުން ހޯދުމުގެ މަސައްކަތައް ގެއިން ނުކުތެވެ. އޭނާ ނުކުތީ ވަރުގަދަ ޢަޒުމެއްގައެވެ. ފާތުން ފެނުނީމަ ނޫނީ ގެއަށް ނައުމަށް ޢަޒުމު ކަނޑައަޅައިގެންނެވެ.\nއެރޭގެ އަނދިރި ކަމުގެތެރޭގައި ފަނޑު އަލިކަމެއް ހުރި ޓޯރޗު ބައްތިއެއް ހިފައިގެން ޢަބުދުﷲ ވަލުތެރެއަށް ވަދެ ހޯދާ ބަލަމުން ދިޔައިރު އޭނާގެ ހިތިގައި އެއްވެސް ބިރުވެރިކަމެއް ނެތެވެ. އޭނާ އެންމެ ފުރަތަމަ ބެލީ ޖަމީލާ ކޮށިމަގުގެ ކަނާތް ފަރާތު ވަލުތެރޭގެ ބައެވެ. ދެން އެމަގުގެ ވައަތް ފަޅިއެވެ. އެތަނުން ޢަބުދުﷲ އާ އިތުރު ތިން މީހުންގެ ގުރޫޕު ގުޅިގެން ހޯދުމުގެ މަސައްކަތުގައި ބައިވެރިވިއެވެ. " އަހަރެން ހޯދަމުން ދިޔައިރު ކައިރީގަ ހުންނަ ގަސްގަސް ވެސް އަލިކޮށްގެން ބަލަމުން ދިޔައީ އެއީ ފަހަރެއްގަ އެތަނުން ގަހެއްގަ ދަންޖެހިފަވެސް ހުރެދާނެތީ" ޢަބުދުﷲ ބުންޏެވެ. "އަހަރެމެން ހޯދަމުން ދަނިކޮށް ކޮންމެވެސް އެއްޗެއް އަހަރެންގެ ފައިގެ ބޮޑުވާ އިނގިލީގައި ޖެހުނު އަހަރެން އެދިމާ އަށް އަލިކޮށްލާ ބަލައިލިން އެވަގުތު ފެނުނީ ފާތުން އަހަރެމެންގެ ކުރިމަތިން ބިންމަތީގައި އޮއްވާ، އަހަންނަށް ވަރަށް ރަނގަޅަށް އޭނާ ފެނުނު އަދި އަހަރެން ބުނިން އޭނާ އެއޮތީ މަރުވެފައޭ، އެއިރު އަހަރެންނާއިކު ތިބި މީހުންގެ ތެރޭގައި އޭނާގެ ބޭބެ ( އަހުމަދު ހަސަން) ހުރި، ފާތުން ފެނުމާއި އެކު އަހުމަދު އެނބުރިގެން ވެއްޓިއްޖެ. ދެން އަހަރެން ވަރަށް ބާރަށް، ފެނިއްޖޯތް، ފެނިއްޖޯތް އޭ ގޮވާ އެހެންމީހުން ނަށް އެންގިން" ޢަބުދުﷲ ކިޔާދިނެވެ. ފާތުން މަރާލާފައި އޮތްގޮތުގެ ވާހަކަވެސް ޢަބުދުﷲ ކިޔާދިނެވެ. "އޭނާގެ ކަރުގައި ބާރަށް ރޯނު ފަށެއް އައްސާފައި އޮތް، އަދި އޭގެ މަތިން ފޮތިފަށެއްވެސް އައްސާފައި އޮތީ، އެއް އަތް އޮތީ އޭނާގެ ގައިގެ ދަށުގައި، މޫނު ބިންމަތީ ޖެހޭގޮތަށް އޮތީ" ޢަބުދުﷲ ޙަރަކާތާއި އެކު ކިޔާދިނެވެ. ޢަބުދﷲ އަށް ފާތުން ފެނުނީ އޭނާ ފާތުން ހޯދަން ފެށިތާ 45 މިނިޓު ފަހުންނެވެ. ދެން އޭނާ އަވަސްވެގަތީ ރަށު އޮފިހަށްގޮސް ކަތިބަށް އެކަން އެންގުމަށެވެ. އެއިރު ޢަބުދުﷲ ގެ ހަޅޭކުގެ އަޑަށް ހޯދަން އުޅުނު އެހެންމީހުން ވަނީ އެތަނަށް ޖަމާވެފައެވެ. ޢަބުދުﷲ ރަށު ކަތީބު މުޙައްމަދު އިބުރާހިމް އަށް ފާތުން ފެނުނު ވާހަކަ އެންގުމަށް ފަހު އެނބުރި ވަލަށް ދިއުމަށް ހިނގާގަތެވެ. ނަމަވެސް އޭނާއަށް ދެވޭގޮތެއް ނުވިއެވެ އެހެންމީހުންގެ އެހީތެރިކަން އޭނާއަށް ބޭނުންވިއެވެ.\nޢަބުދުﷲ ވެސް މަރުވީތަ؟\nމިހާހިސާބުން ޢަބުދުﷲ ވެސް ހޭނެތުނެވެ. މިކަމުގެ ސަބަބުން ޢަބުދުﷲ ގެ ޢާއިލާގެ މެމްބަރުންނަށް ހާސްކަމާއި ކުރިމަތިލާން ޖެހުނެވެ. " އޭނާގެ ދެލޯ ވަނީ ބޮޑުވެފައި، އަދި ދޫ އޮތީ ބޭރަށް ނުކުމެފައި، އަހަރެމެން އެންމެންނަށްވެސް އެއްފަހަރާ ރޮއެގަނެވުނީ، އަހަރެމެން ހީކުރީ އޭނާވެސް މަރުވީކަމަށް" ޢަބުދުﷲ ގެ އަންހެނުން އައިޝަތު މޫސާ ކިޔާދިނެވެ. " އޭނާ ނޭވާލާހެނެއްވެސް ހިއެއްނުވޭ، ސަމުސަލަކުން ފެންފޮދެއް ދެވޭތޯ އުޅުމުން ފެންފޮދެއްވެސް ނުދިރޭ، އަހަރެމެންގެ އަވައްޓެރިން ގެއަށް ޖަމާވި، އެމީހުންވެސް ޢަބުދުﷲ މަރުވީ ކަމަށް ހީކޮށް ރޯންފެށި"\nޢަބުދުﷲ އަށް ހޭވެރިކަންވީ ޖެހިގެން އައި ދުވަހުގެ ހެނދުނުގެ ވަގުތެއްގައެވެ. އެއީ އެދުވަހު ފަތިހު އައި ފުލުހުންގެ ޓީމާއި އެކު ރަށަށް އައި ޑަކްޓަރ ދެއްވި އިންޖެކްޝަނަށް ފަހުއެވެ. ޢަބުދުﷲ އަށް، ކަފުން ކޮށްފައިވާ ފާތުންގެ މޫނު ބެލުމަކަށް ހުއްދައެއް ނުލިބުނެވެ، އަދި ފާތުންގެ ޖަނާޒާގައި ބައިވެރިވުންވެސް އޭނާއަށް މަނާކުރިއެވެ. ޢަބުދުﷲ ހާމަ ކުރިގޮތުގައި އޭނާ ފާތުން ހޯދުމަށް މަސައްކަތް ކުރަމުން ދިޔައިރު އެއްވެސް ވަރަކަށް ބިރެއް ނުގަނެއެވެ. އެކަމަކު ފަހުން އޭނާ ވަރަށް ބިރުގަތެވެ.\nފުރަތަމަ ތުޙުމަތު ކުރެވުނީ އެހެން މީހަކަށް\nފާތުން ގެއްލިގެން ހޯދަންފެށުމާއި އެކު ރަށުތެރޭގައި ފާތުމަގެ ތަފާތު ވާހަކަތައް ފެތުރެން ފެށިއެވެ. ފާތުމަގެ މަރުވެފައިވާ ހަށިގަނޑު ފެނުމާއި އެކު ފާތުންގެ އާއިލާ އާއި ގިނަބައެއްގެ އިނގިލި ދިއްކުރީ ރަށަށް އަރުވާލާފައިވާ މީހަކަށެވެ. ގިނަމީހުން އޭނާ އަށް ތުޙުމަތު ކުރީ އޭނާގެ އުޅުން ހުންނަގޮތުންނެވެ. ފާތުންގެ މަންމަ ބުނިގޮތުގައި ފާތުން، މަދަރުސާގެ ފިލާވަޅުތައް ހަދަން އިންނައިރު އެމީހާ އައިސް ފާތުން އަށް ތަފާތު ގޯނާކޮށްހަދާކަމަށްވެއެވެ. އަދި ފާތުން ގެއްލިގެން ހޯދަމުން ދިޔައިރު އެތައްފަހަރެއްގެ މަތިން އެމީހާ ފާތުންގެ ގެއަށް ގޮސް އޭނާއާއި މެދު ޝައްކު ކުރެވޭކަހަލަ އެކިވާހަކަތައް ދައްކާ ހެދިކަމަށްވެއެވެ.\nބިދޭސީންގެ ފުރަތަމަ އަމާޒަކަށްވީ އެހެން އަންހެންކުއްޖެއް.\nފާތުން މަރާލި ތިން ބިދޭސީންނަކީ އިހަވަންދޫ މަދަރުސާގައި އަލަށް ޢިމާރާތްކުރަމުން ދިޔަ ބައެއްގެ މަސައްކަތް ކުރުމަށް ގެނެސްގެން އުޅުނު ގުރޫޕެއްގެ ބައެކެވެ. މާރިސް ކޮންސްޓްރަކުޝަށް 1.2 މިލިއަން ރުފިޔާގެ އެމަސައްކަތް ލިބުމުން އެމަސައްކަތް ކުރުމަށްޓަކައި 12 ބިދޭސީން އިހަވަންދޫއަށް ގެނެވުނެވެ. އެމީހުން ތިބީ އިހަވަންދޫ ގަހާ ގޭގައެވެ. އެމީހުންގެ ތެރެއިން ތިން މީހުން ކަމަށްވާ ކަންނަޔަން ސަރަވަނަން (25 އ)، ރާޖަން ސުންދުރަމް (26 އ) އަދި ގޯވިންދަރާޖާ ކަމަލަގާސަން ވަނީ ތަޙުގީގުގައި ފާތުން މަރާލީ އެމީހުން ކަމަށް އެއްބަސްވެފައެވެ.\nބިދޭސީންގެ އަޙުލާގެއް ނެތް\nއިހަވަންދޫ އަކީ މަސްވެރިރަށަކަށް ވުމާއިއެކު ހުކުރުދުވަސް ފިޔަވައި ރަށުގެ ގިނަ ފިރިހެން ވެރިން އެހެންދުވަސްތައް ހޭދަކުރަނީ ކަނޑުމަތީގައެވެ. އާއްމުގޮތެއްގައި ރަށުގައި ޤާއިމުވެ ތިބެނީ މުސްކުޅިންނާއި އަންހެނުންނެވެ. މަދަރުސާ ޢިމާރާތް ކުރުމަށް އުޅޭ ބިދޭސީ އެއްގެ ގޯސް އުޅުމުގެ ސަބަބުން ދެމަފިރިއަކު ވަރިފަށް އަރައިފައި ވާކަމަށް މަޢުލޫމާތު ލިބިފައިވެއެވެ. ބިދޭސީން ޒުވާން ފުރާގެ އަންހެން ކުދިންނާއި ގުޅާލައިގެން އެމީހުންނާ ގާތް\nގުޅުމެއް ބާއްވަން މަސައްކަތް ކުރުން އެއި އެމީހުންގެ ޢާދައެއްކަން އެންމެނަށްވެސް ވަނީ އެނގިފައެވެ. ފާތުން މަރާލި ހުކުރުގެ ކުރީ ހުކުރުން ފެށިގެން ފާތުން މަރާލި ތިންބިދޭސިންގެ ފަރާތުން އާއްމުންނަށް އާދަޔާ ހިލާފަށް އުނދަގޫވެފައިވެއެވެ. ގަހާ ގޭގެ ކުރިމަތިން ހުންނަ ގެއެއްގައި އުޅޭ ފާތުންގެ ބޭބެގެ އަންހެންދަރިފުޅު ބުނި ގޮތުގައި އެއްދުވަހަކު އޭނާ ގޭކައިރީ ބޭރުގައި ހުއްޓާ ރާޖަން އާއި ސަރަވަނަން ގަހާ ތެރެއިން\nނުކުމެގެން އައިސް އޭނާގެ ގައިގާ އޮޅުލާގަނެ ދެމީހުން އޭނާގެ ގައިމައްޗަށް ވެއްޓުނެވެ. އެމީހުން ތިބީ ކޯލާވާޓަރ ބޮއެގެންނެވެ. އެދުވަހު އެކުއްޖާ ސަލާމަތްވީ އެގޭކައިރީ ހުރި އެހެންމީހަކަށް ފެނިގެންނެވެ. " އަނެއްދުވަހު އަހަރެން ގޭގައި ޓީވީ ބަލަން އިންދާ ސަރަވަނަން އައިސް އަހަރެންގެ މޫނަށް ކުޅުޖެހީ" އެކުއްޖާ ކިޔާދިނެވެ.\nފަތުންގެ އެހެން ބޭބެއެއްގެ އަންހެންދަރިފުޅު ޚަދީޖާ (17އ) ހާމަކުރި ގޮތުގައި އެއްދުވަހަކު ސަރަވަނަން ފާތުންގެ އިސްތަށިގަނޑުގައި ހިފިކަމަށް ފާތުން އޭނާގާތު ބުނެފައިވެއެވެ. އަދި ސަރަވަނަން ޚަދީޖާދެކެ ލޯބިވާ ކަމަށް ޚަދީޖާ ގާތު ބުނާކަމަށާއި އޭނާ އަށް ހިރުނދުމާ ދީހަދާކަމަށްވެސް ބުނެފައިވެއެވެ. އަދި ބައެއްފަހަރު އޭނާގެ ކަރުގައި ހިފައި އަނިޔާކުރާ ކަމަށްވެސް އޭނާ ބުނެފައި ވެއެވެ. މިއިން އެއްވެސް ޙާދިސާއެއް ކަމާބެހޭ ފަރާތަށް ރިޕޯރޓުކޮށްފައި ނުވާކަން ފާހަގަ ކުރެވެއެވެ.\nޚަދީޖާ ދުވެފިލުން (ޚަދީޖާ ސަލާމަތްވީ ކިރިޔާ.....؟)\nފާތުން މަރާލިދުވަހުވެސް ތިން ބިދޭސީންގެ ޢަމަލުތައް ހުރީ އޭގެ ކުރީ ހަފުތާގަވެސް އެމީހުންގެ ޢަމަލުތައް ހުރި ގޮތަށެވެ. ހުކުރުދުވަހުގެ ހަވީރު ސަރަވަނަން ޚަދީޖާ އަށް ފާރަލަމުން އެކިއަޑުއަޑުން ތުންފުމެ ހަދާފައި ވާކަމަށާއި، އޭނާ ވަލުގައި ދަރުކޮށަން ހުއްޓާ ސަރަވަރަން އައިސް އޭނާއާ ލޯބީގެ ވާހަކަދައްކާ ރުޅިއަރުވައިފައި ވާކަމަށް ޚަދީޖާ ބުނެފައިވެއެވެ. އެދުވަހު ޚަދީޖާ ސަލާމަތްވީ އެހެންމީހަކަށް ފެނިގެން އައިސް ސަރަވަރަން އެތަނުން ދިއުމަށް އެންގުމުންނެވެ.\nސަރަވަރަން އަކީ ޚަދީޖާގެ ރައްޓެއްސެކެވެ. އެކަމަކު އޭނާގެ ބައްޕަ ނުރުހޭތީވެ ޚަދީޖާ އާމުކޮށް ސަރަވަރަންއާ ވާހަކަދައްކައެއް ނޫޅެއެވެ. ސަރަވަރަން ޚަދީޖާއަށް ކިޔަނީ "ބުރުދީސިއާ" އެވެ. މިކަން އެނގެނީ ވަރަށް މަދުބަޔަކަށެވެ. އެދުވަހު ޚަދީޖާ ދަރުކޮށަން ހުއްޓާ ރުޅިއެރުވުމަށް ފަހު ފަހުންވެސް ޚަދީޖާ ހޯދުމަށް ސަރަވަރަން އެކި ގޭގެއަށް ގޮސްފައި ވެއެވެ. މިއިން ކޮންމެ ފަހަރަކުވެސް ޚަދީޖާ ފިލަނީއެވެ.\nބުރުދީސިއާ ޤަބޫލުކުރާ ގޮތުގައި އެދުވަހު ބުރުދީސިއާ ސަރަވަނަންގެ އަތްދަށުވިނަމަ ފާތުންގެ ބަދަލުގައި މަރުވާނީ ބުރުދީސިއާއެވެ. މިފިކުރުގައި އޭނާއަށް ވަނީ ނަފްސާނީގޮތުން އަސަރުކޮށްފައެވެ.\nފާތުން ހިނެވި މީހުން ޢަޖާބުވެފައި\nރުގިއްޔާ ޢަލީ އާއި އައިޝަތު އާދަމް އަކީ ރަށުގެ އަންހެނުން މިސްކިތުގެ ދެމުދިމުންނެވެ. ރަށުގައި މަރުވާ އަންހެނުން ހިނަވާ ކަފުންކުރުމުގެ މަސައްކަތް ކުރަނީ މިދެމީހުންނެވެ. ފާތުންގެ ހަށިގަނޑުވެސް ކަފުންކުރީ މިދެމީހުންނެވެ. އައިޝަތު އާދަމް އަކީ ފާތުންގެ ހަށިގަނޑު ހޯދި ޢަބުދުﷲ ގެ މަންމައެވެ. ރުގިއްޔާ ޢަލީ ހާމަކުރިގޮތުގައި ފާތުންގެ ހަށިގަނޑުގެ އެކިހިސާބުތަކުން ތަފާތު ޒަޙަމުތައް ފެނިފައި ވެއެވެ. މޫނާއި މެޔާއި ބަނޑުގެ އެކިހިސާބުގައި ގިނައަދަދަކަށް ވަކި އަޅައިފައި ވެއެވެ. އަދި ފައިގެ އިނގިލިތަކުގައިވެސް ޒަޙަމްތަކެއް ހުރިކަމަށް އޭނާ ބުންޏެވެ. ތޫނު އެއްޗަކުން ވެފައިވާ ޒަޙަމެއް ހަށިގަނޑުން ފެންނަށް ނެތްކަމަށް އޭނާ ބުނެފައިވެއެވެ. "އެކުއްޖާގެ ގައިގައި ވަރަށް ގިނަ ޒަޙަމް ތައް ހުރި" ރުގިއްޔާ ކިޔާދިނެވެ. "ކަރަށް ވާންވެފައި ހުރިވަރުން ލޭއައިސް ހުރި، އަދި ނޭފަތާއި ކަންފަތުންވެސް ލޭއައިސް ހުރި. އެއްލޮލުންވެސް ހުރީ ލޭއައިސްފައި އަދި ދޫވެސް ވަނީ ބޭރަށް ނުކުމެފައި. އޭނާގެ މޭގައި ވަކިއަޅާފައި ހުރި. ޒަޙާމުތައް ހުރީ އުނަގަނޑުންފެށިގެން މަތީގައި. އޭނާގެ ލޮލަށްވެސް ހުރީ ލޭއަރާކަޅުވެފައި، މަގޭ ކަނޑިކީގެ ކުލަޔާ އެއްވަރަށް ކަޅުވެފައި ދޫވެސް އޮތީ ލެއިން ފުރިފަ" ފާތުން މަރުން ސަލާމަތްވުމަށް ކުރާނޭ މަސައްކަތް ރުގިއްޔާއަށް ސިފަވެގެން ދިޔައެވެ. " އަހަރެން ވަރަށް ދެރަވި، ކިހާ ވަރަކަށް އެކުއްޖާ ރޯނެ، އަދި މަރުން ސަލާމަތްވާން ކިހާ މަސައްކަތެއް ކުރާނެ" ރުގިއްޔާގެ އަޑު ބަދަލުވިއެވެ، ދެލޯ ކަރުނުން ފުރުނެވެ.\nއިހަވަންދޫގައި އުޅެނީ ގާތްގަނޑަކަށް 2300 އެއްހާ މީހުންނެވެ. މީގެ ކުރިންވެސް ތަފާތު މަރުގެ ހާދިސާތައް ރަށުގައި ހިނގާފައި އެބަހުއްޓެވެ. ދެމީހަކު ވަނީ އަމިއްލައަށް ދަންޖެހިގެން މަރުވެފައެވެ. އަދި އަންހެނަކު އޭނާ ވިހޭ ދަރިފުޅު މަރާލައި ވަޅުލާފައި ވެއެވެ. އެކަމަކު އެއީ ވަރަށް ކުރީގެ ހާދިސާ ތަކެކެވެ.\nރަށުގެ މީހުން ހާމަކުރިގޮތުގައި ފާތުންގެ މަރުގެ ހާދިސާއަށް ފަހު ރަށުގެ ރައްޔިތުން ތިބީ ބިރުވެރިކަމެއްގެތެރޭގައި ކަމަށެވެ. "އަނދިރީގައި ތަންތަނަށް ދާން މީހުންނަކަށް ނުކެރޭ. އިރުއޮއްސި އަނދިރިވާއިރަށް، އެންމެން ގެތަށް ތަޅުލައިގެން އެއްކޮޓަރިއެއްގައި ތިބެނީ، އެތައް ޢާއިލާތަކެއްގެ ނިދި ދުވަސްކޮޅަކަށް މަޙުރޫމުވި. މީހުން ހަމޖެހި ރަނގަޅަށް ނިދާލާ ހަދާއުޅެވޭ ވަރުވީ ފާތުން މަރާލީ ތިންބެދޭސީންކަން އެނގި އެމީހުން ރަށުން ގެންދިޔުމަށްފަހު"\nފާތުން އަކީ މަޑުމައިތެރި މުރާލި ކުއްޖެއް\nރަށުގެ މީހުންނަށް ފާތުން އެނގިފައި ވަނީ ވަރަށް މަޑުމައިތެރި މުރާލި، މައިންބަފައިންގެ ބަސްއަހާ ކުއްޖެއްގެ ގޮތުގައެވެ. އޭނާ އަކީ މަޑުމައިތެރި އެހެންމީހުނަށްވެސް ވަރަށް ހެޔޮ ކުއްޖެކެވެ. " ފަތިހާ އޭނާ އަންނާނެ މިސްކިތަށް ފެންބަލާ" ރުގިއްޔާ ބުންޏެވެ. އެގޭގެ ހުރިހާ މަސައްކަތެއްހެން ކޮށްއުޅެނީ ފާތުންއެވެ.\nތަޙުޤީގު ކޮމެޓީ ރަށަށް އައުން\nހއ. އަތޮޅު އޮފީހަށް މަޢުލޫމާތު ލިބުމާއި އެކު ދިއްދޫ ޕޮލިސް ސްޓޭޝަނުން ފުލުހުންގެ ޓީމެއް ހޮނިހިރުދުވަހުގެ ފަތިސް ނަމާދު ބަންގީގެ ފަހުގައި ރަށަށް އައެވެ. ފުލުހުންގެ ޓީމު ރަށަށް އަންނަންދެން ފާތުންގެ ހަށިގަނޑު ފެނުނު ސަރަޙައްދުގައި އެސަރަޙާއްދު ޖަނަރޭޓަރެއް ހިންގައި އަލިކޮށްގެން ރައްޔިތުން ތިއްބެވެ. ރަށުގައި ގޭގެއަށް ކަރަންޓު ދިނުމަށްޓަކައި ގާތްގަނޑަކަށް 60 ޖަނަރޭޓަރު ހުރެއެވެ. ތަޙުގީގު ކޮމެޓީން ހާދިސާ ހިނގާފައިވާ ސަރަޙައްދު ރަނގަޅަށް ބަލައި ފޮޓޯނަގައި ހެދިއެވެ. އެމީހުން ފާތުންގެ ހަށިގަނޑު ގެންދިޔައީ ސިއްޙީ މަރުކަޒަށެވެ. އެތަނުން ތަޙުޤީގު ކޮމެޓީއާއި އެކު ގެނަ ޑަކުޓަރު ފާތުންގެ ހަށިގަނޑު ބެލިއެވެ. ފާތުން ވަޅުލީ ހޮނިހިރުދުވަހުގެ ހެނދުނު 9:00 ގެ ފަހުންނެވެ. އޭނާގެ ޖަނާޒާގައި ގިނަޢަދަދެއްގެ މީހުން ބައިވެރިވިއެވެ.\nމީގަ ނެތެއްނު ކުންނެއް\n– 17 މާރިޗު 2013 8 8


Noosveriyaa Wisam aai Amir dhookollaifi | Mihaaru\nނޫސްވެރިޔާ ވިސާމް: އޭނާގެ އިތުރުން ނޫސްވެރިޔާ އާމިރު ވެސް ހައްޔަރުކުރި --ފޮޓޯ/މިހާރު\nވިސާމާއި އާމިރު މިމަހުގެ 16 ވަނަ ދުވަހުގެ ރޭ ހައްޔަރުކުރީ ފުލުހުންގެ ޔުނިފޯމްގައި ތިބި ބަޔަކު ސަރުކާރަށް އިންޒާރު ދޭ ވީޑިއޯއެއްގެ މައްސަލާގެ ތުހުމަތުގައި ކޯޓު އަމުރެއްގެ ދަށުންނެވެ. އެ ދެ މީހުން ދޫކޮށްލަން ކޯޓުން މިއަދު އެންގީ ކުރިން އެ މީހުންގެ ބަންދަށް އިތުރުކޮށްދިން 10 ދުވަހުގެ މުއްދަތު މިއަދު ހަމަވާތީ ކޯޓަށް ގެންދިއުމުންނެވެ.\nރާއްޖެ ޓީވީން ބުނެފައިވާ ގޮތުގައި އެ ދެ ނޫސްވެރިން ހައްޔަރުކުރީ އެ ސްޓޭޝަން ބަންދު ކުރުމުގެ ނިޔަތުގަ އެވެ. ގާނޫނާ ޚިލާފް އެއްވެސް ކަމެއް ކުރަން އެ ސްޓޭޝަނުން ހިތްވަރު ނުދޭ ކަމަށް ވެސް ބުންޏެވެ.\nއެ ވީޑިއޯގެ މައްސަލާގައި އިތުރު މީހަކު ވެސް ހައްޔަރުކުރި އެވެ. އެ މީހާ ވެސް ބަންދުގައި ބެހެއްޓުމަށް ފަހު މިދިޔަ ހޮނިހިރު ދުވަހު ވަނީ ދޫކޮށްލައިފަ އެވެ.\nކުށްކުރުން ނޫސްވެރިކަން ކްރިމިނަލް ކޯޓް ރާއްޖެ ޓީވީ\nއަސުލު ކުއް ސާބިތު ނުވެއްޖެނަމަ އެކަން ކުރިބަޔަކަށް އަދަބު ލިބެންޖެހޭނެ. ފުލުހުން ހިތުހުރިގޮތަކަށް ކަންކުރާކަށް ޤާނޫނުން ބާރެއްނުލިބޭ. ޤާނޫނުން ބާރު ނުލިބޭ އެއްވެސް ކަމެއް އެއްވެސް މީހަކަށް ނުކުރެވޭނެ.\nކީއްވެ! ނުޖެހޭ ދޫކުރާކަށް.\nއެހެންވީއިރު ކަލޭ ބަންދުކުރަންވީނު\n"ވިސާމާއި އާމިރު މިމަހުގެ 16 ވަނަ ދުވަހުގެ ރޭ ހައްޔަރުކުރީ ފުލުހުންގެ ޔުނިފޯމްގައި ތިބި ބަޔަކު ސަރުކާރަށް އިންޒާރު ދޭ ވީޑިއޯއެއްގެ މައްސަލާގެ ތުހުމަތުގައި ކޯޓު އަމުރެއްގެ ދަށުންނެވެ". އަނެއް އަނެއް ފަސްހަމީހުން ރާއްޖެޓީވީން ހައްޔަރު ކުރަންވީ ނޫންބާ! ހަމަ ތިމައްސަލައިގެ ތުހުމަތުގަ، ދެން ވިއްސަކަށް ތިރީހަކަށް ދުވަހު ބަންދުގަ ބައިތިއްބާލާފަ ދޫކޮށްލާނީ، އޭރުން ހުންނާނީ ވީޑިއޯ ހެދި މީހުން ހޯދިފަ، ޑްރާމާ މުކުޅޭ، އެވަރުގެ ޤާބިލުކަމެއްނެތް، ވާނެކަންކަމާ އުޅުނިއްޔާ މާތާހިރުވާނެ.\nއެއްވެސް ބުރަދަނެއްހުރި ތުހުމަތެއް އޮވެގެން ބަންދުކުރާބަޔެއްނޫންދޯތީ މިވެސް ވެއްޖެ ކުޅޭ ކުޅިވަރަކަށް\nނުހައްގުން ބަންދުކުރާ މީހުންނަށް ލިބޭ އަނިޔާއަށާއި ގެއްލޭ އަބުރަށް ޒިންމާވާންޖެހޭ އެއްވެސް ބަޔަކު ތިބޭ ގައުމެއް ނޫން ދޯ މިއީ؟\nއަބުރޭ؟ ގެއްލޭ އަބުރޭ؟ ރާޓީވީގަ އުޅޭ މީހުންގެ އަބުރޭ؟ ހެހެހެ ހިންޏައިގެން ފަޅައިގެން ނުދިޔައިއްޔާ ދެރަ.\nމަރްހަބާ . ހަމަކަމަކާނުލާ ދިން އަނިޔާއެއް\nހިތްވަރުކޮއްލާތި ބްރަދާ.މިރޭ ލައިވްގަ މުޒާހިރާ ގެނެސްދޭން ހުންނާނެކަމަށް އުއްމީދުކުރަން.\nމީހުން ފްރޭމް ކުރުން ހުއްޓުވަން ޖެހޭ!!!\nއަސްތާ އެނމެ ބޮޑު ދެ ޓެރަރިސްޓުން ދޫކޮށްލީ ޔަގީން ގާނޫނީ ސަރުކާރު ވައްޓާލާނެކަން ހަހަހަހަހަހ


Kuda dharifulhah gathun dhey kiraky varah muhimmu ehchekeve - TrendingRED\nކުޑަދަރިފުޅަށް ގާތުންދޭ ކިރަކީ ވަރަށް މުހިއްމު އެއްޗެކެވެ.\n19 ސެޕްޓެމްބަރ 2017 - 12:00\nﷲ ދުނިޔެ އާބާދުކުރުމަށްޓަކައި ދަރިން އަމާނާތުގެ ގޮތުގއި ހަވާލުކުރައްވައި އެކުދިންނަށް ރައްކަތެރިވުމަށްޓަކައި އަންގަވަފައިވެއެވެ. އެގޮތުން ﷲގެ ކުޅަދުންވަންތަކަމުން މައިމީހާގެ ހަށިގަނޑުގައި ކިރުލައްވަވައި އެދަރިން ހެޔޮގޮތުގައި ދުނިޔޭގައި ބޮޑުކުރުމަށް އަންގަވަފައިވެއެވެ. އެއީ ކޮންމެ މަޔަކާއި ބަފައެއްގެ މައްޗަށް މާތްﷲ ފޮނުއްވާފައިވާ އަމާނާތެކެވެ.\nއެގޮތުން ކޮންމެ ކުއްޖެއްވެސް އުފަންވުމާއިއެކު، އެކުއްޖާގެ ރިޒުގެެއްގެ ގޮތުގައި ލައްވަވާފައިވާ މައިމީހާގެ ކިރަކީ ދަރިފުޅަށް ދެވޭ އެންމެ ބޭނުންތެރި އަދި އެންމެ ފުރިހަމަ ކާނާ އެވެ. އެކިރުގައި އެކުލެވެނީ ކުޑަކުއްޖާއަށް ކާނާގެ ގޮތުން ބޭނުންވާނެ ހުރިހައި އެއްޗިއްސެވެ. އެ އެއްޗެހި ހިމަނުއްވާފައިވަނީ އުނި އިތުރެއް ނުވާނެހައި ފުރިހަމައަށެވެ. ދިރުންހުރި ބައިލޮޖިކަލް ކިރެވެ. އެކިރުގައި އެކުލެވޭ އެއްބާވަތަކީ ލެކްޓޯފެރީންނެވެ. އެއީ ދަގަނޑުގެ ބައި ހިމެނޭ އެއްޗެކެވެ. ނުރައްކާތެރި ބެކްޓީރިޔާ ތަކުން ކުޑަކުއްޖާގެ ހަށިގަނޑު ސަލާމަތްކުރުމަށް ލެކްޓޯފެރީން އެހީވެދެއެވެ. އަދި ސަރުބީއާއި ހަޖަމްކޮށްދިނުމަށް މައިމީހާގެ ކިރުގައި އެކުލެވޭ "ލައިޕާސަސް" ކިޔާ މާއްދާ އެހީތެރިވެދެއެވެ. އަދި މައިމީހާގެ ކިރުގައި ހަށިގަނޑު ބޮޑުވުމަށާއި ކަށިތައް އުފެދުމަށް އެހީވެދޭ މާއްދާތައް އެކުލެވެއެވެ.\nމައިމީހާގެ ކިރަކީ ކުޑަދަރިފުޅަށްލިބޭ ފުރަތަމަ ދިފާޢީ ވެކްސިންއެވެ. ބަލިބަލިން ދިފާޢުވުމުގެ ބާރު ކިރުގައި ހިމެނެއެވެ. ނޭވާލުމުގެ ނިޒާމަށްޖެހޭ ބަލިތަކުން ކުޑަދަރިފުޅު ސަލާމަތްކޮށްދެއެވެ. އަދި ހަޖަމް ކުރުމުގެ ނިޒާމަށްޖެހޭ ބަލިތަކުންވެސް ދިފާޢުކޮށްދެއެވެ. ހަށިގަނޑުގެ ދިފާޢީ ބާރު ހަރުދަނާކޮށްދީ ވަރުގަދަކޮށްދިނުމުގައި މައިމީހާގެ ކިރު އަދާކޮށްދެނީ ވަރަށްވެސް މުޙިންމު ރޯލެކެވެ.\nހަމަމިއާއިއެކު ހަމަސް ވަންދެން ހަމައެކަނި ގާތުން ކިރުދީފައިވާ ކުދިންގެ ސިކުނޑީގެ ތޫނުފިލިކަން މާރަނގަޅު ކަމުގައި ދިރާސާ ތަކުން ދައްކައެވެ. އެކްސްކުލޫސިވް ބްރެސްޓްފީޑިން ނަކީ ދަރިފުޅަށް ހަމަސްވަންދެން އިތުރު ކާނާ އެއް ނުދީ ހަމައެކަނި ގާތުން ކިރުދިނުމެވެ. ދަރިފުޅަށް ބޭނުންވާ ކާނާގެ ހުރިހާ މާއްދާ އެއް ގާތުންދޭ ކިރުގައި އެކުލެވިގެންވެއެވެ. ކިތަންމެ ހޫނުގަދަ މާޙައުލަކަށް ވިއަސް، ތުއްތު ދަރިފުޅަށް ފުދޭ ވަރަށް މައިމީހާގެ ކިރުގައި ފެން އެކުލެވިގެންވެއެވެ. އަދި ގާތުން ކިރުދިނުމުން އެކިއެކި ޖަރާސީމުތަކުންނާއި ޖެހޭ ބަލިތައް ( ބޭރަށް ހިންގުން، ކެއްސުން، އަރިދަފުސް ރޯގާ، ކަންފަތުގައި ޖަރާސީމު އުފެދުން) ދަރިފުޅު ދިފާޢު ކޮށްދެއެވެ.\nކަންމިހެންއޮތް އިރު ތުއްތު ދަރިފުޅާށްޓަކައި މިދެވޭ އަގުހުރި ކާނާއަށް މައިމީހާ ތައްޔާރުވާންޖެހެއެވެ. ޖިސްމާނީ ގޮތުންނާއި ނަފްސާނީ ގޮތުނެވެ.


Salaam bunaane mingandeh MDP in kan'daeh naalhaane: Saeed\nސަލާމް ބުނާނެ މިންގަނޑެއް އެމްޑީޕީން ކަނޑައެއް ނާޅާނެ: ސައީދު\nރައްޔިތުންގެ މަޖިލީހުގެ މެންބަރުންނަށް ސަލާމުގައި ހުރެވޭނެ ވަކި މުއްދަތެއް ކަނޑައެޅުމުގެ ބާރު އޮތީ ރައްޔިތުންގެ މަޖިލީހުގައި ކަމަަށާ ނަމަވެސް އެމްޑީޕީގެ މެޖޯރިޓީ އޮތް މިހާރުގެ މަޖިލީހުން އެކަން ނުކުރާނެ ކަމަށް މާވަށު ދާއިރާގެ މެންބަރު މުހައްމަދު ސައީދު ވިދާޅުވެއްޖެ އެވެ.\nމަޖިލީހުގެ މެންބަރުން ސަލާމްގައި ހުންނަވާ ދުވަސްތައް އިތުރުވާތީ ރިޔާސަތުން ގެންދަނީ ކަންބޮޑުވުން ފާޅު ކުރަމުންނެވެ. ބައެއް މެންބަރުން ސަލާމްގައި ތިއްބަވާތާ އަހަރު ދުވަސް ވެއްޖެ އެވެ. ބައެއް މެންބަރުން އެއްވެސް އެއްޗެއް ނާންގަވާ މަޖިލީހަށް ވަޑައިނުގެން ތިއްބަވައެވެ. މަޖިލީހުގެ ރައީސް ގެންދަވަނީ މެންބަރުންގެ ހާޒިރީ ދަށްކަމަށް ފާހަގަކުރައްވާ އެ މެންބަރުންގެ ނަަންތައްވެސް ވިދާޅުވަމުންނެވެ.\nމެންބަރުންނަށް ސަލާމް ބުނެވޭނެ މުއްދަތެއް ކަނޑައެޅުމާއި ގުޅޭ މައްސަލައެއް މަޖިލީހަށް ހުށައެޅުމަށް އެމްޑީޕީގެ މެންބަރަކު ގެންދަވަނީ މަސައްކަތް ކުރައްވަމުންނެވެ. ނަމަވެސް އެ މައްސަލަ ހުށަނޭޅި އުޅެނިކޮށް ބައެއް މެންބަރުން ގެންދަވަނީ ރުޅިވެރިކަމާއެކު އެކަމަށް ފާޑުވިދާޅުވަމުންނެވެ.\n"މަޖިލީހުގައި ސަލާމް ބުނުމަށް، މިންގަނޑެއް ނެތް" މި ސުރުހީގެ ދަށުން އަވަސްގައި އިއްޔެ ޝާއިއުކުރި ރިޕޯޓަކާއެކު މާވަށު ދާއިރާގެ އިދިކޮޅު ޕީއެންސީގެ މެންބަރު މުހައްމަދު ސައީދު ވިދާޅުވީ މަޖިލީހުގެ މެންބަރުންނަށް ސަލާމުގައި ހުރެވޭނެ ވަކި މުއްދަތެއް ކަނޑައެޅުމުގެ ބާރު އޮތީ ރައްޔިތުންގެ މަޖިލީހުގައި ކަމަަށެވެ. ނަމަވެސް އެމްޑީޕީން އެކަން ނުކުރާނެ ކަމަށް ސައީދު ވިދާޅުވިއެވެ.\n"އަށާރަވަނަ މަޖިލިސް ހިނގަމުންދިޔައިރު އެމްޑީޕީގެ ލީޑާޝިޕްގެ އެންގެވުމަށް އެއިރުގެ މެންބަރުން ވަނީ ގިނަ ދުވަސްތަކަކަށް މަޖިލިސްއަށް ހާޒިރުނުވެ،" މަޖިލީހުގެ ކުރީގެ ރައީސް އަބްދުﷲ މަސީހުގެ ރިޔާސަތުގައި ގަވާއިދާ ހިލާފަށް މަޖިލީސް ހިންގާ ކަމަށް ތުހުމަތުކޮށް އޭރުގެ އިދިކޮޅު މެންބަރުން މަޖިލީހަށް ހާޒިރުވުން ހުއްޓާލެއްވި ލެއްވުމަށް އިޝާރާތް ކުރައްވާ ސައީދު ވިދާޅުވިއެވެ.\nރައްޔިތުންގެ މަޖިލީހުގެ ގަވާއިދުގައިވާ ގޮތުން ރައްޔިތުންގެ މަޖިލީހުގެ ދައުރުތައް ބަހާފައި އޮންނަނީ ތިން ދައުރަކަށެވެ. ފުރަތަމަ ދައުރު ހިނގަނީ ފެބަރުއަރީ މަހުން އޭޕްރީލް މަހަށެވެ. ދެވަނަ ދައުރު ޖޫން މަހުން ފެށިގެން އޮގަސްޓް މަހަށް އަދި ތިންވަން ދައުރެއް އޮކްޓޯބަރު މަހުން ފެށިގެން ނޮވެމްބަރު މަހުގެ ނިޔަލަށެވެ. މިގޮތުން އަހަރަކު ޖަލްސާތައް އޮންނަނީ އަށް މަސް ދުވަހު އެވެ. އަހަރަކު ހަތަރު މަސް -- 123 ދުވަސް -- ޖަލްސާއެއް ނޯވެ އެވެ.\nދެހާސް ވިހި ވަނަ އަހަރު ބޭއްވި 106 ޖަލްސާއަށް ހާޒިރުވެ ހާޒިރީގެ 100 ޕަސެންޓް ހޯއްދަވާފައި ވަނީ 11 މެންބަރުންނެވެ. މިއީ މުޅި ޖުމްލަ މަޖިލީހުގެ 13 ޕަސެންޓެވެ.\nއެ މެންބަރުންނަކީ ހެންވޭރު އުތުރު ދާއިރާގެ މެންބަރު އިބްރާހިމް އިބްރާހިމް މުއިއްޒާއި ބާރަށު ދާއިރާގެ މެންބަރު އަހުމަދު އަބްދުﷲ އަދި ދިއްދޫ ދާއިރާގެ މެންބަރު އަބްދުﷲ ވަހީދެވެ. މީގެ އިތުރުން ހިމެނިވަޑައިގަންނަވާ މެންބަރުންނަކީ ހަނިމާދޫ ދާއިރާގެ މެންބަރު އަބްދުލް ޣަފޫރު މޫސާ އާއި ނޮޅިވަރަމް ދާއިރާގެ މެންބަރު މުހައްމަދު ނަޝީދާއި ވައިކަރަދޫ ދާއިރާގެ މެންބަރު ހުސެއިން ޒިޔާދާއި މަކުނުދޫ ދާއިރާގެ މެންބަރު މުހައްމަދު ރާއީ އަދި ހޮޅުދޫ ދާއިރާގެ މެންބަރު ޔޫނުސް މޫސާ އާއި ނިލަދޫ ދާއިރާގެ މެންބަރު އަބްދުލް މުހުސިން ހަމީދުގެ އިތުރުން ކުޑަހުވަދޫ ދާއިރާގެ މެންބަރު އަހުމަދު އާމިރާއި ހުޅުދޫ ދާއިރާގެ މެންބަރު އިލްޔާސް ލަބީބެވެ.\nވިހިވިހި ވަނަ އަހަރު ބޭއްވި ޖުމްލަ 106 ޖަލްސާއަށް އެންމެ މަދުން ހާޒިރުވެ، ހާޒިރީގެ ފަހަތުން "އެންމެކުރި" ލިބި ވަޑައިގެންފައި ވަނީ 10 ޖަލްސާއަށް ހާޒިރުވި މީދޫ ދާއިރާގެ މެންބަރު އަހުމަދު ޝިޔާމް މުހއްމަދު އަށެވެ. އަދި 15 ޖަލްސާ އަށް ހާޒިރުވެ ފަހަތުން ދެވަނައިގައި މާމިގިލި ދާއިރާގެ މެންބަރު ގާސިމް އިބްރާހީމެވެ. މި ބައިގައި ހިމަނާފައި ވަނީ މެންބަރުން ޖަލްސާއަށް ހާޒިރުވި ދުވަސްތައް އެކަންޏެވެ. ސަލާމުގެ ދުވަސްތަކާއި ރަސްމީ ދަތުރުތަކުގެ ދުވަސްތައް ނުހިމަނަ އެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + މުހައްމަދު ސައީދު ގާސިމް އިބްރާހިމް އެމްޑީއޭ ޖުމްހޫރީ ޕާޓީ ޕީޕަލްސް ނޭޝަނަލް ކޮންގްރެސް - ޕީއެންސީ އަހުމަދު ސިޔާމް މުހައްމަދު


Hnaruveri Anhenun: Kulhadhaana fehuntheriya Razee\nހުނަރުވެރި އަންހެނުން: ކުޅަދާނަ ފެހުންތެރިޔާ ރަޒީ\n"އަސްލު ބޭނުންވީ ނަރުހަކަށް ވާން. ފެހުމުގެ ދާއިރާ އަށް ވަނުމުގެ އެއްވެސް ޝައުގުވެރިކަމެއް އޭރަކު ނެތް. ނަރުހަކަށް ވާން ބޭނުންވީ މަންމަ އާއި ބައްޕަމެން މުސްކުޅިވާ ދުވަހަކުން ވެސް އެމީހުންނަށް އަޅާލުމުގައި ފަސޭހަވެސް ވާނެތީ. އެކަމަކު ކިޔަވަން އުޅެގެން ސްޕޮންސާ ލިބޭ ގޮތެއް ނުވެ އެހިޔާލު އެންމެފަހުން ގެއްލުނީ."\nރަޒީ 2001 ވަނަ އަހަރު އޯލެވެލް ނިންމުމަށް ފަހު ނަރުހަކަށް ވާން ކުރި މަސައްކަތް ކާމިޔާބު ނުވެގެން އޭނާ އެންމެ ފަހުން ވަޒީފާ އަދާކުރަން ފެށީ އަމިއްލަ ކުންފުންޏެއް ކަމަށްވާ ހަޒާޝްގަ އެވެ. އޭރު އޭނާ އަށް 19 އަހަރެވެ.\nމިއީ "ހުނަރުވެރި އަންހެނާ" ގެ މި ފަހަރުގެ ހޮވުން ކަމުގައިވާ، ރަޒީނާ ތައުފީގުގެ ވާހަކަ ފެށިގެން އަންނަ ގޮތެވެ.\nއޭރު ލިބޭ ހުސް ވަގުތުތަކުގައި އޭނާގެ ކަމަކީ ފައިވާންތަކުގައި އެސް ހަރުކޮށްގެން ޖަރީކުރުމެވެ. އޭރު ވަޒީފާ އަށް ދަނީ ވެސް އަމިއްލަ ދެ އަތުން ކަނޑައިގެން ފަހައިގެން ޖަރީކޮށްފައިވާ ހެދުންތައް ލައިގެން ފައިވާނަށް އަރައިގެންނެވެ.\n"އެކުގައި ޖޮބްގައި އުޅޭ މީހުން ވެސް ދެން ބުނަން ފެށީ ތިއީ މާ ރަނގަޅު ކަމެއް ނޫން ހެއްޔޭ ކުރަން،" ފެހުންތެރިޔަކަށް ވުމަށް މީހުން ހިތްވަރުދިން ގޮތް އޭނާ ހިއްސާކުރީ މިހެންނެވެ.\nއެހިސާބުން އޭނާގެ ހިޔާލު ބަދަލުވީ އެވެ. ލިބުނު މުސާރަ އަށް އޭނާ އެންމެ ފުރަތަމަ ވެސް ގަތީ ފަހާ ފޮއްޓެކެވެ. ޖެނޮމް ބްރޭންޑްގެ އެ ފަހާފޮށި އޭނާގެ މިލްކަކަށް ހެދީ 2،500ރ. އަށެވެ.\nފާހަފޮއްޓެއްގެ މިލްކުވެރިޔަކަށް ވީއިރު ވެސް އޭނާ އަކީ ކުޅަދާނަ ފެހުންތެރިޔެކެވެ. ފަހާ ގޮނޑީގައި ރަސްމީކޮށް އިށީނުމަށް ފަހު އޭނާ އެންމެ ފުރަތަމަ މީހަކަށް ފަހައި ދިން ހެދުމަކީ "ދެ ހާސް ވަނަ އުފަން ދުވަސް" ފިލްމުގެ ބަތަލާ ޖަމްޝީދާ އަހުމަދު އެ ފިލްމުގައި ބޭނުން ކުރި ހެދުމެވެ.\n"އެ ފުރުސަތު ލިބުނު ގޮތަކީ އޭރު އަހަރެމެންގެ ގޭގައި އުޅޭ ކުދިންތައް އޭނާ ޝޫޓިންތަކަށް ދިޔައީމަ ބޭބީސިޓްކުރަނީ. އޭރު އޭނާ އުޅޭނީ އަހަރެމެން ވެސް އުޅޭ ގޭގެ އެހެން އެޕާޓްމެންޓެއްގައި. ވަރަށް ރައްޓެހިވާނެ. އެ ހެދުން ފެހީ އަގަކަށް ވެސް ނޫން،" ފުރަތަމަ ތަޖުރިބާގެ ވާހަކަ ކިޔައިދެމުން ރަޒީ ބުނީ މިހެންނެވެ.\nރަޒީ ބުނީ ހެދުން ފެހުމަކީ ކިހާ ބޮޑު އާމްދަނީއެއް ލިބޭ ކަމެއްކަން ރަނގަޅަށް އެނގުނީ އެ މަސައްކަތަށް ހުސްވެ ވަޒީފާ އަށް ނުގޮސް ގޭގައި މަޑުކޮށްލުމުން ކަމަށެވެ. ހެދުން ފަހަން ފެށުމުގެ ކުރިން އޭނާ އަދާކުރި ވަޒީފާގެ މުސާރައަކީ ގާތްގަނޑަކަށް 5000 ރުފިޔާ އެވެ.\n"އޭރު އަމިއްލަ ތަނެއްގައި ދުވާލުދާ ހަތަރުދަމު މަސައްކަތްކޮށްގެން އަޅުގަނޑަކަށް 5000ރ. ވެސް ނުލިބޭ. ދެން ރައްޓެހިން ވެސް ބުނަން ފެށީ ވަޒީފާ އަށް ދިއުމުގެ ބަދަލުގައި ފަހަން ފަށަންވީ ނޫން ހެއްޔޭ. އޭރު ގާތް މީހުންނަށް ވަރަށް ގިނައިން ފަހައިދެން. ދެން އެގޮތަށް ގޭގައި އިނދެގެން ފަހަން ފެށީމަ ވަޒީފާ އަށް ގޮސްގެން ލިބުނު އާމްދަނީގެ ދެ ގުނަ ލިބެން ފެށީ،" ރަޒީ ބުންޏެވެ.\nހެދުމެއް ފަހައިގެން އޭނާ އަށް އެންމެ ފުރަތަމަ ލިބުނު އަގަކީ އެންމެ 50 ރުފިޔާ އެވެ. މިކަން ފެށީ އަމިއްލަ ހެދުންތައް ފެހުމަށެވެ. ނަމަވެސް އާއިލާގެ އެހެން މެމްބަރުނަށާއި ގާތް އެކުވެރިންނަށް ވެސް ހެދުން ފަހައިދެމުން ގޮސް އެންމެފަހުން މިކަން ބޮޑު ވިޔަފާރިއަކަށް ބަދަލުވީ އެވެ.\nމިހާރު އޭނާގެ އަމާޒު ހިފާފައި ވަނީ ވެޑިންގެ ހުރިހާ ހިދުމަތެއް ދެވޭނެ ތަނަކަށް ރަޒީ ކަލެކްޝަން ބަދަލުކޮށް ވެޑިން ޕްލޭނިންގެ ވިޔަފާރިއަށް ހުސްވުމަށެވެ.\nރަޒީގެ މި ކާމިޔާބީ އާއި އޭނާގެ ހުނަރުވެރިކަމުގެ ވާހަކަ ދައްކާއިރު އޭނާގެ އާއިލާ ތެރޭގައި މިކަންތައް އޮތް ގޮތް ވެސް ކުޑަކޮށް ބަލާލަމާ ހިނގާށެވެ.\nއޭނާގެ ބައްޕަ އަކީ ވަޑާމުގެ މަސައްކަތަށް އަތް ފަސޭހަ ހުނަރުވެރިއެކެވެ. ލިޔެލާ ޖެހުމުގެ މަސައްކަތުގެ އިތުރުން ރޭނުމުގެ މަސައްކަތުގައި ވެސް ރަށަށް މަޝްހޫރުވެފައި އޮތް ނަމެކެވެ. މާލިމީއެކެވެ. ދަރިންގެ ހެދުންތައް އަމިއްލަ ދެ އަތުން ކަނޑައިގެން ފަހައިގެން ގޮސް އެ ކުދިންނަށް ދީ އުޅުނު މީހެކެވެ. އޭނާގެ މަންމައަކީ ދިވެހި ލިބާސް އަމިއްލަ އަށް ގަތައިގެން ފަހައިގެން ވިއްކައި އުޅުނު ހުނަރުވެރި އަންހެނެކެވެ.\nއެހެންވީމަ ރަޒީ އަކީ މި ހުރިހާ ހުނަރުވެރިކަމެއްގެ ތެރެއިން ފޮޅިފައިވާ މަލެއް ނޫން ހެއްޔެވެ؟ އެންމެ ފުރަތަމަ ރޮދި ޖަހަން ފެށިއިރު އޭނާ އަށް 15 އަހަރެވެ.\n"ރެޑީ މޭޑް އެއްޗެހި އޭރަކު ރަށަކުން ނުލިބޭނެ. ހުރިހާ ހެދުމެއް ހެން ފަހައިދޭނީ ބައްޕަ. އެކަމަކު ބައްޕަ ފަހައިދޭ ހެދުންތައް ހުންނާނީ އޭރުގެ ފެޝަންތަކާ މާ ރައްޓެހި ގޮތަކަށް ނޫން. އެހެންވީމަ އެންމެ ފުރަތަމަ ފެށި ކަމަކީ ބައްޕަ ފަހައިދޭ ހެދުންތަކުގެ އަތް ކުރުކުރަން ފެށީ. ހެދުންތައް އޭރުގެ ފެޝަނަށް އިތުރަށް ކުރުކުރަން ފެށީ. ބައްޕަ އަށް ވަގަށް،" ބައްޕަ އާއި މަންމަގެ ފިޔަވަޅު މަތިން ފެށި ދަތުރުގެ އަލަތު ފިޔަވަޅުތަކަށް ރަޒީ ޖެހިލި އެވެ.\n"އެންމެ ފުރަތަމަ ފެށީ އަމިއްލަ ހެދުންތަކުން. އެކަމަކު އޭރު ވެސް ބައްޕަ އަށް ފެހުމުގައި އެހީތެރިވަން. ޔުނީފޯމް ފަހާއިރު ރޫ ޖައްސަން ވެސް އިންނަން."\nސްކޫލްގައި އުޅެމުން އަމިއްލަ ހެދުންތައް އޭރުގެ ފެޝަންތަކަށް ކަފަމުން ދިޔަ ރަޒީ އޭނާގެ އަމިއްލަ ހެދުންތައް ފަހަން ފެށީ ސްކޫލް ނިންމާލުމަށް ފަހު އެވެ. އެއީ ގއ. ވިލިގިއްޔެވެ. އޭނާ ބުނީ ފަހުގެ ފެޝަންތަކަށް ބޮޑު ޝައުގުވެރިކަމެއް ހުއްޓަސް އެފަދަ "ރެޑީމޭޑް" ހެދުންތައް ގަތުމުގެ ފުރުސަތެއް އޭރު ނޯންނަ ކަމަށެވެ.\nއެހެންކަމުން އޭރު އޮންނަ ގޮތަކީ އަމިއްލަ އަށް، ބޭނުންވާ ވައްތަރެއް ހެދުންތަކަށް ޖައްސައިގެން ރޮދިޖަހާލަނީ އެވެ. މި މަސައްކަތުގެ ތެރެއަށް އޭނާގެ ލޯ ރަނގަޅަށް ހުޅުވުނީ 2000 ވަނަ އަހަރު މާލެ އަށް ދިރިއުޅުން ބަދަލުކުރި ހިސާބުންނެވެ.\nމިއަދު އޭނާ އަކީ ރާއްޖޭގެ އެންމެ މަޝްހޫރު ފެހުންތެރިންގެ ތެރެއިން ގުނާލެވޭ ނަމެކެވެ. ރަޒީ ކަލެކްޝަން ނުދަންނަ މީހަކު މަދުވާނެ އެވެ.\nއާދައިގެ ވެޑިން ޑްރެސްއެއް އޭނާ ފަހައި ދެނީ 10،000 ރުފިޔާގެ އަގަކަށެވެ. އެންމެ ފުރަތަމަ ވެޑިން ޑްރެސްތައް ފަހައި ދިނީ 5000 ރުފިޔާގެ އަގުގަ އެވެ. މިހާރު މަސައްކަތް ކުރަން ޖެހޭ ގޮތުން ބައެއް ފަހަރު ވެޑިން ޑްރެސްތަކުގެ އަގު 15،000 ރުފިޔާ އިން 20،000 ރުފިޔާ އަށް އަށް ވެސް އަރައިގެންދެ އެވެ.\n"މިހާތަނަށް އެންމެ ގިނަ މަސައްކަތްކޮށްގެން ހެދި ވެޑިން ޑްރެސް އަކީ ބަތަލާ އައްޒަގެ ވެޑިން ޑްރެސް. އޭގަ ހުންނާނީ ހުރިހާ މިނަލެއް ވެސް އަތުން އޭގައި ހަރުކޮށްފައި. އެއީ ގާތްގަނޑަކަށް ވަން މަންތުގެ މަސައްކަތެއް،" ރަޒީ ބުންޏެވެ.\n"މިހާ ތަނަށް އެންމެ އަގުބޮޑުކޮށް ފެހި ވެޑިން ޑްރެސް އަކީ އަމިއްލަ ކޮއްކޮ އަށް ފަހައިދިން ހެދުން. އެކަމަކު އޭނާ އަތުން އަގެއް ނުނަގަން. އޭގެ ފޮއްޗަށް އެކަނި ވެސް ދިޔަ 1000 ޑޮލަރު."\nއޭނާ ފެހި ފުރަތަމަ ވެޑިން ޑްރެސް އަކީ އަމިއްލަ ކައިވެންޏަށް ފެހި ހެދުމެވެ. އަމިއްލަ އާއިލާގެ މެމްބަރުންނާއި އަމިއްލަ ބޭނުމަށް އެންމެ ފުރަތަމަ ހެދުން ފަށަން ފެށި ނަމަވެސް މިއަދު އޭނާ އެންމެ މަޝްހޫރީ ފިލްމީ ދާއިރާގެ ތަރިންނަށް ހާއްސަ ހެދުން ފަހާ މީހެއްގެ ގޮތުގަ އެވެ.\nފިލްމީ ދާއިރާ އިން އާ ފިލްމެއް އުފައްދާ ނަމަ ގިނަ ޑައިރެކްޓަރުން އެންމެ ފުރަތަމަ ވެސް ފިލްމުގެ ކޮސްޓިއުމްގެ ކަންތައް ނިންމާލުމަށް ގުޅާލާނީ ރަޒީއާ އެވެ. ޔަގީނަށް ވެސް އޭނާގެ އެންމެ ބޮޑު މާކެޓަކީ ފިލްމީ ދާއިރާ އެވެ.


Abu Dhabi aai Raajje aa dhemedhu gina kanthah thakehgai gulhun badhahi kurumaheqaumu othee thayyaarah - AO News\nއަބޫދާބީއާއި ރާއްޖެއާއި ދެމެދު ގިނަ ކަންތައްތަކެއްގައި ގުޅުން ބަދަހި ކުރުމަށް އެޤައުމު އޮތީ ތައްޔާރަށް\nރާއްޖެއާއި އަބޫދާބީއާއި ދެމެދު މަސްވެރިކަމާއި، ކާބޯތަކެތީގެ ރައްކާތެރިކަން ކަށަވަރުކުރުމާއި، ދަތުރުފަތުރާއި، ފަތުރުވެރިކަމުގެ ދާއިރާއިން ގުޅުން ބަދަހިކުރުމަށް އެ ޤައުމުން ތައްޔާރަށް އޮތް ކަމުގައި ވަލީއަޙުދު ވިދާޅުވިއެވެ.\nއަބޫދާބީގެ ވަލީއަޙުދު އަދި އެކުވެރި ޢަރަބި ޢިމާރާތް (ޔޫ.އޭ.އީ)ގެ އާމްޑް ފޯސަސްގެ ޑެޕިއުޓީ ސުޕްރީމް ކޮމާންޑަރ، ޝައިޚް މުޙައްމަދު ބިން ޒައިދު އަލް ނަޙްޔާން މިހެން ވިދާޅުވީ ރައީސުލްޖުމްހޫރިއްޔާ އިބްރާހިމް މުޙައްމަދު ސޯލިޙު، ޔޫ.އޭ.އީ.އަށް މިހާރު ކުރައްވަމުން ގެންދަވާ ނުރަސްމީ ދަތުރުފުޅުގެ ތެރެއިން މިއަދު ހެނދުނު އަބޫދާބީގައި ވަލީއަޙުދުގެ ރަސްމީ ގެކޮޅުގައި ބައްދަލު ކުރައްވައި ވާހަކަފުޅު ދައްކަވަމުންނެވެ.\nމި ބައްދަލުކުރެއްވުމުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާއާއި ޔޫ.އޭ.އީ.ގެ ވަލީއަޙުދު ވަނީ، ދެ ޤައުމުގައި ކޯވިޑް-19 ފެތުރުން ކޮންޓްރޯލް ކުރުމަށް ކުރަމުންދާ މަސައްކަތްތަކުގެ އެންމެ ފަހުގެ މަޢުލޫމާތު ޙިއްޞާކުރައްވާފައެވެ. މި މޭރުމުން ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ، ކޯވިޑް-19 ފެތުރުން ކޮންޓްރޯލް ކުރުމުގައި އެހެން ޤައުމުތަކާ ގުޅިގެން ޔޫ.އޭ.އީ.އިން ކުރަމުންދާ މަސައްކަތްތައް ފާހަގަކުރައްވާ ކަމުގައެވެ. އަދި، އެ ބަލިމަޑުކަން ފެތުރުން ކޮންޓްރޯލް ކުރުމުގައި ކުރިއަރާފައިވާ ޓެކްނޮލޮޖީއާއި އިޖާދީ ވިސްނުންތައް ބޭނުންކޮށްގެން ޔޫ.އޭ.އީ.ގެ ސަރުކާރުން ކުރަމުންދާ މަސައްކަތްތަކަށް ތަޢުރީފު ކުރައްވާ ކަމުގައެވެ.\nރައީސުލްޖުމްހޫރިއްޔާގެ ވާހަކަފުޅުގައި، ޔޫ.އޭ.އީ.ގެ ސަރުކާރުން ދިވެހިރާއްޖެއަށް ފޯރުކޮށްދެމުންދާ އެހީތެރިކަމާއި އެއްބާރުލުމަށް އަލިއަޅުއްވައިލައްވާ އެ ކަމަށް ޝުކުރު އަދާކުރެއްވިއެވެ. މި ގޮތުން، އަބޫދާބީ ފަންޑް ފޮރ ޑިވެލޮޕްމަންޓް (އޭ.ޑީ.އެފް.ޑީ) މެދުވެރިކޮށް ޔޫ.އޭ.އީ.ގެ ސަރުކާރުން ރާއްޖެއަށް ފޯރުކޮށްދެމުންދާ އެހީތެރިކަމާއި، ހިނގަމުންދާ މަޝްރޫޢުތައް އެ މަނިކުފާނު ފާހަގަކުރެއްވިއެވެ.\n1970 ގެ ފަހުކޮޅުން ފެށިގެން ޔޫ.އޭ.އީ.އަކީ ރާއްޖޭގެ ތަރައްޤީގެ މުހިންމު ބައިވެރިއެކެވެ. މީގެ ތެރެއިން، 2020 މާރިޗު9ވަނަ ދުވަހު ރާއްޖެއަށް ބަޖެޓް ސަޕޯޓްގެ ގޮތުގައި 50 މިލިއަން އެމެރިކާ ޑޮލަރު ދިނުމުގެ އެއްބަސްވުމެއްގައި ސަރުކާރާއި އޭ.ޑީ.އެފް.ޑީ.އާ ދެމެދު ސޮއިކޮށްފައިވާ އެއްބަސްވުން ފާހަގަކޮށްލެވެއެވެ. މީގެ އިތުރުން، ވެލާނާ އިންޓަރނޭޝަނަލް އެއަރޕޯޓާއި މާފަރު އިންޓަރނޭޝަނަލް އެއަރޕޯޓް ތަރައްޤީކުރުމުގެ މަޝްރޫޢުތަކުގައި އެ ޤައުމުން ވަމުންދާ އެހީތެރިކަން ފާހަގަކޮށްލެވެއެވެ.\nރައީސުލްޖުމްހުރިއްޔާ އިބްރާހިމް މުހައްމަދު ޞާލިޙްއަބޫދާބީއަބޫދާބީ ވަލީއަޙުދުއަބޫދާބީ ފަންޑު\nހިރާ ސްކޫލަށް ލިބުނު އެވޯޑަކީ މުޅި ރާއްޖެވެސް ފަހުރުވެރިވާ ފަދަ އެވޯޑެއް: މޭޔަރު\nދުބާއީއަށް ކުރެއްވި ރަސްމީ ދަތުރުފުޅަށް ފަހު ރައީސް މާލެ ވަޑައިގެންފި\nނ. އަތޮޅުގެ ފަސް ރަށަކަށް ރައީސް ސާލިހު ފުރާވަޑައިގެންފި\nއެއްބައިވަންތަކަމުގެ ދުވަހު ރައީސް ސާލިހު، ގައުމާ މުޚާތަބު ކުރައްވާނެ